
PRÒLEFG 


UNA FONAMENTACIÓ LLIURE, UNA LLIBERTAT 
FONAMENTADA 


PER SORT, AMB CARNET O sense, Ramon Barnils va deixar 
algun que altre deixeble seguidor. Un d'ells, em sembla de 
tota evidència, és Jordi Martí Font, periodista prioratí i home 
d'essència i existència llibertària (que a la seva comarca va 
trobar, com a mínim, en dues figures per mi llegendàries: 
Jaume Sabaté, del Masroig, i Marcel:lí Giné Folch, del seu 
mateix poble de Marçà, pintors i pagesos els dos, tant com 
multidimensionals). 

Ara, Jordi Martí, vinculat a la CGT d'aquestes terres tar- 
ragonines i a la revista Catalunya d'aquest sindicat, recull en 
llibre els articles que ha anat publicant durant els darrers deu 
anys —no sense dificultats en alguns casos— en diversos mit- 
jans diaris de Tarragona, revistes culturals i alternatives d'a- 
quests encontorns i setmanaris com La Veu de l'Ebre, també de 
forta presència popular. 

De fet, amb la lectura de la seva introducció —i per su- 
posat del conjunt dels articles reunits— n'hi hauria ben bé 
prou per estalviar-vos aquest pròleg, que escric amb molt de 

gust, perquè la sintonia amb Jordi Martí, per part meva, és 
pràcticament total. Procedim els dos de la vivència concreta de 
les persones, coses i idees concretes, i ens trobem, en contrast, 
amb un panorama general que sembla tenir per missió ofuscar 
el caràcter autèntic, humà i, en el fons, revolucionari d'aques- 
tes persones, coses i idees concretes. 

Una de les missions que s'imposa, doncs, a tot aquell 
que vulgui entendre el monzonià "perquè de tot plegat", és 
anar, en certa manera, a la prehistòria que ens va parir i veure, 
com en els successius estrats d'alienació i explotació poste- 
riors, hem estat afaiçonats, individualment i col-lectivament, 
com ho som ara mateix. 

En aquest aplec —tan significativament titulat Ni Nadal 
ni Setmana Santa— , l'autor s'aplica a desvelar alguns tòpics 
i a posar en relleu algunes ofuscacions que permeten explicar 
per què, de la transició ençà en aquestes terres tarragonines i 
del sud de Catalunya, els fets, les idees, les persones, els pai- 
satges i les institucions són com són, és a dir, en termes gene- 
rals, una pura xauxa política en la qual el desori especulatiu ho 
impregna pràcticament tot. 

L'autor manté unes fixacions crítiques, justificades i do- 
cumentades, amb una sèrie de personalitats polítiques i econò- 
miques d'aquesta àrea de Tarragona (l'exalcalde Nadal, el cap 
de l'empresariat, Sebastià Cabré, l'exregidor Mallol, etc.), amb 
els sindicats majoritaris (CC.OO i UGT), amb els representants 
significats dels partits també majoritaris (CiU i PSC-PSOB) i, 
consegúentment, amb l'alta finança internacional, sigui el Banc 
Mundial o el Fons Monetari, el director del qual en el seu mo- 
ment, Michel Camdessus, rep una bona repassada en ocasió 
d'una seva conferència a Reus. 

Les realitats criticades —els 4regalsy que ens han dei- 
Xat totes aquestes institucions i senyors— van dels sonats 
casos de Terres Cavades al Fortí de la Reina, dels vaixells de 
guerra de l'OTAN al Port de Tarragona a Port Aventura o del 
patrimoni sindical al que tenia dret la CGT al Consorci del 


Camp, l'instrument —diuen— que resoldrà la neurosi territo- 
rial que pateix el Camp de Tarragona. 

L'autor ha tingut l'encert de fer veure que, tant en el pla 
local com en el global, el model social implantat (4ric, indivi- 
dual i triomfador,) és devastador en tots els aspectes —so- 
cial, ecològic i personal— i això afecta tota la realitat: de la 
precarietat laboral a la inseguretat ciutadana, de la màfia de la 
droga a l'especulació immobiliària, dels grans projectes agres- 
sius (transvasament de l'Ebre, ENRON a Móra la Nova, abo- 
cador de Tivissa o massificacions èoliques) a l'exaltació de 
l'armamentisme, com documenta arran del Simposi Interna- 
cional de Balística, que va celebrar-se a Tarragona. 

Al costat d'aquestes denúncies —plenes de santa indig- 
nació, seguint el vell adagi del 4se'"ns pixen a la cara i diuen que 
plouv—, les inevitables, possibles i realitzables utopies alter- 
natives, seguint, també, l'exemple de base propulsat pel movi- 
ment mundial de l'altra globalització i del que, a les comarques 
de Tarragona, hi ha igualment bons i esperançadors exemples. 

En definitiva, aquests treballs de Jordi Martí presenten 
uns recursos teòrics notables (que no s'adquireixen sense una 
bona dosi d'esforç lector), una dialèctica humanista i llibertà- 
ria (pouada en el fons d'un amor consubstancial a la terra, la 
justícia i la llibertat), una crítica radical al desordre dels di- 
versos sistemes econòmics que han dominat persones i natu- 
res i unes ganes imprescindibles de tornar a fer protagonista el 
poble, responsable i conscient, en la direcció dels afers de tots. 

Per això, crec que aquestes pàgines han estat lliurement 
fonamentades i tenen en la llibertat el seu màxim fonament. 
Una llibertat que, per suposat, no té res a veure amb el dlibe- 
ralismes induit, intrigant i indefensable de la vella escola del 
4laissez fairey, posada al dia amb els resultats nefastos que 
coneixem. 


XAVIER GARCIA. 
Horta de Sant Joan, 22 de març del 2008 

INTRODUCCIÓ 


Ni NADAL NI SETMANA SANTA 
EL CAMP: DEU ANYS D'OPINIÓ CRÍTICA 


RESPONENT A UNA DE les frases fetes més malintencionades i 
falses que hi ha, em disposo a fer la introducció a la que és 
una selecció d'articles publicats en la premsa del Camp de 
Tarragona —i voltants— sobre temàtica local des de l'any 
1997 fins al 2007. La frase feta diu, ja ho sabeu, que qui als 
Vint anys no és comunista és que no té cor i qui continua 
sent-ho als quaranta és que no té cap. Ens la repetia el pro- 
fessor i capellà Francisco Mundi des de la talaia de la seva 
classe a la Facultat de Lletres de la Universitat Rovira i Vir- 
gili, quan aquesta encara era no sé quin Districte de la Uni- 
versitat de Barcelona. Doncs sí, Mundi, gairebé en tinc 
quaranta i no només continuo sent anarquista (suposo que el 
teu dcomunismes devia incloure l'sanarquismes) sinó que 
cada cop ho sóc més. Í tinc cor. Í tinc cap. I me'n ric de les 
frases fetes i de les que hi ha per fer si les fa qui mana... 
Escric aquestes línies en un context ben diferent al que 
han tingut tots els articles que s'inclouen en aquest aplec. 
Avui, no hi ha PHN (però sí transvasament) ni projecte d'En- 


15 


16 


ron a Móra, avui Terres Cavades no serà l'emblema dels es- 
peculadors, esperem, avui no hi ha perill de proliferació mas- 
siva d'aerogeneradors al Priorat, tot i que cal estar alerta i 
aturar-los a on els vulguin posar ara, avui no es prepara cap 
guerra, perquè fa anys que dura, avui quan sortim al carrer 
no som quatre gats, normalment, avui sabem que els pode- 
TOSsOS no s'aturen a les urnes, O almenys no només, sinó que 
ho podem fer des del carrer, dient-los a la cara que no... 
Aquesta ha estat la meva —la nostra— voluntat durant 
aquests anys. Aquesta i dotar-nos d'alternatives obertes i no 
excloents, aquesta i pouar en les alternatives que ens van pre- 
cedir o en els fets que, a través d'estudis i llibres, ens apro- 
pen a realitats que sovint, per desconegudes i avançades a la 
seva època, ens sorprenen des del passat. Aquesta i fugir de 
l'autoritarisme, del dogma i de l'Església, sigui aquesta de la 
secta o el color que sigui. 


TRENCAR L'ESPECTACLE DEL PODER 


Venim del silenci, que deia Raimon, i aquí al Camp, el si- 
lenci s'ha allargat uns quants anys més, fins al punt que la 
Tarragona de Nadal, de l'alcalde Joan Miquel Nadal, ha con- 
vertit la Setmana Santa en símbol de la ciutat, la Setmana 
Santa i la seva processó del silenci. Ja m'enteneu. Callats 
ens volien i no ens hi han tingut. Aquests articles en són una 
mostra, però feliçment no l'única. No hem estat bons súb- 
dits, no hem estat bons figurants d'aquesta processó de Set- 
mana Santa, perquè sempre que hem pogut el que hem 
celebrat ha estat la vida... i en veu alta. Per això 4Ni Nadal 
ni Setmana Santay. Som conscients, també, que no som els 
primers. Abans de nosaltres ja hi havia qui parlava en veu 
alta quan no tocava, però en bona part els paràmetres de la 
seva 4veu altay eren diferents als que ara mateix fem anar. 
Ara podem parlar de moviments socials autònoms, no tute- 


lats per cap organització política o sindical, tot i que sí que 
hi ha organitzacions polítiques i sindicals infectades per 
aquests moviments... i que duri i s'incrementi. 

La grisor de l'època que Nadal ha estat al capdavant de 
l'Ajuntament de Tarragona només és comparable a la grisor 
dels que l'han envoltat durant aquests inacabables anys. 
Nadal ha estat un líder a partir de la gosadia i de la mala llet, 
no estalviant, quan li ha plagut, l'insult, la desqualificació i 
el vocabulari més groller, aplicat tant a enemics (que sempre 
ha tingut o s'ha buscat) com a informadors que no deien el 
que ell volia que diguessin. L'hem patit els periodistes, l'o- 
posició i qualsevol que no s'ha plegat als seus desitjos. Sota 
d'ell han crescut polítics de la 4talla de l'Agustí Mallol, el 
Carles Sala, l'Àngel Fernàndez, l'Albert Vallvé o tota la colla 
del PP, de la Martorell al Mateu 4y tiro porque me tocay, o 
empresaris-presidents del Nàstic com José Luis García i la 
colla de Terres Cavades. 

Ara bé, seria injust atribuir a Nadal tots els desgavells 
del Camp en els darrers anys, ell només n'és un indicador. La 
seva obra ha anat de bracet amb aquest turbocapitalisme que 
defensen, a diferents velocitats i intensitats, gairebé tots els 
partits polítics que toquen poder a la zona, començant pel 
cap —mai més ben dit tot i que ja hagi plegat— dels em- 
presaris, Sebastià Cabré, president de la Cepta durant bona 
part d'aquest període. La seva aposta ha estat clara: calia es- 
prémer el territori i la gent fins a allà on fos possible en nom 
del creixement i per a això al seu costat, sempre que ha fet 
falta, hi ha hagut els principals ajuntaments, cambres de Co- 
merç i els sindicats amajoritarisy. Cal recordar ara qui eren 
els defensors del PHN a les nostres comarques, qui defen- 
sava la proliferació indiscriminada d'aerogeneradors al Prio- 
rat fins a més de vuitanta centrals, qui ha fet possible que 
Tarragona sigui port de descans dels militars, qui demanava 
salaris curts i jornades laborals llargues, qui se'n reia dels 
(ecologistes antisistemay i finançava eecologistes medite- 

rranisy), qui beneia els empresaris quan robaven legalment 
els locals als treballadors... 

El seu ha estat un model industrialista, de liquidació 
del sector primari (pesca i agricultura) i de potenciació del 
sector de serveis (turisme i oci) al costat d'una potent in- 
dústria (petroquímica bàsicament), dos sectors que compar- 
teixen la característica de la desregulació laboral i, per tant, 
econòmica dels salaris. La recepta sencera inclou la desapa- 
rició de les garanties socials i l'emmirallament fins a fer-se 
ofensiu amb el seu model: el dels Estats Units d'Amèrica. 
La seva norma és clara quan ens diuen que res no s'ha de re- 
gular si produeix beneficis. I les consequències són diver- 
ses: el restaurant Fortí de la Reina, Terquimsa, mercuri a 
l'aigua de boca, el transvasament de l'Ebre, la cimentera de 
Campclar, l'habitatge pels núvols... 

Denunciar en veu alta cada una d'aquestes agressions 
i alhora deixar constància de les resistències que hi ha hagut 
ha estat el meu objectiu. Dir-los a la cara que anoy ha estat 
la meva primera intenció, trencar l'espectacle que portava 
associada l'acceptació dels danys de les seves polítiques 
agressives i d'aparador, dir-los que no al militarisme, a l'a- 
cusació contra els pobres com a causants d'ainseguretat ciu- 
tadanay i a tantes altres barrabassades... I dir-los que 4noy 
per dir que 4síy a continuació, a les propostes que en aquest 
període, en algunes ocasions, no passaven de paraules però 
que hi podien ser encara que només fos en aquest format. 
Ara és tota una altra cosa. 


SOM, TENIM... 


En els darrers deu anys han desaparegut moltes de les orga- 
nitzacions, col-lectius i fins i tot persones que van plantar 
cara en els darrers anys del franquisme i durant la transició. 
Alguns s'han reconvertit i han esdevingut 4dopcions de go- 


vern), renunciant convenientment a bona part de les pro- 
postes que defensaven des de l'oposició, d'altres senzilla- 
ment se n'han anat a casa o han desaparegut... Però el 
panorama actual, lluny de ser desencoratjador, conté prou 
gèrmens per encarar els anys que vénen no només amb un 
paraigúes potent sinó per avançar propositivament en mil 
i un terrenys. Tenim casals populars arreu (a Reus, Valls, 
Taragona, Riudoms, Alcover...) i espais alliberats inci- 
pients: tenim alguna publicació específica com Paraules per 
la Pau, La Talaia, El Timbal o la revista del Gepec, pàgines 
vveb d'informació general com Pobleviu, i blocs diversos, 
tenim col-lectius independentistes revolucionaris a totes les 
comarques, des de les assemblees de joves fins a Endavant 
o l'Assemblea d'Unitat Popular de Tarragona, tenim col-lec- 
tius de defensa dels drets de les persones no heterosexuals 
com H2O, tenim experiències municipalistes des dels mo- 
viments socials al Gaià amb l'Alternativa Baix Gaià, a Mont- 
blanc amb Gent del Poble, al Priorat amb els Independents, 
a Valls amb la CUP..., tenim propostes de lluita contra l'es- 
peculació com l'Assemblea per l'Habitatge Digne i les oxu- 
pacions, tenim un moviment ecologista amb un centre motor 
com és el Gepec, al costat de molt diverses plataformes de 
defensa del territori, com la de la Platja Llarga a Tarragona, 
el Freixe a Riudoms o Salvem els Muntanyans a Torredem- 
barra, contra la tèrmica de Vandellòs, la de Defensa del Pa- 
trimoni Natural del Priorat o totes les de l'Ebre, que tot i no 
ser Camp ens queden ben a prop, tenim un moviment anti- 
militarista amb una activitat continuada al voltant de la Pla- 
taforma Tarragona Patrimoni de la Pau, però també 
l'experiència de les mobilitzacions contra la guerra que aquí 
es van fer fora dels partits, tenim ONG que a més de dir-se 
(no governamentalsy ho són, com Igman, Entrepobles o 
Amnistia Internacional, tenim cooperatives de treball, agrí- 
coles i de restauració, tenim espais de socialització plurals: 
tenim historiadors que han recuperat la nostra història obrera, 

lluitadora, llibertària i del catalanisme popular, malgrat 
CCOO-UGT, tenim un potent moviment sindical alternatiu 
al voltant de les CGT, junt amb altres experiències com la 
IAC (Ustec, Catac...), Cobas o la del SEPC en sectors con- 
crets, tenim un teixit social que es troba en dates concretes 
al carrer com l'11 de setembre a Reus o l'1 de maig a la tarda 
a Tarragona, però que cada vegada ho fa més cops al llarg de 
l'any i aplegant més gent, tenim un teixit social dens orga- 
nitzat en centenars d'associacions fora del mercat: tenim fins 
a cinc cooperatives de consum ecològic, com El Brot de 
Reus o La Violeta de Montblanc, i una agrupació de pro- 
ductors en l'Associació de Defensa Vegetal: tenim clar que 
ningú és centre ni nucli de res, ni tan sols de si mateix, i que 
només la cooperació i la col-laboració, si pot ser infectadora, 
ens pot fer avançar, tenim tota la força i la il-lusió no només 
per esdevenir un problema per als poderosos sinó per arribar 
a ser una alternativa real, diversa, complexa però sempre més 
lliure i solidària que la realitat social que el poder actual ha 
dissenyat en aquest tros de món. I ens constarà i ens costa, 
però ho farem, malgrat que trobem gent entre nosaltres a qui 
li és difícil reconèixer-se en aquesta diversitat. 

El treball que tindrem en els propers anys és monu- 
mental, i alhora plaent, però ara ja sabem que el podem fer. 
I el que tenim més clar que mai és que no deixarem de par- 
lar en veu alta, tant quan sigui Setmana Santa com la resta de 
l'any, es digui com es digui el Nadal que ens toqui a partir 
d'ara. 


Els articles han estat publicats als diaris de pagament El Punt 
i Diari de Tarragona, als gratuits Espais 7, Més Reus, Més 
Tarragona i Clàxon, als setmanaris El Vallenc, La Veu de 
l'Ebre i El Triangle, a la revista d'història Resse, a les re- 
vistes La Lletra A, Polèmica i lllacrua, a la revista de les 
CGT del Camp La Tramuntana, a la revista digital Reus Di- 


gital i al bloc Prendre la Paraula. Alguns dels articles que 
s'inclouen en el recull no van arribar a ser publicats, pel que 
no porten data i d'altres tenen una primera data sense publi- 
cació de referència, que és la del moment que van ser escrits, 
finalment, algun dels articles va ser publicat retallat i també 
s'indica. 

Els articles més antics són els que s'inclouen en Va- 
partat Un món on hi càpiguen tots els mons' i fan referèn- 
cia a la Segona Trobada Contra el Neoliberalisme i per la 
Humanitat que es va realitzar a l'Estat espanyol el 1997. Els 
textos són les cròniques de la subtaula de Catalunya que es 
trobava a la Serra d'Almos. Algun dels articles que compo- 
nen el volum porta una breu explicació per tal de contextua- 
litzar-lo. 

A REUS MANXENI A 
TARRAGONA ENGANXEN 

EL 16 DE DESEMBRE del 2000, El Punt publicava que la Torre 
dels Escipions havia estat pintada amb una A encerclada. El 
21 de desembre, el regidor Carles Sala publicava al Diari de 
Tarragona un article sobre les pintades aprofitant que l'Eu- 
dald Carbonell i el Jose Estrada havien fet una acció reivin- 
dicativa feia poc pintant la façana del Govern Civil. Com a 
Coordinadora Tarragona Patrimoni de la Pau, feia poc que 
havíem estat jutjats per fer pintades contra els vaixells de 
guerra a Tarragona en una acció pública a cara descoberta. El 
regidor d'ICV-La Plataforma, Jordi Navarro, va contestar a 
Sala, així com Joan Clua, secretari general de la CGT ales- 
hores, i jo mateix. A la polèmica s'hi va afegir el Comitè 
Local d'UDC i el regidor de Cultura, Vallvé, així com di- 
buixants i lectors en general. El col-lectiu d'artistes Pinzell 
Brut va atorgar a la Coordinadora el premi 4L'Home dels 
Nassoss. El Diari de Tarragona primer només publicava les 
rèpliques del sector regionalista, després va rectificar. 


Carles Sala, de nen pintaves les parets 
de casa 


EL SENYOR CARLES SALA, que signa com a regidor de VD A- 
juntament de Tarragona i cobra de molts altres llocs —sense 
cansar-se massa, tot cal dir-ho— ens obsequiava en l'edició 
del dijous 21 de desembre del Diari de Tarragona amb un 
magnífic article d'enginyeria lingúística. El diari que més es 
ven a la demarcació reproduia unes línies seves a l'apartat 
d'aldeesy, que amb el títol volia fer quatre gràcies i potser, 
vés a saber, també guanyar-se quatre copets a l'esquena de 
qui només li vol bé. No cal trencar-s'hi massa el cap ni la 
vista per veure que la dbromay ha estat massa precipitada o 
bé el ztapats que ha cobrat per escriure'l ha jugat una mala 
passada a l'autor, perquè les seves paraules, a banda de mala 
intenció, tenien un contingut més aviat aigualit. 

Sala comença les seves línies lloant una democràcia 
per la qual ell diu haver lluitat, però si no vaig errat, ell i jo 
tenim la mateixa edat i com no sigui votant un cop cada qua- 
tre anys, la seva dlluitay deu haver estat molt però que molt 
petita, o com a mínim i que em perdoni, més aviat insignifi- 

cant, perquè no ha deixat cap mena de rastre. O és que no té 
memòria ni s'ha llegit mai cap llibre d'història recent ni ha 
vist, encara que sigui, el Temps era temps de l'Àngel Casas 
—per a la qual cosa no cal ni esforçar-se. Perquè si ho ha- 
gués fet hi hauria descobert un país on les pintades i moltes 
altres formes d'expressió eren la tònica i els dPujol — Cata- 
lunyay omplien parets de pobles i ciutats. Potser encabat la 
que ell qualifica de eproliferació) li semblaria menys que 
mínima. Ah, estimat Carles... i perdona que et tracti de tu, ja 
m'explicaràs algun dia això que les pintades són un ameca- 
nismes, perquè això de la tècnica mai no ha estat el meu fort 
i no acabo de captar-ho. 

I que consti, abans de dir res més, que tinc clar qui ha 
fet les pintades a la Torre dels Escipions: un imbècil o una 
imbècil, és a dir algú mancat, que no hi és tot. Així que no cal 
que t'empatollis segones lectures possibles per fer insinua- 
cions sinuoses i gracietes que no fan riure. Un altre tema ben 
diferent és el tractament que s'ha donat al cas des d'alguna 
premsa. Em pregunto, en veu alta i m'agradarien respostes o 
més preguntes, per què les pintades d'aquesta part del nos- 
tre patrimoni —de tothom, no només dels polítics— es qua- 
lifiquen d'anarquistes pel fet que l'imbècil o la imbècil en 
questió hi ha pintat una A encerclada. M'ho pregunto per- 
què estic segur que una pintada en què hi posés, per exem- 
ple, 4Visca Nadals, mai no seria qualificada de 4pintada 
convergents per cap mitjà. I és que sempre paga Poca-robal 

Però continuem amb l'obra del Sala, que encara té més 
suc. 

El que no m'ha fet gens de gràcia és la teva prepotèn- 
cia tan absoluta quan qualifiques de mentalment infantils 
l'Eudald Carbonell, el Jose Estrada, el Jordi Navarro, el 
Marc Ferré i a mi mateix. Perquè aquesta és la finalitat de la 
teva carta, no2 Com que a mi, el meu pare i la meva mare no 
em deixaven pintar a les parets, podria pensar que estic frus- 
trat i per això vaig participar en la realització de les pintades 


de la plaça Imperial Tàrraco contra els vaixells de guerra i 
nuclears al port de la ciutat, però com que suposo que a tu 
tampoc t'ho van deixar fer —o potser sí—, dedueixo de les 
teves paraules, llegides un cop i un altre per no confondre'm 
ni escriure amb precipitació, que segons tu tinc la mentalitat 
d'un nen petit. No vull ni defensar-me d'aquestes paraules 
insultants perquè a través d'elles qui es retrata ets tu, presi- 
dent del Consell Comarcal del Tarragonès, regidor per CiU 
a l'Ajuntament de Tarragona i un munt de coses més, però un 
bocamoll al cap i a la fi. Arreglat però bocamoll, com la Mar- 
tírio. 

Per a escalar, a la vida, moltes vegades l'únic que cal 
fer és estar en el moment adequat en l'indret indicat i, so- 
bretot, no haver trencat mai cap plat. Tu vas complir i ara et 
publiquen articles, l'Idees, al diari més important de la ciu- 
tat. Ara sí que lluites per la democràcia i d'aquí a uns anys 
podràs ensenyar currículum, quan ja no hi hagi la possibili- 
tat que Tarragona sigui port militar i nuclear, perquè això, 
per molt que us disgusti als militaristes i pronuclears, ho 
aconseguirem les persones que ens estimem aquesta ciutat i 
el seu patrimoni per damunt de tot, els monuments i la gent. 
Mentrestant, a mi m'agradaria veure't en alguna concentra- 
ció de la nostra coordinadora. Hi pots venir com el que vul- 
guis, menys com a bocamoll, que d'aquests ja en som 
suficients. T'hi convido de tot cor i, mentrestant, si et plau, 
no barregis coses que no són, no vulguis confondre els lec- 
tors i, Si veus que no ets capaç d'escriure sense fer-ho, deixa- 
ho o encarrega que et facin els articles, que t'estalviaràs 
patiments i donaràs feina, tu que pots. 


El Punt, dijous 28 de desembre del 2000 
Retallat, Diari de Tarragona, dilluns 8 de gener del 2001 


21 


28 


El molí dels mentiders 


LA GENT DEL BARRI de Campclar han dit que 4prouy, que ja 
n'estan farts d'haver d'aixecar-se cada dia amb una nova sor- 
presa —generalment pestilents— i s'han plantat. Més de tres 
mil persones —dues mil segons els diaris— van baixar ca- 
minant aquest cap de setmana des de casa seva fins a l'A- 
juntament de la plaça de la Font a deixar clara i explícita la 
seva oposició a la instal-lació d'una cimentera, rebatejada 
com a molí d'àrids i mil i un invents més (professionals de 
la confusió amb la paraula en podríem dir d'aquests polítics) 
que els volen posar a només tres-cents metres de casa seva. 
Funcionen assembleàriament i tenen clar que ja en tenen 
prou d'indústries al costat de casa, que el que ara els calen 
són zones verdes i espais per gaudir-ne, per poder viure al 
seu barri amb una qualitat de vida com a mínim semblant a 
la que tenen els il-lustres habitants d'altres zones de la ciu- 
tat com ara el Camí de la Cuixa. O és que hi ha tarragonins 
de primera i altres de tercera2 

Primer els van explicar que la cimentera era del tot in- 
nòcua. Després que a Riba-roja, al País Valencià, hi ha una 
planta d'iguals característiques i per això la podien anar a 
visitar, per veure la poca contaminació que produeix i l'en- 

cantats que hi estan els veins de la zona. Passat el viatge, la 
gent, indignadíssima, només deia una cosa: 4si posessin la 
planta a l'entrada de Reus —per la distància que hi ha entre 
la localitat valenciana i el molí visitat— nosaltres tampoc 
protestaríem, però és que aquí la tenim a tocar. L'exemple 
del molí de Riba-roja va ser un engany i ja en van... I, és clar, 
si els que manen es dediquen a enganyar en un tema de salut 
pública com pot ser aquest si es fa, per què ens els hem de 
creure més2 Com ens podem creure algú que vol fer passar 
per mentiders davant l'opinió pública els veins d'un barri pel 
senzill fet que no s'han plegat a les seves exigències" Com 
es poden fer insinuacions del tipus que alguna empresa de 
la competència està finançant les protestes sense que a qui ho 
digui li caigui la cara de vergonya2 Com es pot atrevir el se- 
nyor Nadal a dir que pensa denunciar —o alguna cosa per 
l'estil— els manifestants que cridaven consignes contra les 
seves mentides2 Què fan alguns dels dirigents veinals si- 
tuant-se al costat dels polítics de torn quan han d'estar al cos- 
tat de la seva gent, de les dones i els homes que diuen 
representar 2 

Massa despropòsits junts per no entendre que darrere 
del molí en questió s'hi amaguen interessos foscos i que 
aquests no són precisament els de la gent de la coordinadora 
contra la cimentera. Potser el senyor Pallàs i l'Excel-lentís- 
sim Nadal ens ho podrien explicar2 I el conseller de Medi 
Ambient i Salut Pública, Agustí Mallol, on ha desat la seva 
escombra preciosa per fer fora els contaminadors de veritat, 
ara que els té tan a la vora2 Potser encara no ha trobat el pa- 
trocinador adequat per a les seves paraules o és que caça co- 
loms2 


El Punt, divendres 9 de febrer del 2001 
Diari de Tarragona, dimarts 13 de febrer del 2001 


Salvem el Fortí, a terra el restaurantlll 


ASTORAT PER LA MANERA de ser dels manaires professionals 
d'aquesta ciutat, no em puc estar de donar la meva opinió 
sobre l'entramat que el padrí ha anat construint durant els 
anys que dura la seva regència i la seva prepotència al davant 
del consistori local. La llista la teniu ben retratada en els cen- 
tenars d'associacions, grups, grupets i grupuscles que inte- 
gren la colla dels que diuen defensar el Fortí de la Reina i 
l'únic que fan és defensar la privacitat d'un espai privilegiat 
que ens correspon a totes i a tots els tarragonins, no només 
als disposats a cotitzar a les butxaques d'un empresari de- 
terminat per gaudir d'un tros de Tarragona, perquè és això el 
que defensen els integrants de l'autoanomenada Plataforma 
Salvem el Fortí. 

El Fortí s'ha de salvar, és clar, però el restaurant privat 
—per tant, tancat a tota la ciutadania que no pagui— ha d'a- 
nar a terra. Això no és motiu perquè l'indret quedi tan fastigo- 
samernt abandonat com estava abans de la instal-lació d'aquest 
negoci. No senyor. Precisament, Ajuntament, Generalitat i qui 
faci falta el que han de fer és vetllar perquè l'espai passi a ser pú- 
blic definitivament i en puguem gaudir totes i tots, no només 
els afortunats que se saben gastar els quartos menjant de fàbula 
en un indret admirable. Perquè aquest indret ha de ser de to- 

thom. Això és el que la sentència diu i això és el que cal aplicar 
per al bé de la ciutat. A terra el restaurant i que, d'una vegada per 
totes, els amics dels amos deixin de dictar la seva política. 

Si no es fa així i aquesta plataforma obté resultats, cal- 
drà passar comptes amb els Nadal i companyia i preguntar- 
los per què no fan el mateix al Teatre Romà de la ciutat. Que 
es busquin un amic amb les butxaques ben carregades i amb 
ganes de notar els càlids copets a l'esquena dels més presti- 
giosos empresaris de la demarcació i dels convidats més con- 
vidables, que construeixin damunt les lluminoses ruines 
tarragonines un restaurant ben maco, ben acollidor i, sobre- 
tot, ben selecte, on la púrria no hi acostumi a anar Si no hi és 
convidada. Sí senyor, al solar ple de porqueria Patrimoni de 
la Humanitat on diuen que hi havia el Teatre Romà també hi 
quedaria bé, fantàsticament bé malgrat les lleis del patrimoni 
i el que fos: dignificaria la zona, o no2 I d'aquí a deu anys, 
podríeu organitzar una altra campanya per distreure el per- 
sonal i recordar les nits de vetlla al voltant d'una copa de 
vvhishy car mentre el gel es va desfent i espereu un altre dia 
de 4dur treballa acumulant beneficis ara que els vostres tre- 
balladors també se senten 4com de casay i signen a favor 
dels vostres privilegis. 

L'estima per la ciutat es demostra, abans que res, esti- 
mant-la per damunt de tot, però estimant-la tota, les pedres 
i la gent que hi vivim. No té res a veure amb la defensa 
abrandada dels interessos de les butxaques de les grans em- 
preses i els amics per lluir. Davall vostre hi continuem sent 
els mateixos, les mateixes, perquè això és una ciutat on en- 
cara hi ha ciutadans, on encara hi som ciutadanes, no simples 
espectadors de Pallassolàndia en què voleu convertir Tarra- 
gona. Una mica de dignitat. 


El Punt, diumenge 20 de maig del 2001 
Diari de Tarragona, dijous 31 de maig del 2001 


Mercuri, polítics 1 salut pública 


RESULTA QUE EL CONSELLER en cap de la Generalitat, Artur 
Mas, pren el relleu de l'Excels i ara li toca a ell desinformar 
en nom del govern que patim. Mas, amb el riure forçat a què 
ens té acostumats, afirma que 4des del punt de vista de la 
salut pública no tenen cap tipus d'incidència els volums de 
mercuri observats al riu Ebre). Ho diu quan ja s'han fet unes 
anàlisis i unes altres i la gent ens fem un munt de preguntes 
que sabem que no tindran resposta. No hi ha manera, cada 
cop ens els creiem menys i, quan parlen de salut pública, no 
ens els creiem gens. Per coses òbvies. En el món de la glo- 
balització on vivim, el poder polític professionalitzat és un 
titella de l'econòmic, fins i tot el que diu que està preocupat 
per aquest fet, fins i tot en àmbits que ens poden semblar 
propers i, potser per això, no tan corruptibles. 

Endesa fa el que li rota per guanyar més beneficis 
(l'única malaltia que comparteixen tots) i, quan ho necessita, 
la Generalitat li fa la feina bruta en nom de l'interès general, 
amb enviament de policies catalans per dissuadir els esvalo- 
tats que no volen que una línia d'altíssima tensió passi a tocar 
de les seves cases. 

Les antenes de telefonia mòbil són sospitoses de pro- 
duir càncer en les persones que hi viuen al costat i l'Ajunta- 
ment de Tarragona amenaça els veins de la Móra que s'oposen 

a viure amb l'ai al cor que des quedaran sense cobertura) si no 
volen una antena en una zona que, teòricament, havia de ser 
per a equipaments del barri o zona verda. 

Repsol amaga un accident amb ferits, que es fa públic 
gairebé per casualitat, i torna a sortir a la palestra la dneces- 
sitat de revisar el Plasegta), quan encara ningú, ni a Tarra- 
gona ni als seus barris, sabem què haurem de fer quan 
l'accident sigui realment perillós. 

L'aigua de l'Ebre s'omple de mercuri, quatre mil pei- 
xos moren, salten les poques alarmes que hi ha en casos 
així... però no passa res: els peixos podrien haver mort de 
fred fins que es demostra el contrari, ningú avisa la gent del 
perill del seu consum fins que no es pot amagar més la in- 
formació i tot i així hi treuen importància, i Ematsa acusa el 
Consorci d'Aigúes de Tarragona mentre que aquests diuen 
que no ens alarmem perquè tot hauria pogut ser pitjor si el 
mercuri hagués estat d'un altre tipus més nociu. 

Com volen que ens en fiem d'aquesta colla si la seva 
feina consisteix, cada vegada més clarament, a callar, desin- 
formar, amagar i justificar2 Com volen que, cada cop que una 
mala olor ens arriba al nas, no ens esborronem i pensem 
(quina en deu passar que tampoc no sabrem). 


10 de gener del 2002 
Diari de Tarragona, 15 de gener del 2002 
El Triangle, número 568, 28 de gener del 2002 


Remena, remena nena 


DIUEN QUE CARLINHOS BROVN actuarà al Camp de Mart de 
Tarragona aquest estiu. Només d'imaginar-m'ho em faig un 
fart de riure: l'alcalde Joan Miquel Nadal i nou president de 
l'EMT, Agustinet Pelacanyes, amb samarretes cenyides tots 
dos i cara roja, movent els seus cossos de daina tarragonina 
al ritme frenètic del Brasil. Aquí hi ha una altra bona possi- 
bilitat de passar a la posteritat, com l'alcalde de Barcelona, 
Joan Clos, després del Fòrum de les Cultures... o de les cos- 
tures, que deia un espectador actiu fa poc a la teletrès. 

Els dos mandataris ballaran i mouran el cul com ho 
faria qualsevol "meninho' da rua o 'garota d'Ipanema'. La 
suor acumulada en els dos cossos podrà ser retratada insis- 
tentment pels fotògrafs dels diaris, tot i que les fotos més 
(divertidesy segurament reposaran a la paperera electrònica 
dels ordinadors domèstics. 

La llàstima és que la Rambla Nova no sigui l'espai triat 
per ballar la samba de Carlinhos Brovvn, perquè aleshores la 
cosa estaria a un nivell que poques ciutats mediterrànies es 
poden permetre. Em sembla fins i tot estrany que no hi hagi 
pensat el Vallvé —que diu que vol Casino tot i que ell no hi 
jugarà—, perquè aquesta ubicació cèntrica permetria rein- 
vertir les sinèrgies que l'acte lúdic crearà a la ciutat. En una 
ciutat que zrendibilitzay l'espai i els referents històrics i cul- 

turals situant un monument a Maragall —poeta— a la plaça 
dedicada a Verdaguer —poeta també però sense néts cone- 
guts—, la rua brasilera podria ser utilitzada per matar dos o 
tres moixons d'un tret. 

En un sol acte festiu es podrien tocar un munt de temes 
pendents: el Fòrum (amb la presència del percussionista bra- 
siler, que ha estat un dels pocs actes exitosos de la fira del 
Besòs), i la demanda ciutadana d'obrir com més aviat millor 
el Casino i evitar l'enderrocament del restaurant del Fortí de 
la Reina, perquè mentre ballessin, Nadal podria lluir una sa- 
marreta solidària amb els amics del restaurant i Mallol la de- 
manda que la Tarragona de Nadal vol un Casino. Si a més 
l'acte estigués patrocinat per alguna química o similar, la 
cosa seria d'antologia... del disbarat. 


El Triangle, núm. 687, 15 de juny del 2004 


11 de setembre a Tarragona: 
Visca Catalunya 1 riurelll 


SEMBLA QUE A LA passada processó de la Festa Major de Sant 
Magí, un guàrdia urbà portava una pistola guarnida amb la 
gallina franquista dins d'una bandera espanyola, és a dir una 
bandera com les que portaven els feixistes que van guanyar 
la passada guerra. L'Ajuntament estava molt indignat però es 
veu que ja no ho està tant (amb la feinada que els dóna el 
Fernàndez és lògic) i de tot el que havia de fer per aclarir el 
cas ja no farà res. I ja està bé, perquè de fet feia riure —per 
no dir plorar— pensar en qui havia de demanar les respon- 
sabilitats. Els que les havien de demanar eren els que només 
fa una legislatura, pagant la seva hipoteca amb el PP o vés a 
saber si algun també per convenciment personal, van per- 
metre que no es retirés la Medalla d'Or de la ciutat al mili- 
tar genocida que va instaurar la bandera en questió, 
Francisco Franco. 

Però no només això. En la mateixa legislatura, es van 
permetre la frivolitat de no acceptar una petició d'Esquerra 
Republicana en el sentit de retirar el retrat de Felip V que 
presideix, damunt de l'actual Borbó, la Sala de Plens de l'A- 
juntament de la ciutat, una actitud molt més greu si tenim en 
compte que l'11 de Setembre són i han estat els primers a 

anar a posar floretes al monòlit a Rafael de Casanova i a par- 
lar de banderes —catalanes— i de no confrontació. No seré 
jo qui els recordi qui és aquest senyor que presideix els plens 
locals des de la seva condició immunitzant d'4obra d'arty. A 
Xàtiva ho tenen ben clar i el pengen també però de cap per 
avall, entre altres coses perquè el senyoret del quadre els va 
cremar el poble amb la gent a dins, però potser a l'Equip de 
Govern tarragoní no saben tampoc qui és el rei aquest, ni que 
la guerra en què es va cremar Xàtiva va ser la mateixa en 
què van passar els fets que cada any commemoren per l'11 
de Setembre. Sort que ara ha tornat a l'Equip de Govern el 
Santi Pallàs (l'efecte Fernàndez també) i ell, que cada Onze 
escriu un article semblant al de l'any passat sobre el mateix 
tema, els ho podrà explicar. 


Dimarts, 14 de setembre del 2004 
El Punt, dijous 16 de setembre del 2004 


Terquimsa II, Clariant... un "cachondeo" 


I EL TRIBUNAL SUPREM, tal com era d'esperar, va ratificar la 
sentència del Tribunal Superior de Justícia de Catalunya 
(TSJC) que anul:lava l'ampliació que l'Ajuntament de Tarra- 
gona va permetre el 1998 de l'empresa Terquimsa II. Felici- 
tats a Iniciativa per Catalunya-Verds per haver portat aquest 
procés judicial fins a on calia portar-lo, és a dir, fins a demos- 
trar la il'legalitat d'unes naus que posaven i posen en perill 
una part de Tarragona i, sobretot, la vida d'una part dels habi- 
tants de la nostra ciutat, els que viuen al barri del Serrallo. 

El 1998, l'Ajuntament de Tarragona de Nadal i com- 
panyia (entre ells un il-lustre serrallenc que s'estima molt el 
seu barri i que fa uns anys treballava en aquesta mateixa em- 
presa, coincidències de la vida) va donar una llicència a Ter- 
quimsa perquè instal-lés vuit tancs de 40.000 metres cúbics 
i ampliés una de les dues plantes que té al Port, la II. L'A- 
juntament hi devia tenir un gran interès en aquesta amplia- 
ció, perquè a més de possibilitar-la donant-los la llicència, 
quan el Tribunal Superior de Justícia de Catalunya va dir que 
l'ampliació era il-legal, van recórrer davant del Tribunal Su- 
prem i van aconseguir allargar així el procés fins ara mateix. 
I ara han tornat a perdre. Bé, hem tornat a perdre, perquè els 
diners amb què han defensat aquesta il-legalitat són de totes 
i tots els contribuents... potser per això ho han fet. 

L'empresa, segons la sentència del TSJC ratificada pel 
Suprem, incompleix la distància mínima de seguretat en re- 
lació a nuclis urbans habitats i durant sis anys, gràcies a l'in- 
terès demostrat per la colla de CiU-PP, els nuclis habitats 
més propers a Terquimsa II han viscut, segons la llei (que se 
suposa que quan es va fer era per evitar possibles desastres 
i no per fer la punyeta a ningú com alguns sembla que pen- 
sen), en perill. 

La Llei, però, durant aquest període de temps va can- 
viar i Terquimsa II, tot i la sentència, ara no haurà d'enderro- 
car ni de retirar les naus, en tindrà prou tornant a recomençar 
el procés de sol:licitud de llicències, això sí, incrementant les 
mesures de seguretat. 

I paral-lelament, el mateix dia que aquesta sentència 
del Suprem es feia pública, el representant del Govern ca- 
talà al Camp assegurava que la Generalitat arxivava les dili- 
gències informatives obertes a l'empresa Clariant per una 
fuita d'òxid de propilè que va tenir lloc el passat 8 de juny a 
les seves instal-lacions, perquè la responsable final de la fuga 
és l'empresa que els va subministrar la bomba de transvasa- 
ment que va resultar defectuosa i que va provocar el vessa- 
ment. L'administració no té base legal per fer les actuacions 
de demanda de responsabilitats i, per tant, no hi actuarà en 
contra. 

Tot plegat ens porta a pensar i a dir que, d'una banda, 
mentre la justícia es propaganditza fent 4qudicis ràpidsy per 
als delictes menors, quan els majors els fan els grans de ve- 
ritat, els processos són tan lents que permeten negligències, 
fins i tot presumiblement perilloses per a la vida humana a 
l'engròs, i, per altra banda, que cal una legislació que prote- 
geixi de veritat els ciutadans i les ciutadanes, exigint mesures 
de seguretat en totes les baules de la cadena i responsabilitats 
clares per si alguna d'elles es trenca. 

O les lleis canvien i ens protegeixen del poder desme- 
surat del diner o la ejustícia) continuarà estant percebuda, 


als ulls de la majoria, amb aquella paraula tan salada amb 
què la va descriure fa uns anys un conegut polític andalús i 
que jo no reproduiré perquè qualsevol pas en fals, amb les 
actuals lleis, em podria portar, a mi que no poso en perill la 
vida de ningú però que no tinc l'aval de l'Ajuntament ni de 
cap autoritat visible o invisible, a la misèria més absoluta. 
Que al segle XXI, l'honor continua no sent un "cachondeo', 
sinó una arma utilitzada preferentment pels poderosos, que 
en deuen tenir molt, però que molt. 


Divendres, 16 de juliol del 2004 

'Ocos que no ven... cagarada que xafes 


TARRAGONA HA OCUPAT UN espaiet destacat —o no tant (se- 
gons el mitjà)— en la premsa de paper, auditiva i audiovisual 
d'arreu de l'Estat. El motiu, aquest cop, no tenia res a veure 
amb el patrimoni de la ciutat ni amb la distinció com a pa- 
trimoni mundial atorgada per la Unesco a alguns monuments 
de diversos indrets del Camp (entre ells els de la ciutat de 
Tarragona), ni per cap de les fanfarronades a què l'alcalde 
més eixerit de la ciutat ens té acostumats, tot i que la seva fi- 
xació darrera amb la regidora d'Iniciativa Dolors Comas 
també ha sortit als papers. Ni tan sols les nostres platges o 
algun assassinat d'aquests que de tant en tant passen per aquí 
eren el motiu de la notícia. 

La nova tenia a veure amb la merda... dels gossos, un 
(greu problemas que, juntament amb l'altre a4gran pro- 
blema, de la proliferació de coloms i el que això provoca, 
omplen l'agenda del regidor de Medi Ambient, l'inefable 
Agustí 4bon jany Mallol, que ens vol portar insistentment 
cap a les eestrelles). 

Es veu que ara a Tarragona, a més de la Guàrdia Ur- 
bana, la Guardia Civil, la Policia Portuària, la Policia Na- 
cional, els Mossos d'Esquadra desplegats i plegats, centenars 
de guàrdies de seguretat dels més pintorescos als més mili- 
taritzats, càmeres al carrer, etc., tindrem investigadors pri- 

vats, detectius) que en diuen als telefilms nord-americans, 
que vigilaran que els gossos no es caguin pel carrer. Ho po- 
dria dir més fi però és així, per això ho escric tal com raja. 
Quan tragueu el gos al carrer, porteu paper perquè, si no, uns 
investigadors privats contractats per l'Ajuntament de la ciu- 
tat us fotografiaran i la corresponent autoritat administrativa 
us multarà. 

I jo em pregunto, innocentment, i a les fumeres de les 
químiques, quan en tindran d'investigadors privats al servei 
de l'Ajuntament —és a dir de l'interès de totes i tots els ciu- 
tadans— per saber quan aboquen tot allò que no es pot abo- 
car i que provoca emisteriosesy olors un mes Sí i un altre 
també a tot el Camp de Tarragona2 Quan en posaran d'in- 
vestigadors privats pagats amb l'erari públic perquè l'aigua 
del Francolí no ragi plena de residus d'una o altra multina- 
cional de l'energia benefactora o que facilitin la recuperació 
dels recursos hídrics comarcals subterranis que algú innom- 
brable va assecar no fa gaires anys2 Quan en posaran d'in- 
vestigadors privats que ens alertin de quan l'aigua de l'aixeta 
procedent del riu Ebre no baixa massa plena de mercuri per 
beure'n traquil-lament sense perill 2 

No cal que em respongueu, que les respostes ja me les 
sé. Mai. És més fàcil fer la dmalloladay perseguint els amos 
dels gossos que caguen pel carrer i enviant falcons contra els 
coloms. Í així ens va. 


El Punt, 12 de gener del 2004 
Diari de Tarragona, dilluns 12 de gener del 2004 
El Triangle, núm. 666, 19 de gener del 2004 


La nova imatge "Aregio'2 


EL DIMECRES 3 l DE GENER, l'Ajuntament de Tarragona va pre- 
sentar la seva nova imatge corporativa, un escut vermell 
(4com els colors del Nàstic) diu la crònica de la premsa en un 
"totum revolutum' digne de la Imperial Tàrraco dels darrers 
anys) amb voluntat de conviure amb el més tradicional que 
fins ara utilitzava la institució local i anar-lo substituint pau- 
latinament. 

Aquesta seria la notícia Si no fos que estem en temps 
d'eleccions i la presentació la va fer el que serà candidat de 
CiU a l'alcaldia, Joan Aregio, a qui per tal de fer-lo popular 
i conegut a la ciutat, Nadal el va posar en el càrrec de porta- 
veu i l'han disfressat de tecler, de bon jan i de tot el que con- 
vingui. Aregio reia de goig mentre les paraules que feien 
referència al nou escut li servien per fer-se una foto de pro- 
paganda preelectoral sense cost afegit. Davall de l'escut, hi 
deia 4dUna nova imatge per a la teva ciutat, i al costat de 
l'escut hi era ell, la nova imatge dels conservadors que es 
diuen només tarragonins a l'Ajuntament. 

Coincidències, diran alguns, cara dura, dic jo. 


El Punt, 3 de gener del 2007 

Terres Cavades: futbol, totxos 1, que em 
perdonin l'expressió, especulació 


L'ENDEMÀ DE LA FESTEJADA Victòria del Nàstic, quan encara la 
majoria de tarragonins no s'acabava de treure la son i l'alegria 
per la celebració de la pujada a Segona Divisió A, l'expresi- 
dent grana més estretament relacionat amb el totxo es fregava 
les mans d'il-lusió en veure com la dreta tarragonina (CiU més 
PP per a qui no ho vulgui entendre) aprovava per via d'urgèn- 
cia la definitiva remodelació del que serà el nou barri de Terres 
Cavades. I en la mateixa sessió, la majoria formada per mas- 
cles i verges es negava a donar suport a la celebració del Dia 
de l'Orgull Gai, Lesbià i Transsexual, és el que toca en una ciu- 
tat governada, ara més que mai, per l'Obra (de Deú) al Bisbat 
i les obres (del totxo) a la Casa Gran. 

Finalment, el constructor més gran i grana i compan- 
yia podran aixecar un nou barri per tal que els tarragonins i 
les tarragonines que no tenen pis en puguin tenir, per tal que 
ningú no es quedi sense casa... Aquest era el seu màxim 
goig, tal com havia explicat uns anys enrere en un article 
bellament escrit, publicat i republicat —que no republicà— 
per la premsa local. Hi deia, un cop i un altre, que els cons- 
tructors construien per tenir goig de fer cases per a la gent i 

que aquesta era la seva màxima aspiració... i un darrere V'al- 
tre, nosaltres, que som bona gent, ens ho vam anar creient, 
enlluernats per un estil literari que denotava una llarga i pro- 
fitosa carrera en una de les millors universitats europees o 
un enegrey molt ben pagat. 

Guanyar diners a cabassos amb l'especulació (qui ha 
dit aquesta paraula prohibida en el vocabulari local2), fer 
fora famílies senceres de casa seva a canvi d'indemnitza- 
cions que fan caure la cara de vergonya —però que són le- 
gals—, i dir que això es fa pel bé de tothom i que no et pugin 
els colors a la cara són formes de fer que si no hi estigués- 
sim acostumats ens farien aturar a reflexionar davant de 
quina mena de gent ens trobem, però a la Tarragona de 
Nadal, avui és Rams i demà passat Setmana Santa... (tot i 
que nosaltres, ni Nadal ni Setmana Santa). Fins i tot escriure 
aquest article podria ser titllat per amics i coneguts de qui 
mana com una intromissió en el negoci, en el negoci del 
totxo, és clar, en què polítics i empresaris es donen la mà 
mentre canten a dos o tres veus sempre desafinades: 'VVe 
are the vvorld, vve are the benefactors'. 

Els actuals veins de Terres Cavades, els que resisteixen la 
pressió especuladora (ai, se m'ha tornat a escapar la paraula pro- 
hibida, però prometo que no ho diré més) i volen viure tal com 
han fet sempre, com a persones normals a casa seva, han ad- 
vertit que faran mobilitzacions perquè no els facin fora de casa. 
I caldrà que els acompanyem en la seva lluita, que no és altra 
que la del sentit comú, la mateixa que faríem totes i tots si per 
interessos x (poseu-hi un cop més la paraula prohibida, i ja en 
Van tres) algú ens vingués a fer fora de casa perquè allí hi vol fer 
una altra casa i a nosaltres ens oferís com a indemnització per 
fer-nos fora el preu del que valdrà la caseta del gos dels nous ha- 
bitatges que substituiran els nostres. 

No, no és aquest el camí del progrés, ni el de la sostenibi- 
litat, ni tan sols el del sentit comú. Aquest torna a ser el camí de 
l'especulació, que vol dir, malgrat la paraula estigui prohibida ijo 


l'hagi dit quatre cops en cinc línies, comprar a tres per vendre a 
mil. I fer-ho amb necessitats bàsiques com és l'habitatge, segons 
la Constitució Espanyola. I fer-ho de bracet del que s'asseia a la 
llotja presidencial com a mà dreta, mai més ben dit, mentre es 
mirava, tot sortint del camp, els terrenys que mai no serien seus 
—mireu dLamericay i ho entendreu— però dels quals en treuria 
els grans beneficis somiats. Els grans beneficis, no del dubte, sinó 
del totxo. 


El Punt, divendres 9 de juliol del 2004 
Més Tarragona, 12 de juliol del 2004 
Retallat a Diari de Tarragona, 20 de juliol del 2004 

Terres Cavades 1 la bona salut 
del periodisme tarragoní 


A tu t'han dit preciós. 
A mi m'han dit: tu calla. 
Va com va. 


OviDI MONTLLOR 


TORNO DE VACANCES i em Sorprenc que els diaris locals 
també van plens de notícies sobre el totxo tarragoní, de no- 
tícies i d'anuncis amb missatges implícits del tipus 4No som 
especuladorsy i 4Tot el que hem fet és legal). 

Que si l'Àngel Fernàndez (que no volia que el seu 
nom sortís als papers i ara els omple dia sí i dia també)...: 
que si son germà Juan (que com José Luis García també 
publica cartes als diaris d'excel-lent factura i rebut)..., que 
si el dcompradora Josep Lluís Magrinyà (un altre 4car- 
tistay —que no carterista— amb llustre però emprenyat 
com una mona amb els veins que no li van vendre casa 
seva i preferien viure en 4condicions tercermundistes), tal 
com diu ell), que si José Luis García entrevistat en per- 
sona (preguntant-se si el creixement de Tarragona es pot 
aturar per un vot i responent-se que no)... 


Sembla que la cosa de les Terres Cavades s'ha animat 
aquestes setmanes i com a mínim s'ha fet palès que Fernàn- 
dez va votar en la modificació del Pla General d'Ordenació 
Urbana (PGOU) i, segons el Reglament Orgànic Municipal 
(ROM), no ho podia fer perquè son germà és un dels bene- 
ficiats objectivament d'aquesta modificació, tot i que els se- 
cretaris constituits en Col:-legi diuen que tot és correcte i 
legal: Nadal despista i, com Fungairiio, 4no en sabia resy 
perquè, sempre segons ell, 4no fa de xafarderax, encarrega 
un informe i espera que es desactivi la tempesta preparant el 
contraatac. 

Total, que si el Joan Miquel s'obstina a no perdre un 
dels seus homes de confiança a l'Equip de Govern, potser 
veurà com s'han de repetir les votacions sobre el PGOU i, tal 
com estan les coses, les perdrà per pura aritmètica democrà- 
tica... però si fa fora Fernàndez, aleshores qui en sortirà mal- 
parat també serà ell. Això sí, als de CiU sempre els queda, 
per exemple i no aventurant-me massa, el bo de Pallàs, ara 
a la reserva, per substituir el germà del Juan, aprovar el futur 
PGOU i netejar la seva actual imatge tacada. 

I mentrestant, a Tarragona, entre totxos, acusacions, 
declaracions, cartes i anuncis, també ha sortit a la superfície 
la intenció de control absolut que alguns semblen tenir —i en 
alguns casos tenen— dels mitjans de comunicació. Fa pocs 
dies, el periodista Pitu Terrassa, que em mereix un respecte 
i Un reconeixement absoluts com a professional, posava les 
coses clares en una carta pública que amb el títol "Ja n'hi ha 
prou" deia que tot el que s'està complint aque molts sospità- 
vem, sabíem i criticàvem)y 4a alguns ens ha costat la feina). 
Va per ell, per tots i per totes les qui han patit la ignomínia 
de no ser considerades prou bones tarragoninesy segons el 
model de callar i llepar. Per la salut, del bon periodisme ta- 
rragoní, és l'hora de parlar en veu alta, malgrat els especu- 
ladors (una paraula que alguns qualifiquen d'insult quan no 
va més enllà de la pura descripció) que ens volen soterrar en 

terra cavada i encara no ho han aconseguit perquè, malgrat 
els pesi, tenim el cap fort i el cor sensible... i no fet de totxos 
sinó de tinta, paper i llibertat d'expressió. 


Dissabte, 14 d'agost del 2004 
Diari de Tarragona, diumenge 29 d'agost del 2004 


Terres Cavades: Fernàndez, Badia, 
Font... Nadal2 


Poscer una casa 
Y poca hacienda y memoria ninguna. 


JAIME GIL DE BIEDMA 


EN UNA CIUTAT POC eficient, alguna cosa semblant a Tarra- 
gona entre dues festes majors, l'alcalde no va acceptar que 
l'ull de l'huracà de la tempesta Terres Cavades plegués veles 
ràpidament i ha allargat la polèmica pública fins que tot s'ha 
tacat. D'això se'n diu ineficàcia absoluta, perquè la feina 
d'un polític representatiu amb poder com a tal és, un cop les 
irregularitats s'han apuntat i demostrat i no es poden aturar, 
posar una ratlla i dir 4fins aquí hem arribat, hem apartat la 
poma podrida, hem fet neteja i els que quedem tenim totes 
les garanties). Però Nadal està massa acostumat a la immu- 
nitat que li proporciona el control gairebé absolut de bona 
part de la premsa i de la societat civil local. Així que ha tor- 
nat a confiar que la tempesta passaria com tantes altres que 
han enterbolit el cel local durant uns dies i aquest cop la tem- 
pesta s'ha quedat. 

És evident que Nadal ha fet tard i aquest cop la cosa se 
n'ha anat de mare. Un cop acceptada la dimissió de Fernàn- 
dez, la premsa ha tret a la llum que no només el seu germà 
tenia negocis a Terres Cavades sinó que ell mateix també en 
tenia. Quina barral Quina barra té el Fernàndez d'enviar a 
captar a Nadal i a tota la seva retòrica de l'ètica i l'estètica 
brillantment dita que no construidal La cobdícia més abso- 
luta és l'únic argument que se m'ocorre perquè el regidor no 
informés el cap de caps dels seus negocis i el previngués del 
que podia passar. 

Així, quan semblava que la cosa estava arribant al seu 
final i els especuladors (ja no cal demanar perdó per les pa- 
raules) es tornaven a fregar les mans veient com Sendra i Pa- 
llàs recomponien el mapa malmès de l'Equip de Govern i tot 
continuava igual, apareix l'eafer Badiay, que sempre fidel a 
la tradicional forma de fer dels manaires de la ciutat comença 
amenaçant periodistes i diaris per unes informacions que no 
només són certes sinó que la majoria de mitjans locals i na- 
cionals han reproduit, ja que procedeixen de fonts absoluta- 
ment fidedignes. Potser el to no li ha agradat al djove 
advocats, expresident de l'Autoritat Portuària i ara senador 
a Madrid, però el to és el de menys quan la informació per- 
met assegurar que el negoci de les Terres Cavades ha supo- 
sat per a la seva butxaca la no menyspreable xifra de 
set-cents milions de les antigues pessetes. I darrere del Badia, 
arriba el Raúl Font, regidor d'Esports, que tot i que va here- 
tar un terreny a la zona de forma absolutament legal anuncia 
que s'abstindrà si ha de votar un altre cop en qualsevol afer 
referent a Terres Cavades, no fóra cas... 

Entre els uns i els altres, José Luis García es deu pegar 
cops de cap contra la paret amb tanta incompetència i tanta 
maldestreria. I mentrestant, l'empresari més gran de la nos- 
tra Tarragona, per anar passant l'estona i de pas fer-se pas- 
sar el neguit, va comprant terrenys i més terrenys (ell o 
alguna de les societats en què participa) per la zona dels vol- 


tants de l'Hospital Joan XXIII... —ep, ho diuen els entesos— 
fins al punt que ja no hi queda ni una trista parcel:la. I jo no 
vull ser malpensat, però fa mesos i mesos que cada sis o set 
dies Nadal aposta públicament per portar El Corte Inglés pels 
voltants de l'Hospital en questió. Segurament només es 
tracta d'una altra casualitat, però que això és així és públic i 
notori. Ara bé, passi el que passi no ens hem de preocupar 
perquè amb total seguretat es tracta d'una operació totalment 
legal mentre no es demostri el contrari. Ara que, tal com van 
les coses, que a ningú li estranyi que una altra notícia ines- 
perada els trastoqui la salut. 


Divendres, 17 de setembre del 2004 
Diari de Tarragona, dimecres 22 de setembre del 2004 
El Triangle, núm. 698, 27 de setembre del 2004 

Terres Cavades: 64 dies —i més— 
entre guionets 


QUINA CALOR TAN GRAN que han passat els que manen i estan 
contents de fer-ho a Tarragona en els darrers seixanta-quatre 
dies (i escaig), des que es van fer públics els vincles familiars 
de l'exregidor d'Urbanisme (i altres exs també), Àngel Fer- 
nàndez. 

Hem tingut una Tecla mogudeta com feia anys que no 
es veia, amb un intent de rebel:lió al Seguici —sufocada amb 
les martingales habituals— obligat a homenatjar el cap d'una 
empresa privada que en altres temps més autoritaris havia 
rebut la consideració de religió única i obligatòria. La Festa 
ha estat tan mogudeta que, a part de Dames i Vells, Diables, 
etc. —que van esprémer les Terres Cavades tant com es 
podia i en va sortir un suc ben tèrbol—, l'esbroncada a les 
autoritats municipals a la plaça de les Cols durant el Seguici 
de la processó va ser històrica, alhora que el braç momificat 
era del poc incorrupte que es movia per la zona de manaires 
uniformats. Hem redescobert el gust de llegir la premsa local 
(amb l'excepció clara dels gratuits) després de veure'ns obli- 
gats a recórrer a la premsa de fora per assabentar-nos, en els 
primers dies de la crisi, del que passava a la nostra ciutat. I 
al final ha ressonat amunt i avall una paraula: especulació. 

Mentrestant, els actuals veins i veines de la zona, els 
que menys han estat enfocats per les notícies sobre el cas, 
s'ho miren tot amb un somriure als llavis. És lògic. Una colla 
d'especuladors repartits entre càrrecs polítics, constructors, 
immobiliàries i mans negres els han fet la vida impossible, 
els han insultat públicament, els han maltractat mediàtica- 
ment acusant-los d'insolidaris, mentre es preparaven per em- 
butxacar-se milers i milers de milions, els han fet patir amb 
l'espasa de Damocles damunt del cap sense saber quan hau- 
rien de deixar casa seva perquè ells hi plantessin pisos i més 
pisos... Però al final —no estem al final però com a mínim 
tenim una parada en el camí— han guanyat. El pla s'ha atu- 
rat i per molt que Nadal vulgui vendre als mitjans que és a 
ell a qui li han donat la raó —embolica que fa fort— fins i 
tot l'apuntador sap que diu mentides i qui diu mentides és 
només un mentider. 

Terres Cavades és la seva tomba i ho és perquè durant 
massa anys s'ha pensat que podia fer i desfer sense oposició 
—de fet durant molt de temps no n'ha tingut— però això 
sembla que ja s'ha acabat. És l'hora de plegar i de començar 
a desfer part del que ell ha fet, la part més negativa i fosca 
dels seus anys d'alcaldia. La resta es pot respectar, però tot 
el que ha supeditat el poder polític al poder econòmic d'a- 
mics i nous amics, això cal desfer-ho i que no torni a passar 
més. Si els que vindran darrere seu no ho fan així, passarà el 
cadàver polític de Nadal però no ens traurem el mort de 
sobre. I això també seria una perspectiva ben fosca. 


Dilluns, 18 d'octubre del 2004 


I tallarem la cua a Felip de Borbó' 


QUIN ESCÀNDOL, QUIN escàndollll Tarragona i Reus, les fes- 
tes de la Tecla i la Cori, han deixat sentir, a les dues ciutats, 
una frase que hauria de ser declarada, sense allargar-ho més, 
inconstitucional, violenta i, per tant, il-legal. Al Tall el di- 
vendres a Tarragona i Obrint Pas el dilluns a Reus, van can- 
tar —i el públic amb ells— El cant dels maulets, una cançó 
dels primers que inclou frases tan violentes com dels peixos 
en l'aigua i els amos al clots i etallarem la cua a Felip de 
Borbós. Sí, ja poden venir a dir que la cançó es refereix a la 
Guerra de Successió i al Felip V (Borbó també), que la com- 
plicitat evident entre grups i públic deixava clar que es trac- 
tava d'una provocació de cara als demòcrates de tota la vida 
que cada dia proliferen més. On eren els regidors del PP i de 
CiU o els alcaldables de les constructores mentre dos grups 
llogats amb diners públics feien aquestes proclames roges i 
separatistes...2 

Una vergonyal Una vergonya, però, que no va anar 
sola, perquè si a aquest fet hi afegim el nus antitransvasista 
que portava a la boca l'Àguila de Tarragona, les paraules de 
Repa Junxera sobre castells bascos que volen tirar a terra, 
les banderoles contra els vaixells de l'Otan i el PHN a les 
dues ciutats, l'entrada dels músics a Tarragona al Portal del 
Roser sota la bandera separatista, els comentaris des de V'es- 

cenari de Gra Fort i Ariel Santamaria i la constant ridiculit- 
zació de les nostres institucions democràtiques (inclosa la 
Guardia Civil) que any rere any fan els balls parlats, ens tro- 
bem davant un panorama que, lluny de la dbalsa de aceiteyx 
que el Vasques de torn diu que torna a ser Tarragona al 
4Dames i Vellsy, s'ha convertit, al costat de Reus, en un ve- 
ritable perill per a la democràcia i, per tant, mereix ser bom- 
bardejada tal com ho serà l'Irag en nom de la pau i la 
democràcia. 

De les festes, a banda de la Rosa —que ens va decebre 
i Nadal vol que substitueixin per la María Jiménez o la Rocío 
Jurado—, el que sí que caldria salvar són les originalíssimes 
desfilades de roba de tot tipus del Carles Sala, que amb mo- 
cador, samarreta, barret i mamadeta ha aportat el toc de sen- 
deri que ens permet creure que, malgrat tots aquests desastres 
que he enumerat, el nostre estimat Camp de Tarragona, a més 
de gent del llamp, té seny suficient per donar-nos la con- 
fiança i la seguretat que les persones d'ordre necessitem, fins 
i tot per Festa Major. 


Diari de Tarragona, dimarts 1 d'octubre del 2002 


Govern 'fatxa" a Tarragona 


EN PLENA CAMPANYA ELECTORAL a les Eleccions Municipals 
passades, l'inefable Agustí Mallol va regalar a la posteritat 
un estirabot d'aquests a què ens té acostumats i que han 
aconseguit incloure's, tots alhora i en conjunt, com una nova 
entrada de vocabulari en el diccionari de termes tarragonins. 
La mallolada, que aquesta és la parauleta en questió, respo- 
nia a uns cartells dels del pessecé que advertien, encertada- 
ment, que votar per Nadal era votar pel PP, o alguna cosa 
així. L'incombustible regidor de Medi Ambient des de fa més 
de deu anys (ho fa bé, és clar), segons el diari que més es 
ven a la demarcació, havia fet una intervenció plena de sang, 
és a dir, des de dins, dient que a ell no li diguessin dfatxax, 
que els del pessecé no li diguessin fatxa a ell. És clar, pactar 
amb el partit de la guerra, del 'chapapote', de la reforma la- 
boral avortada, de les privatitzacions a manta repartides entre 
els amics, del PHN (al costat de CiU d'abans de les Munici- 
pals) i de la colla que en són membres era un 4fatxay, no hi 
havia dubte. I el Mallol ho va dir des de dins, amb tot el con- 
venciment. 

Passades les nits i els dies, de reunions i d'escenes de 
sofà, el gran cap té clar que repetir pacte amb el Partit Po- 
pular és l'única forma de garantir l'estabilitat al govern mu- 
nicipal, que diu, és l'únic que vol per a Tarragona. Estabilitat 

perquè qualsevol cosa que proposi no hagi de dependre més 
que d'ell mateix i dels seus —inclosos els populars— i con- 
tinuar exercint el poder municipal tal com ha fet els darrers 
anys, sense haver de aperdre el temps) discutint amb algú 
que li pugui fer veure que la realitat té més formes que les 
que ell mateix havia previst. 

Nadal ha trencat el festival de la dignitat que va prota- 
gonitzar Mallol durant la passada campanya i, com que qui 
mana mana i qui no fa de comparsa, ara toca, a Tarragona, 
agafant al peu de la lletra les paraules de Mallol, tornar a 
tenir un govern municipal 4fatxa), amb totes les lletres, no 
feixista, ni convergent, ni popular..., senzillament 4fatxa). 


El Punt, diumenge 15 de juny del 2003 


Tarragona, Reus 1 la regió del Camp 


MENTRE EL REGIDOR DE Medi Ambient de Tarragona, Agustí 
Mallol, insistia a fer el ridícul repartint enganxines i propa- 
ganda amb el lema 4 Tarragona Capitals, l'atleta reusenc Ivan 
Aixalà arribava primer a la Mitja Marató de Tarragona. Abans, 
la regidora de Patrimoni, la popular Maria Mercè Martorell, en 
la presentació dels actes per celebrar el quart aniversari de la 
proclamació dels monuments romans de Tàrraco com a Patri- 
moni Mundial per part de la Unesco, ja havia agrait a la regi- 
dora de Turisme de Reus, Maria Teresa Pallarès, la distinció 
que la reusenca havia atorgat a l'Ajuntament tarragoní per la 
seva política de Patrimoni. 

Entre una cosa i altra, sembla que la disputa entre ca- 
pitalitat tarragonina o cocapitalitat entre Reus i Tarragona a 
les comarques del Camp s'anirà esvaint i tornarà a l'àmbit de 
la conyeta privada, que és d'on no hauria d'haver sortit mai. 
Enrere queden les acusacions del regidor de la Via Pública 
de Reus a l'alcalde tarragoní Joan Miquel Nadal en el sentit 
d'utilitzar la polèmica per tapar el marro de Terres Cavades 
—gens desencaminades— i les acusacions d'aquest de me- 
trosexual —no sabíem que arreglar-se en extrem fos negatiu, 
i menys procedint de qui només esmorza tallats sense sucre 
per no engreixar-se. Tot plegat un joc de despropòsits que sà- 
viament ha sabut tancar Pallarès donant un reconeixement a 

l'adversari que, evidentment, ja estava previst abans de la po- 
lèmica i que Martorell ha hagut d'agrair per no semblar mal 
educada, la qual cosa podem certificar que no és. 

I és que la polèmica ha estat patètica, de campanar i, 
utilitzant un terme molt adequat en aquest cas, provinciana 
fins a l'extrem. Mentre el Camp de Tarragona continua sense 
infraestructures de transport bàsiques per als seus habitants 
com un transport públic gratuit —tot i que quan el facin ells 
serà pagant i mig privatitzat— en forma de tren de rodalies, 
metro de superfície o com vulguin dir-li, els que s'haurien de 
preocupar de buscar i aconseguir els finançaments necessa- 
ris per fer la vida més fàcil als ciutadans i millorar el medi 
malmès on vivim prefereixen passar l'estona, tal com deia un 
interessant article del portal pobleviu.org, discutint sobre qui 
la té més llarga. Mentre es creen òrgans de coordinació com 
el Consorci del Camp, encara buit de contingut, els que 
n'haurien de ser els promotors i abanderats només fan que 
barallar-se públicament per Si jo seré més que tu o tu seràs 
tant com jo... I això no contribueix gens ni mica a V'articula- 
ció d'un territori que, com sempre, és la suma dels seus ha- 
bitants i les seves iniciatives, no dels polítics que diuen 
representar-los. 

I la setmana que ve parlarem de l'Ortiz. 


Dimarts, 30 de novembre del 2004 
Diari de Tarragona, dimecres 1 de desembre del 2004 
El Triangle, núm. 710, 20 de desembre del 2004 


Els pobres, fora del paradísl 


CAL RECORDAR QUE, tot i les campanyes nadalenques (ober- 
tes les butxaques de bat a bat) i l'orgull de ser d'on som, 
l'Excel-lentíssim Ajuntament de Reus, que no és més 
excel-lentíssim que cap altre però sí que és l'Ajuntament de 
Reus i per això sol ja incumbeix de forma directa a la gent 
que llegim aquest diari de la dlectray des de casa, ha decidit 
aprovar una normativa sobre l'ús de la via pública i tota la 
pesca... No entraré en aquest article en parts d'aquesta nor- 
mativa que també em semblen patètiques, com el fet de pro- 
hibir l'estesa de roba als balcons o el fet que la policia pot 
controlar i portar a descansar la gent que ells pensin que es 
troben sota els efectes d'algun tipus de droga o alcohol (jo 
que em pensava que l'alcohol també era una droga i ara es 
veu que no). 

Així, doncs, anem al gra. Perquè dintre de la normativa 
per 4ordenars la via pública, l'excel-lentíssima institució mu- 
nicipal ha dotat la policia local d'una llei —o el que sigui tèc- 
nicament parlant— que els permet detenir la gent que demana 
caritat pels semàfors i carrers (ja sé que la paraula bona no és 
aquesta, però els resultats són ben bé iguals). Qui no s'adequa 
a la norma, qui no es podreix a casa esperant el subsidi d'a- 

tur —cada dia més curt i escàs quan no inexistent—, qui de- 
mani per aquesta ciutat tan emoderna)y i enetay serà expulsat 
cap a casa seva. I si té la adesgràciay de ser de Reus, alesho- 
res li quedarà el consol de rebre dels Serveis Socials de la 
ciutat una mica de recapte. 

Els nazis ho feien més bé, fins i tot els caprapats fei- 
xistes d'ara mateix són més clars i francs. A tots aquests cal 
agrair-los la franquesa, com a mínim no se n'amaguen: con- 
sideraven i consideren que hi ha ciutadans de primera i altres 
d'última classe i en lloc de combatre qualsevol desigualtat 
que fes explicita aquestes suposades diferències, intentaven 
i intenten tenir-les clares per tirar endavant 4solucions fi- 
nalsy amb facilitat i sense equivocar-se quan van tenir o tin- 
guin prou poder per aplicar-les. Així de repugnants i així de 
clars. 

A Reus, els grups de l'Ajuntament sembla que pensin 
el mateix —em refereixo a la primera part del meu raona- 
ment— però de cara a la esolucióy només plantegen una 
lleugera expulsió. Canvien les formes finals però el fons del 
raonament continua sent el mateix. 

Pel que fa a les paraules, mentre els botiguers i els 
mandataris municipals diuen en veu alta que el turisme rus 
és la salvació i la panacea de la crisi del comerç local (els 
russos són tots esforçats treballadors de les mines de Sibè- 
ria i amb el que cobren s'omplen els canyells de rellotges 
d'or i les butxaques de dòlars), no s'estan de dir pública- 
ment —sense ni tan sols enrojolar-se— que els captaires 
tenen muntada una emàfiay. Tornem-hi amb les paraules. 
Contra la màfia dels pobres, la internacional de la mentida 
i la manipulació, contra la imatge esparracada i gens mo- 
derna de qui demana, la modernitat dels traficants d'armes 
i del que calgui comprant el que sigui a les botigues de la 
ciutat de Reus. Reus, l'art de comprar passejant... 

Sempre tenim el consol, llàstima que ja ha passat 
Nadal i aquelles dates tan dentranyablesy, de posar un pobre 


a casa, afartar-lo i donar-li una patada al cul tot seguit no fos 
cas que s'hi acostumés i ens muntés una emàfiay al menja- 
dor. 


Publicat a Reus Digital i lllacrua 

Sobre la inseguretat en la vida de la 
ciutadania 1 la inseguretat ciutadana 


EL DIVENDRES 22 DE febrer, la Unió de Botiguers de Reus i 
la Federació d'Associacions de Veins han convocat una ma- 
nifestació a la capital del Baix Camp amb el lema dPer una 
seguretat ciutadana com cal). 

Pot ser que la manifestació sigui un èxit —o potser 
no—, però el que és clar és que hi anirà gent, força gent. El 
sentiment de veure pels diaris i la tele com es parla amb 
exemples vius, propers i recents sobre el problema que s'hi 
pretén solucionar servirà de reclam per a molta gent que no 
acostuma a mobilitzar-se per altres temes que també afecten 
la eseguretaba dels ciutadans, és a dir la eseguretat ciuta- 
danay, però que no mereixen —potser perquè no són tan im- 
portants, vés a saber— mobilitzacions tan esbombades com 
aquesta. Parlo de condicions laborals precàries, pobresa es- 
tructural, drogoaddicció... 

Els convocants del 22 demanen set mesures urgents 
que es podrien resumir en una de sola: més policia i amb més 
mitjans. Jo penso que, abans de fer reivindicacions d'aquesta 
mena, ens hauríem de plantejar si la policia —en les seves di- 

verses formes i colors— i l'increment de les seves dotacions, 
les adecisionsy dels polítics i la 4drapidesa i eficàcia dels 
jutges serviran realment per acabar amb els delinquents que 
utilitzen el robatori explícit i les accions violentes. M'ho pre- 
gunto perquè els exemples que al món hi ha —i n'hi ha 
molts— no van per aquest camí. L'estat policial més àm- 
pliament publicitat, els Estas Units d'Amèrica, compta amb 
policies a dojo, equipats amb les millors armes, jutges im- 
placables, assassins legals que no dubten a aplicar penes de 
mort i condemnes de cadena perpètua perquè serveixin com 
a escarment, polítics que no s'immuten fent els seus deures 
i un dels tants per cent de presos més elevats del món (485 
persones preses per cada cent mil persones quan a l'Estat es- 
panyol les xifres parlen de 165 i a Holanda de 68). Toti així, 
la societat que han construit els americans és una de les més 
violentes del planeta, els atracaments no deixen de créixer 
des dels anys vuitanta i les imatges idíl-liques de pau social 
cada dia són més exclusiva de les meravelloses sèries i pel-lí- 
cules amb què es promocionen com a mirall on el món s'ha 
de mirar. 

Penso que les solucions (diverses i coordinades), igual 
que el problema de la 4inseguretat ciutadana, són més 
complexes del que puguin semblar a primer cop d'ull. Si bé 
la esensacióx de seguretat entre una part de la gent s'acon- 
seguirà amb l'increment d'uniformes, pistoles i porres pels 
carrers, la seguretat real passa per moltes altres mesures. 
N'apunto només dues, tot i que no em cansaria de fer-ne, 
reals com la vida mateixa però tan allunyades del pensa- 
ment dels convocants de la mobilització del dia 22 com ells 
estan del meu. La primera, que cal desterrar l'exclusió so- 
cial amb la instauració d'una renda bàsica (per exemple) su- 
ficient, per a tothom i sense condicions, i, la segona, que 
hem d'acabar amb les màfies de la droga il-legal amb la le- 
galització de les substàncies. Podríem continuar fent desapa- 
rèixer l'especulació immobiliària amb la creació d'habitatges 


gratuits en aplicació de la Constitució (popular com diuen 
que és els qui manen), etcètera i més, sempre una mica 
més... 


14 de febrer del 2002 
Diari de Tarragona, dilluns 18 de febrer del 2002 
El Punt, dimarts 19 de febrer del 2002 

FORA VAIXELLS DE GUERRA DEL 
PORT DETARRAGONA 

Militars2, ni en vaixell ni en tren 


VIURE A TARRAGONA APORTA Cada dia una sorpresa. Í va un 
dia que a l'alcalde se li ocorre convertir la ciutat en la casa 
de descans dels esforçats assassins professionals nord-ame- 
ricans (assassí professional vol dir soldat per a qui hagi per- 
dut el sentit original de les paraules) i omple la Rambla de 
cossos assedegats d'altres cossos i vomitades paposes. Com 
a consequència de la visita, corre la brama i altres grupets 
d'assassins professionals, amics dels nord-americans (ota- 
neros i altres males herbes) senten a parlar de la increible nit 
tarragonina, amb sexe i alcohol per quatre duros. Ràpida- 
ment, s'organitzen per venir a conèixer la ciutat, els monu- 
ments, la Catedral... 

Però la cosa no s'acaba aquí, alguna cosa hauran d'in- 
ventar els assassins per no quedar pel que són davant de la 
gent normal. La tele fa la seva feina i ens explica la seva bon- 
dat quan ens salven dels perills del maligne i ajuden els pai- 
sos del vint-i-cinquè món a retrobar la pau perduda. Hem de 
concloure que matar altra gent, si està retribuit —ben retri- 
buit—, és una feina... i compte, una feina considerada res- 
pectable si després d'armar el maligne et presentes tu amb 
les teves —més bones i seficacesx— a ddesfacer entuertos). 

Doncs hem de parlar clar, que no ens enredin més. Els 
assassins, encara que cobrin un sou per ser-ho aprofessio- 

nalments, són assassins i poca cosa més. 

Feta l'entradeta, anem al tema que ens ocupa. Avui, 
l'estació de tren de Tarragona acull un tren que no porta viat- 
gers, és a dir gent més o menys atrafegada que es mou pel 
món o per la comarca en ferrocarril. Avui hi ha un tren ple 
d'assassins que ens vénen a vendre que, en temps de crisi, ser 
assassí i aprendre com es mata altra gent és un ofici, una 
feina com qualsevol altra. 

El Ministeri de Defensa, avui dia 18 de desembre, ha 
instal-lat a l'estació de ferrocarril de Tarragona un tren que, 
amb forma de TGV a la propaganda que han distribuit, trenca 
tot el que troba davant seu (tal com l'original). Un tren que 
reclama gent amb el lema 4 Vine i decideix el teu futuro, que 
demana persones per convertir-les en militars, en cossos que 
obeeixen ordres i que tenen prohibit pensar mentre dmateny 
o s'entrenen per a això. Aquesta és la 4feinay que ofereixen 
a les treballadores i treballadors en precari, a les dones dis- 
criminades, a les noies i nois que busquen feina a les ETT, als 
aturats i aturades de llarga durada, a qui es deixi endur per 
l'agradable estètica amb què han pintat la mort a les mil i 
una pel-lícules que diàriament vomita la pantalla del televi- 
sor. 

La propaganda del tren continua dient 4 Visita l'Expo- 
tren. Podràs informar-te de com aconseguir treball i forma- 
ció). I una merdal, amb perdó per l'expressió. Aprendre a 
matar persones no és treball. Convertir éssers humans en mà- 
quines assassines —visca la tècnica i la bena als ullslt— no 
és formació. 

Per acabar de convèncer qui encara no ho vegi clar, els 
assassins professionals es complauen a oferir un gregal 
segurs a qui hi vagi. És la cirereta que corona el pastís: for- 
mació, treball i un regal segur. Potser la visita és un èxit — 
no m'estranyaria— però el que està clar és que callar davant 
agressions a l'ètica i a l'estètica com aquestes ens converti- 
ria cada dia més en una miqueta menys humans, menys per- 


sones, còmplices al cap i a la fi. Per això, cal deixar-ho clar 
un altre cop. D'assassins, no en volem, ni professionals, ni de 
l'OTAN, ni dels Estats Units, ni en tren ni a vela. 

I de sorpreses com aquesta, si us plau, no ens en doneu 
més, que ja n'anem servits. 


El Punt, 18 de desembre del 1998 
Claxon Tarragona, del 15 al 21 de desembre del 1998 

Ni guerra ni "neteja ètnica" 


ENMIG DE LA BOGERIA de la guerra, enmig de les paraules hu- 
manitàries de qui bombardeja i tancava les orelles quan els 
qui no tenim veu parlàvem de les massacres des seus homò- 
nims a Iugoslàvia, enmig de la imbecillitat feta norma com 
a resposta a qui parla amb el cor o el cervell, enmig de l'as- 
sassinat i el contraassassinat com a norma de conducta hu- 
mana i de relacions internacionals, enmig de la tècnica 
convertida en forma de perfecccionar la crueltat i de fer-la 
més assèptica, enmig de la desinformació dels denemicsx, 
enmig dels que s'autoanomenen esquerra) (i només són au- 
toritaris) i parlen de mentides des de la mentida, enmig de la 
indiferència de la majoria, enmig del consum desenfrenat del 
Sant Jordi tarragoní de llibres i roses destinats a omplir-se 
de pols i a pansir-se, enmig del: aque es matiny, enmig de la 
intolerància i de la 4qustificació històrica) de l'odi, enmig 
de qui calla i calla, enmig de la solidaritat mediatitzada, 
enmig dels bilions dedicats a la mort, enmig de DOTAN i de 
les mentides de la nostra democràcia, enmig de molt més que 
acabaria trencant-nos els nervis... diumenge, una colla de 
gent, vam sortir als carrers de Tarragona a dir que nosaltres 
no volem contribuir a la part d'horror que els dirigents-go- 
vernants-multinacionals-estats i un munt més de criminals 

organitzats ens han dit que ens toca. Fora els vaixells de 
guerra del Port de Tarragona... i del món. Ni OTAN ni Mi- 
loseviclil 


El Punt, divendres 30 d'abril del 1999 


Se'ns pixen a la cara i diuen que plou 


EL DIMECRES l D'OCTUBRE del 1997, les persones que vivim, 
treballem i passem la nostra vida a la ciutat de Tarragona 
vam poder llegir a les portades dels diaris de la ciutat una 
notícia que a alguns ens va semblar una mala broma d'algun 
periodista que, passada la ressaca de la manca de notícies 
pròpia de l'estiu, arrossegava el mal costum de fer boles de 
neu de petits rumors sentits. Malauradament, no es tractava 
d'aquesta benèvola especulació sinó que la notícia era del 
tot certa i anunciava que, set dies després, la nostra ciutat 
seria 4denvaiday per la flota de guerra nord-americana. Els 
papers ho deien ben clar, el portaavions de guerra JFR, amb 
més de 4.600 assassins professionals a bord (altrament dits 
soldats), fondejaria al port tarragoní després d'avançar la 
seva data d'arribada prevista, en un principi, al febrer del 98, 
per dla voluntad de la tripulación de poder visitar el parque 
temútico Port Aventuray. Vés que bél 

Començava un camí de despropòsits que tenien l'ú- 
nica intenció de convertir la vella Tàrraco en un port de des- 
cans dels militars nord-americans i de l'OTAN, després que 
aquests haguessin hagut de deixar les seves anteriors desti- 
nacions d'entreteniment a Palma i a Barcelona, sobretot, per 
l'afartament de les respectives poblacions locals. L'estratè- 
gia de màrqueting publicitari va mostrar el seu més alt es- 

plendor durant els dies de la visita dels marines i una deter- 
minada premsa, sempre al servei de qui mana o paga (tot i 
que qui hi treballa no s'està d'autoqualificar-se de periodista 
independent a la més mínima insinuació), omplia la ciutat 
d'expectació abans de la visita i en construia una opinió ab- 
solutament favorable esquitxada, això sí, amb unes breus 
notes sobre l'descassa) protesta contrària, sempre en un to 
follelòric i deixant clar que es tractava edels de sempre). 

Calia plegar-se doncs a les exigències (perdó, a les de- 
mandes democràtiques) dels Estats Units que ens podien em- 
badurnar les butxaques —deien els castigats botiguers per la 
política econòmica de CiU-PP— ara que tot va en contra 
nostra. Sí, calia plegar-s'hi. Si els amos volen un port perquè 
la tropa s'hi emborratxi i satisfaci les seves necessitats se- 
xuals (pagant, això sí) calia donar-los-hi. Després ja parlarem 
de turisme de qualitat, de Patrimoni de la Humanitat, de con- 
junt monumental, de civisme i del que faci falta. Ara, si els 
amos volen un bon abocador de merda, cal donar-los el 
vvàter, i nosaltres tenim un orinal amb pedigrí. Si volen fer- 
s'ho als carrers i places de Tarragona, aquí teniu la ciutat. Ja 
ens encarregarem de dibuixar una altra realitat que conver- 
teixi els assassins professionals en abnegats soldats huma- 
nitaris que dediquen el seu temps lliure a fer tasques tan 
entendridores com noticiables. Llàstima que aquesta realitat 
constuida en to positiu es trenqués dia Sí i dia també i arri- 
bés al grinyol màxim amb la nota anecdòtica —però abso- 
lutament certa— del nombre de militars que van fer ús dels 
magnífics serveis de traducció, desplaçament i guia pel con- 
junt monumental tarragoní que la ciutat va posar al seu ser- 
vei: només un "marine' va visitar la Tàrraco que optava a ser 
declarada Patrimoni de la Humanitat: i és que els membres 
de la tropa tenien altres objectius menys educatius i edifi- 
cants i en absolut publicables als diaris de la ciutat. 

Però no n'hi havia prou. Calia reblar el clau i el nostre 
cap (ohl) municipal tenia un as a la màniga. No només vin- 


drien vaixells de guerra (recordeu que bàsicament serveixen 
per matar persones en nom de la democràcia amb més des- 
igualtats del planeta i amb el nombre de presos i de policies 
també més elevat) de propulsió convencional. No, si els que 
manen volien portar vaixells de guerra de propulsió nuclear, 
benvinguts siguin també. Per a ells, el Joan Miquel ho dóna 
tot, sobretot si no és seu. Li hem de recordar encara que la 
nostra salut no és seva", li hem de recordar els informes pú- 
blics de Greenpeace fent referència a la bogeria que suposa- 
ria convertir el Port de Tarragona, a dins mateix de la ciutat, 
en zona de fondejament de petites centrals nuclears7, li hem 
de recordar que n'estem fartes i farts de tanta xuleria2 Real- 
ment, no val la pena. Com si del seu ranxo particular es trac- 
tés, el capità manés de tots els tarragonins, amb el seu sèquit 
de capgrossos i gegants, es passejarà en processó pel carrer 
Major per Sant Magí, per Santa Tecla i quan més li convin- 
gui, per això es pensa que és l'amo de tarragonines i tarra- 
gonins, per això es comporta com a tal i per això caldrà fer-li 
veure alguna cosa més que somriures i copets a l'esquena, 
abans que se li ocorri alguna altra animalada i la seva cort 
d'aduladors la trobi encertada i la tiri endavant, o abans que 
els qui manen de veritat vegin el xollo que és tenir un alcalde 
d'aquest tipus en una ciutat com aquesta i triin Tarragona per 
fer-hi, per exemple, maniobres amb foc real, que de ben 
segur que quedarien molt boniques. No ho dubteu, si ho fes- 
sin, Joan Miquel Nadal els ho concediria, després parlaria 
dels beneficis que generaria l'activitat i acte seguit la premsa 
de la seva corda en faria bonics convincents reportatges al- 
hora que gegants i capgrossos li ballarien alguna dansa ri- 
tual en senyal d'assentiment. 


Diari de Tarragona, dissabte 29 juliol del 2000 
El Punt, dimarts 15 d'agost del 2000 
El Triangle, núm. 498, 6 de setembre del 2000 

Les altres" consegiències de la 
presència de militars de l'OTAN a 
Tarragona 


HEM DE TENIR EN compte que els i les militars que vindrien 
a Tarragona Si no aturéssim el projecte Nadal-Badia no són 
persones comparables a cap dels tipus de turista presents ac- 
tualment a la ciutat o els seus voltants. Ells no hi vindrien a 
descansar, a prendre-hi el sol o a admirar-ne els monuments 
que opten a ser declarats Patrimoni de la Humanitat. Es trac- 
taria de gent que tindria la ciutat com el lloc on tot es pot fer, 
és a dir, on tindrien llicència per esplaiar-se a gust de dies, 
setmanes o mesos de dura disciplina militar. I no cal tenir 
massa intel:ligència per saber què fa la gent després d'un 
llarg període passat al mar sense cap altre contacte humà que 
amb una jerarquia que obvia que darrere dels i les militars a 
les seves ordres, en un origen, hi havia persones. 

Si podem comparar amb algú els militars que porten 
els vaixells de guerra seria als turistes hooligans que se- 
gueixen alguns equips o seleccions de futbol europeus, que 
aprofiten l'arribada en un marc nou —en aquest cas Tarra- 
gona— per un curt espai de temps per descarregar-hi totes les 
seves frustracions personals en forma, sobretot, de violèn- 

cia. És clar, els 'hooligans' han estat dibuixats pels mitjans 
de comunicació com a bruts, bojos, sense cap i un munt de 
coses negatives més. Els immaculats turistes del Vietnam, 
El Salvador, Grenada, Bòsnia, Cuba, Nicaragua i allí on facin 
falta van sempre ben vestits, tenen gran cultura i sensibilitat 
i només es mouen per raons —diu el senyor Nadal— huma- 
nitàries. Com que no tinc cap canal de televisió a les meves 
mans i amb aquestes línies és difícil convèncer algú que ja no 
hi estigui, només vull demanar que aneu a Mallorca i mireu, 
a nivell de la ciutat i de la gent normal —la immensa majo- 
ria— quina és la bona impressió que els causen aquests dtu- 
ristesy. Hooligans militaritzats. 


Augment de la prostitució 


A tots els ports on aquesta plaga ha aconseguit desembarcar 
de forma 4no military, un dels fenòmens que immediata- 
ment s'ha detectat ha estat l'augment del comerç sexual. Ja 
sabem que evitant la presència de "marines" no soluciona- 
rem el terrorisme econòmic contra els pobres que porta 
molta gent, sobretot dones, a vendre la seva vida sexual per 
diners, però tenim clar també que no volem contribuir a con- 
vertir Tarragona en capital d'aquest negoci esclavista en la 
majoria de les ocasions. 

La visita del JFR va ser un clar símptoma d'aquest ar- 
gument, ja que la demanda de 4carn cardabley per part de 
marines" va portar que vinguessin autocars 4carregats)y de 
dones per tal que els militars hi poguessin invertir les quinze 
mil pessetes que l'alcalde Nadal i la Federació d'Unions de 
Botiguers van dir que es deixarien a la ciutat cada un d'ells 
(i elles2). l en aquest cas, evidentment, no ens queixem que 
els diners no anessin a parar a gent de Tarragona... 


La violència 


L'arribada al Port d'aquesta colla va associada a un augment 
del consum de tot tipus de substàncies tant legals com il-le- 
gals utilitzades per perdre de vista el voltant, després de tants 
mesos d'abstinència. Parlant de les legals, sobretot l'alco- 
hol, és ingerit en grans quantitats, tant pel fet que a alta mar 
no es pot consumir, com pel baix cost que representa la seva 
adquisició per als notres dbenefactorsy. Aquest consum els 
fa exterioritzar una violència que va quedar evidenciada en 
les nombroses baralles que es van donar entre els integrants 
de dla tropay durant els dies del JFR. El fet que els diaris no 
en diguessin gairebé res, no ens pot fer oblidar el que vam 
veure ni tampoc els altres exemples que tenim més a la vora. 
Parleu, un altre cop, sinó, amb gent que hagi estat a Mallorca 
i que us expliquin quines són les activitats dhabitualsy dels 
marines"... res a veure amb la imatge de bons samaritans 
que el Diari de Tarragona va voler construir. 


La militarització 


Quinze mil, dos mil, tres-cents o quinze ja són massa mili- 
tars passejant pels carrers d'una ciutat que es vol solidària i 
participant de la democràcia. A més, per tal que aquests mi- 
litars es 4portin bés, la seva presència ens regalarà amb la in- 
corporació a la ciutat d'un altre cos policial, en aquest cas 
militar i desconeixedor de la nostra forma de vida, una poli- 
cia que encara que destinada primordialment a controlar la 
(seva gents també incidirà en la gent de Tarragona. En un 
moment en què ens havíem alliberat de la presència dels mi- 
litars de reemplaç que omplien la ciutat des de feia molt 
temps —poc ja és massa—, ara ens en vindran de nous i, a 
més, aquest cop, professionals. 

Militars, txim, pum... 


M'he quedat garratibat després d'assistir a la demostració 
d'humanitat i tècnica de l'exèrcit espanyol en aquest mag- 
nífic espectacle que l'Ajuntament, presidit per l'Il-lustríssim 
senyor Joan Miquel Nadal i Malé, ens ha ofert per Santa 
Tecla. No és que m'hagi esforçat especialment per veure'l 
però la migdiada m'ha estat impossible enmig de tants mo- 
tors bramant per anunciar que ja eren aquí, que els assassins 
professionals, especialment entrenats per matar seguint or- 
dres —és a dir, els soldats— començaven a ensenyar les 
seves habilitats. 

No, no es tractava d'un circ. El circ —per cert, mag- 
nífic i ple d'art— el vam poder veure dissabte a la nit amb 
l'espectacle 4rlefina de la companyia Cheval en Piste. Però 
la majoria de la gent que es mirava les evolucions dels as- 
sassins professionals i les seves màquines s'ho mirava com 
si fos això, és a dir, com si es tractés d'un acte lúdic, per pas- 
sar l'estona. Bona feina de la premsa local que, moguda per 
(foscos interessosy (tan clars que no cal ni escriure'ls per no 
caure en el parany de ferir-los i que no em publiquin als seus 
papers), ha aportat el seu gra d'arena a l'hora de fer veure 
l'exèrcit com a amic, com a part del poble, bona gent en una 
paraula. 

La tecnologia ha fet la resta. Que els ginys participants 

en la parada només tinguin com a objectiu de les seves pro- 
eses i realitzacions tècniques l'eliminació del contrari en les 
millors condicions no és problema (eliminar vol dir matar 
en la frase anterior). O no ho sabíeu que l'objectiu que s'ha 
de matar acostuma a ser dolent, ximple, lleig, antipàtic i es- 
tranger2 Així ho pinten les pel-lícules, l'Informe Semanal i el 
Trenta minuts... 

I la tècnica2, què podem dir de la tècnica2 La tècnica 
permet als avions aguantar-se aturats al cel... sembla impos- 
sible tot el que som capaços de fer els humans. Sí, humans, 
perquè els assassins professionals també han ensenyat com 
poden ser de bons i que se saben tirar a l'aigua pels seus i res- 
catar-los com fan a les pel-lícules. I tot això a Tarragona i de 
franc. Som uns afortunats, tenim un alcalde que no ens el 
mereixem. 

Gràcies, senyor Nadal, per haver-nos permès gaudir de 
les darreres festes de Santa Tecla del mil-lenni tan ben acom- 
panyats... i de franc, perquè em sembla que tota aquesta colla 
no cobraven res. Ja se sap, els bons contactes al Congrés dels 
Diputats i a la Comissió de Defensa o com es digui valen el 
seu pes en or. I vist que darrerament la seva figura fa goig de 
veure (vaja, que està de bon any), l'or deu pesar un munt. I 
si no es paga en or sempre es pot fer algun "arreglo', que en 
això sempre s'ha mostrat molt docte. 


El Punt, dimecres 6 d'octubre del 1999 


Contra la guerra des de la Rambla de 
Tarragona 


CADA DILLUNS, AMB UNA puntualitat que sorprèn per insòlita, 
de vint a trenta persones ens reunim, primer a la plaça de la 
Font i des de fa un mes a l'estàtua dels Despullats —els he- 
rois aquests del Julio Antonio del mig de la Rambla. Ens reu- 
nim a passar-hi fred, parlar, intercanviar opinions i mostrar 
el nostre rebuig a la guerra, al militarisme i d'altres temes 
que ens semblen fora de tota lògica humana, des de la pena 
de mort als Estats Units fins a la negació de la igualtat de les 
dones a l'Afganistan o la mort decretada per les multinacio- 
nals farmacèutiques contra els pobres de l'Àfrica amb la seva 
maleida Llei de Patents. 

Repartim pancartes contra la guerra i la complicitat del 
govern de la nostra ciutat amb l'exèrcit nord-americà (ja que 
de moment no coneixem ningú que sigui aliat dels altres 
exèrcits implicats en aquesta maleida guerra). I ho fem amb 
el convenciment que no volem ser còmplices de cap mort. 
No ho vam ser dels assassins a les Torres Bessones ni al Pen- 
tàgon (un edifici, per altra banda, ple a vessar d'altres as- 
sassins i amics de la mort) i no ho serem a l'Afganistan ni a 
cap dels altres llocs que ara vulguin anetejary per donar pas 

al seu domini, sigui Palestina, Iraq o el País Basc. A la Ram- 
bla, hi reclamem la llibertat, la igualtat i la justícia, però no 
les volem ni duradora la primera ni infinita la darrera, sinó 
netes d'afegits mentiders que els amos de les paraules ens 
volen fer repetir per posseir-les i tenir-nos sotmesos. 

La Rambla, sense Nadals ni Badies, sense assassins ni 
còmplices, esdevé un altaveu de la dissidència en un món 
cada cop més quadrat que va camí de convertir-nos en ro- 
bots productors—consumidors sense criteri més enllà del ne- 
cessari per triar entre una marca i una altra, un món del qual 
nosaltres en som el nostre tros més significatiu. 

La Rambla de Tarragona esdevé, cada dilluns a les vuit 
del vespre, l'espai de la realitat, l'única que coneixem, una 
realitat que demana la pau i no vol la guerra i per això surt 
al carrer mentre el discurs únic de les televisions iguala pen- 
saments i retalla diferents maneres de veure-ho. Tot i així, 
els vint o trenta que ens hi trobem només volem una cosa: 
que aviat, ben aviat, ja no ens calgui sortir al carrer setma- 
nalment per dir el que tothom pensa des de casa seva, que la 
guerra no ha solucionat mai cap conflicte i que ara no serà di- 
ferent. Segurament, de la Rambla n'acabarà sortint una altra 
cosa i aquesta serà, no ho dubteu, positiva. Hi sou convida- 
des i convidats. 


El Punt, dijous 20 de desembre del 2001 


El llegat de Joan Miquel Nadal 


JOAN MIQUEL NADAL PASSEJA amunt i avall de la ciutat amb el 
somriure de qui se sent l'amo de tot el seu voltant. Ara amb 
polo, ara amb camisa. Mai no perd el somriure. Ell està al cos- 
tat dels qui guanyen a la pel-lícula, a totes les pel-lícules, és el 
seu amic a Tarragona. Ha convertit la ciutat de la seva infan- 
tesa en dela sevax ciutat i això sempre agrada. 

Passarà a la història com el gran alcalde que va inaugurar 
Tarragona... un munt de plaques i més plaques de marbre barat 
i lletres de motllo esculpides així ho certifiquen i seria de des- 
agraits no reconèixer-li-ho. Llàstima que el seu llegat no serà 
rodó, llàstima que nosaltres ens ocuparem de recordar —som 
així de dolents—, ara i adés, que la problemàtica presència de 
militars als carrers de Tarragona, la seva volguda conversió de la 
ciutat en un parc temàtic de cartró pedra i l'embrutiment de la 
vida ciutadana serà també conseqiència dels seus entestaments. 

Tarragona, quan passin uns anys i les coses facin el seu 
curs —Si no ho aturem abans— tindrà greus problemes amb 
la presència de "marines' americans als seus carrers, tal com ja 
van tenir Barcelona, Nàpols i Palma de Mallorca. Aleshores, 
quan els botiguers ja no tinguin com a president el soci de la 
dona de l'alcalde (tot queda a casa), es queixaran de problemes 
d'incivilitat, d'ordre públic, d'espectacles desagradables pel 

carrer... Tarragona haurà sabut triar un altre tipus de turisme, 
més cívic, més culte i, per què no dir-ho també, econòmica- 
ment molt més divers i rendible. Però els militars es quedaran 
perquè Nadal així ho va voler: els grans manaires tenen aques- 
tes coses, manies que hem de pagar totes i tots. Els motius d'a- 
questa mania en concret i de la seva devoció pels assassins 
professionals dels Estats Units potser un dia o altre se sabran, 
però jo em quedo amb les ganes boges que té sempre el Joan 
Miquel de ser del costat de qui guanya. 

Quedaran per al record les fotos que es va fer bevent 
cava a la plaça de la Font, content i ufanós perquè el conjunt 
monumental de la Tàrraco romana havia estat distingit per la 
Unesco com a Patrimoni de la Humanitat i ell, en qualitat 
d'amo i senyor, ho festejava. La ciutat estava contenta, tot i 
que, posant les coses al seu lloc, l'alegria s'hauria d'haver 
compartit amb la resta de la comarca, una entitat administra- 
tiva que al nostre alcalde no li deu fer el pes perquè la té bas- 
tant abandonada. Alguns vam respirar i ens vam alegrar davant 
les fotos, a més de per la designació, perquè la ciutat tindria 
una bona i nova oportunitat per no malmetre el que quedava 
del passat imperial romà i recuperar el que fos recuperable. 

Passats una primavera i mig estiu desaprofitats a nivell 
del turisme de les pedres segons tots els indicadors, les darre- 
res calors d'aquest agost ens han portat una nova remesa del 
que volen que sigui la normalitat tarragonina, la Rambla i els 
carrers plens de dpatriotes pacificadorsy (així els anomenen a 
les seves pel-lícules). I com que alguns no ens pleguem als in- 
teressos o desitjos del padrí i continuem apostant per una ciu- 
tat culta, lliure i neta, continuarem dient que de militars no en 
volem ni ara ni quan els problemes que porten associats es 
converteixin en notícia perquè ja no es puguin dissimular. 


Diari de Tarragona, divendres 24 d'agost del 2001 
El Punt, dijous 30 d'agost del 2001 


Un cop publicat l'article El "llegat de Joan Miquel Nadal", 
un seguidor nadalenc em va contestar molt agrament i jo li 
vaig recontestar això: 


De Jordi Martí Font a Miquel Alegret 
Valldosera 


ESTIMAT COMPANY ALEGRET, COM que no vull cansar els lec- 
tors ni els responsables d'aquest Diari amb una constesta 
quilomètrica que es veurien obligats a escurçar per respectar 
les seves pròpies normes, intentaré ser breu i anar al gra. 

Primer: la meva carta sobre el llegat de Nadaly no 
està escrita amb ràbia, sinó amb ironia. Si tu no l'has cap- 
tada, què vols que hi faci, torna-la a llegir i esforça-t'hi. 

Segon: la manifestació de què parles no la vam convo- 
car la coordinadora Tarragona Patrimoni de la Pau sinó l'A- 
teneu Llibertari de Tarragona, que és una altra de les moltes 
entitats ciutadanes que no vol Tarragona convertida en base 
permanent d'assassins professionals, d'aquests a qui —se- 
gons tu— devem la nostra dprosperitat i bonança). 

Tercer: si Nadal hagués fet tot el que tu dius que ha fet, 
no el blasmaria, l'adoraria com tu fas, perquè seria —no ho 
dubto— Déu fet home. 

Quart: amic Alegret, si et creus tot el que els mitjans de 

comunicació i les pel:lícules diuen, acabaràs lloant els teus 
opressors i odiant els qui som com tu. Llegeix però, sobre- 
tot, parla, coneix, camina i mira't la ciutat de dalt a baix. Vés 
als barris i mira't les coses sense manies, però desconfia 
sempre dels poderosos, perquè el seu poder és sempre —no 
ho oblidis— el poder que tu ja no tens. 

I Cinquè: si realment creus que Tarragona i el món sen- 
cer el que necessiten és més cultura, benvingut al club. 
Aquest, precisament, és l'antídot contra totes les guerres, no 
els exèrcits. 


El Punt, dimecres 5 de setembre del 2001 


Fora assassins dels carrers 
de Tarragonal 


ELS ASSASSINS, PER MOLT que siguin professionals, són as- 
sassins. Facin els seus crims a casa nostra o els facin a l'al- 
tra banda del món. Utilitzin mètodes rudimentaris o més 
tecnificats, són assassins. Són assassins els qui, obeint or- 
dres o per iniciativa pròpia, posen o tiren bombes que mal- 
meten la vida d'una, dues, tres o cent mil persones. Són 
assassins els qui, vesteixin bruts i llords o mantinguin una 
pulcritud enlluernadora en l'atuell, maten altra gent obeint 
els seus instints o les ordres d'altri. Són assassins els qui fan 
ofici de l'assassinat d'altres éssers humans i els qui només 
maten de tant en tant. Són assassins els qui maten entrenats 
per fer-ho de la mateixa manera que ho són els qui maten 
sense cap mena d'entrenament. 

La premsa ens informa que els assassins obedients de 
la flota nord-americana estan de descans a casa nostra, a Ta- 
rragona, per reposar després de l'orgia de mort i destrucció 
que els ha portat a llançar 27.000 quilos de bombes damunt 
de l'Irag. No un ni dos ni tres ni cent ni mil. No. Vint-i-set 
mil quilos. Vint-i-set mil quilos que han servit per assassinar 
(és aquesta la paraula que defineix el que fan els assassins) 


El 

més de 100.000 persones fins ara. Ells i els altres assassins 
de l'Irag, els que es justifiquen en una lectura extrema de la 
religió islàmica. 

Els assassins que passegen aquests dies d'hivern pels 
carrers de Tarragona van vestits de bona gent, somriuen, 
s'emborratxen, fan llargues cues davant de les botigues de 
menjar ràpid i dels prostíbuls de la ciutat i exhibeixen els 
seus cossos modelats per la Rambla, el Moto Club, la plaça 
de la Font o l'estació de Renfe. Però no són com nosaltres. 
Són assassins, professionals de la guerra que estan entrenats 
per matar altra gent, altra gent que són tan pobres o potser 
més que ells. Entre nosaltres, l'absoluta majoria de la po- 
blació de Tarragona que mai no hem matat ningú ni volem 
fer-ho, i els qui —segons Nadal i la seva colla— ompliran les 
butxaques dels botiguers amb la seva presència hi ha una di- 
ferència fonamental. Nosaltres no hem trencat la barrera 
ètica que separa les persones dels assassins, per això els de- 
manem que desertin, que deixin l'exèrcit, que deixin la gue- 
rra, que deixin d'obeir ordres que els porten a negar la seva 
part humana dia sí i dia també i es reinsereixin a la societat, 
al món de les persones normals, dels qui tenim l'ètica hu- 
mana —en les seves més diverses formes— com a referent. 

Soldats que veniu a Tarragona, deserteu de l'exèrcit 
que us allunya de la possibilitat de ser éssers humans com la 
resta. 

Ciutadans i ciutadanes de Tarragona, mostrem el nos- 
tre rebuig a la presència d'assassins pels nostres carrers. 
Convidem-los a la deserció. 

Ciutadanes i ciutadans de Tarragona, mostrem la nos- 
tra disconformitat amb la presència de vaixells de guerra al 
nostre port. 


2 de desembre del 2004 
Diari de Tarragona, dimarts 7 de desembre del 2004 


Tarragona acull els empresaris 
necessaris per a l'assassinat" 


DEL 16 AL 19 d'abril, Tarragona és la seu del 23è Simposi In- 
ternacional sobre Balística. Una trobada d'empreses, profes- 
sionals, científics i tècnics que viuen i s'enriqueixen millorant 
l'efectivitat dels projectils que qualsevol exèrcit del món o 
particular utilitzen cada dia per rebentar el cap a l'enemic. A 
les bales ells les anomenen eproductesy i la seva trobada sem- 
bla com la de qualsevol altra empresa, amb hostesses muda- 
des, visites culturals, dinars de gala, prostíbuls a vessar... però 
els seus dproductes) provoquen la mort violenta de milions i 
milions de persones cada any, amputacions, minusvalies, etc. 
El seu aproductey mata quan funciona bé. 

Els 650 individus que visiten Tarragona tenen un ampli 
programa d'activitats per fer gràcies al Patronat de Turisme 
de Tarragona, que ofereix la seva col-laboració necessària 
per tal que es passegin i gaudexin de la nostra ciutat, de Bar- 
celona o fins i tot del Delta de l'Ebre en una estada plaent 
que ve a demostrar un cop més com pot arribar a ser de cínic 
aquest Ajuntament de Tarragona governat per la dreta mili- 
tarista de CiU i PP. 

La trobada se celebra des de 1974, quan va començar 

a Orlando, Florida. Des d'aleshores la colla d'empresaris ne- 
cessaris per a l'assassinat han voltat món i s'han omplert les 
butxaques de guanys milionaris amb nous invents macabres 
però respectables perquè els fan amb corbata: armes de frag- 
mentació, projectils supersònics i bales que ho rebenten tot 
si un té la mala sort de no estar de la banda de qui les tira. 

Aquesta és la darrera escopinada de Nadal i la seva ca- 
marilla a les ciutadanes i ciutadans de Tarragona. Una esco- 
pinada que porta la marca de la ciutat que el 4padríy ens ha 
deixat: objectiu internacional de la guerra i del terrorisme, i 
lloc de descans de tota mena d'assassins respectables o 
d'empresaris dnecessaris per a l'assassinat). 


15 d'abril del 2007 


DE PORCS IDE SENYORS 

Reus, fes goig, fora Camdessusl 


QUAN PARLEM DE LA pobresa al món, de la gent que es mor 
de gana, dels nens i les nenes que, en fotogrames impactants, 
ens amarguen la digestió mentre acabem de consumir el que 
el nostre sou ens ha permès comprar i gaudir, sempre pen- 
sem: 4Pobra gents. Fixem la vista en la pantalla del televi- 
sor i ens sentim impotents: 4El món està molt malament, està 
tot fatal i nosaltres —des de l'altre costat de la pantalla— no 
podem fer-hi resy. La misèria passa davant els nostres ulls al 
costat de l'opulència i només ens assenyalen com a solució 
possible apuntar-nos a una ONG que no costi massa diners i 
que no suposi massa complicació per a la nostra vida, tan 
plena de dificultats però amodernas al cap i a la fi. 
Mentrestant, al nostre voltant, l'acumulació de riquesa 
en poques mans és escandalosa i ningú no hi diu res, més 
encara, el model social per imitar és aquest: ric, individual i 
triomfador. I perquè hi hagi triomfadors hi ha d'haver per- 
dedors, i molts. Al costat de la riquesa més extrema s'hi ins- 
tal-la la precarietat que arrosseguem tots els assalariats, 
consumint els productes a baix preu que els paisos perde- 
dors d'aquesta guerra econòmica no declarada però sí patida 
ens venen: visca la vida Made in Xinal La guerra de la gana 
i de les malalties curables la pateix la població dels estats 
que no s'han sabut adaptar al model de producció capitalista, 

basada només en el benefici dels amos dels mitjans de pro- 
ducció o —encara més asèpsia— dels accionistes majorita- 
ris. Els pobres, però, continuen morint de gana i de malalties 
curables al Txad, a Somàlia, a Sierra Leona o a Sudan, els 
qui hi treballen són els esclaus de la globalització. 

Bona part d'Àfrica, Àsia i Amèrica Llatina viuen sot- 
meses a la pressió que suposa un deute extern que ha de ser 
satisfet per tal de sortir del pou, del vagó de cua de la histò- 
ria, mentre van abocant la seva gent a l'emigració com a 
única sortida, en molts casos, a la gana i a la guerra per a la 
qual nosaltres també els proveim. I hi ha solucions per sor- 
tir-ne: les receptes econòmiques del Fons Monetari Interna- 
cional i el finançament del Banc Mundial. Ells proposen el 
mateix de sempre: acabeu amb qualsevol cobertura social i 
deixeu el pas lliure al mercat perquè aquest ho reguli tot i si- 
gueu tan feliços com som nosaltres. La mentida ens la creiem 
a Europa i l'acceptem somrients, però a altres indrets del pla- 
neta això suposa directament l'esclavatge i unes formes de 
producció en què la fàbrica o el taller esdevenen presó fins 
que es converteixen en cementiri, on els camps passen a 
donar molt més del que produien amb noves llavors trans- 
gèniques de dubtosa fiabilitat però de gran productivitat, el 
creixement desallotja els déus anteriors i fa tothom esclau 
de la multinacional de torn, convenientment rebatejada per 
no perdre credibilitat ni ser acusada d'esclavista a casa nos- 
tra. L'Europa del segle XIX i les seves condicions aberrants 
d'explotació es reconstrueixen amb l'agreujant que han pas- 
sat cent cinquanta anys i la tecnologia, amb una administra- 
ció humanista i no capitalista, possibilitaria una vida digna 
per a tothom. 

Les multinacionals dissenyen les receptes econòmi- 
ques del Fons Monetari Internacional per mantenir el món 
compartimentat en zones riques i pobres i aconseguir així un 
efecte pervers, que és la por a la competència dels pobres de 
tot el món en la classe treballadora dels estats de la Unió Eu- 


ropea, Amèrica del Nord i Canadà, el Japó i voltants. El nos- 
tre benestar es minimitza i és cada cop més desmantellat per 
les mateixes recomanacions —els seus desitjos són ordres— 
que possibiliten l'espoli de la resta del planeta. Així, com a 
consequència de la seva política econòmica imposada per la 
força de dl'única solució possibles, el FMI possibilita Des- 
clavitud, la desaparició de l'entramat de protecció social (sa- 
nitat pública, escola gratuita i habitatge...) i el canvia per la 
santíssima trinitat capitalista: privatització, privatització i 
privatització. 

Dijous, Reus rebrà Michael Camdessus, expresident 
del Fons Monetari Internacional i autèntic gurú d'aquesta 
manera d'administrar les coses. Camdessus hi farà el paper 
a què ens té acostumats des que va deixar la direcció de l'or- 
ganització criminal. Ara, es veu que ha vist una mica de llum 
entre la gran boira d'èxits que va viure al FMI i parla de la 
necessitat d'una economia 4més socialy i altres mentides que 
llueixen molt però que, venint de qui vénen, només sonen a 
mentides i a molta barra. Camdessus és un avi venerable 
entre determinats grups d'economistes, tot i que a Reus els 
qui l'han convidat no combreguen al cent per cent amb les 
seves idees, i jo me n'alegro. Durant el seu mandat al davant 
del FMI, la riquesa s'ha aplegat en cada cop menys mans, la 
misèria (malgrat no sortir per la tele) s'ha estès com mai i 
les multinacionals han passat a ocupar un paper absoluta- 
ment decisiu en la vida de milions de persones, aquest no és 
un model massa 4engrescadora per posar-se a defensar-lo, 
però tot i així és el que ell va tirar endavant mentre dirigia el 
Fons. 

Si veieu una altra imatge televisiva amb infants famo- 
lencs i penseu que no hi ha res a fer, no em vingueu amb 
ximpleries: els éssers humans som els únics que podem evi- 
tar que la pobresa, la precarietat, la fam i la misèria conti- 
nuin sent les cartes de presentació d'aquest planeta. 
Camdessus no és un més. Tot i la seva pinta d'avi tendre, és 

un dels culpables directes d'aquesta situació i a Reus, com a 
mínim, li podem dir que no el volem, ni a ell ni al model que 
ha defensat i aplicat durant tots aquests anys, que hi ha un 
altre món possible i que nosaltres, totes i tots, en la nostra di- 
versitat, el portem al nostre cor, que com tots els cors del 
món, batega a l'esquerra i es reconeix en el contingut de pa- 
raules com llibertat, solidaritat i igualtat, no necessàriament 
per aquest ordre però sí les tres alhora. 


Diari de Tarragona, dijous 7 de juny del 2001 
El Punt, divendres 8 de juny del 2001 

El Guillermo 1 la Cimera de Barcelona 


AL DIARI DE TARRAGONA del dilluns 4 de març, el senyor Sal- 
vador Guillermo, que firma com a director d'Estudis Eco- 
nòmics i Fiscals de Foment del Treball, feia una breu i 
concisa valoració del que serà la cimera de caps d'Estat de 
Barcelona dels propers 14, 15 i 16 de març a Barcelona. Par- 
lava, com qui no diu res, dels continguts que els caps dels es- 
tats de la UE vénen a aprovar a Barcelona, és a dir, allò que 
gairebé ningú no veu amb tanta expectació sobre el fum del 
gas lacrimògen i que ens afectarà a totes i tots. 

Guillermo deia en el seu article que la Cimera perse- 
verarà en l'objectiu d'estabilitat macroeconòmica, (sense 
que pugui quedar aparcat per interessos nacionals particu- 
larsy. Ja hi tornem a ser, retòrica ultraneoliberal que avant- 
posa la butxaca dels multimilionaris als serveis que l'Estat 
del Benestar ens proposava fa uns anys a les treballadores i 
treballadors per compartir una miqueta de no-patiment, se- 
guint les teories sobre l'Estat del benestar de socialdemò- 
crates. Ara, en temps de triomf total del capitalisme global, 
el benestar s'ha fos i ja només es refereixen i volen l'estabi- 
litat dels rics de veritat en la seva riquesa. 

Podria parlar de gairebé totes les línies de l'article, 
però n'hi ha unes que em fan una mania especial, per dir-ho 

suau. Són les que es refereixen a la intenció de convertir els 
treballadors i les treballadores en ninots que els empresaris 
puguin fer anar quan, com i de la manera que vulguin, com 
si més que persones que treballem fóssim màquines o ob- 
jectes d'usar i llençar (flexibilitzar el mercat del treball ho 
anomenen a la tele). El Guillermo aquest diu que del procés 
de globalització comporta la necessitat de flexibilitzar en- 
cara més els mercats de factors productius, especialment el 
mercat de treball, per fer front a la major sense drets (ni va- 
cances, ni baixes per malalties, ni indemnitzacions per aco- 
miadaments, ni jubilacions) que diuen que ens fan poc 
competitius). Í si algú vol algun d'aquests drets bàsics, que 
s'ho pagui, que per a això ja tenen muntades les empreses 
que ens espremeran una mica més, sense fer sang, això Sí: 
mútues, bancs, caixes i, sobretot, molta por de quedar-nos al 
carrer a la mínima protesta. L'acomiadament, per exemple, 
el volen tan barat que sigui, al cap del camí, gratuit (tot i que 
l'anomenaran lliure perquè tothom hi estigui content). Així 
volen convertir la precarietat en norma d'aquesta economia 
que el Guillermo diu que ha de ser 4seguray per a les multi- 
nacionals. 

Aquesta no pot ser la nostra Europa, la de totes i tots. 
Aquesta no pot ser l'Europa social que tant hem reclamat. 
Estan construint l'Europa de les multinacionals i dels rics, 
dels poderosos que no dubten a gastar-se milers de milions 
per assegurar que la dissidència, és a dir, qui encara ens atre- 
vim a pensar i a actuar en consequència, sortim al carrer a re- 
clamar els vells eslògans de la Revolució Francesa, però ara 
de veritat: ens volen sords, muts i cecs. El del Foment del 
Treball diu el mateix que deien els seus antecesssors en etan 
noble institució): als pobres, colleu-los ben fort, lligueu-los 
ben curt, i als rics, deixeu-los el camí lliure, que ells ja s'en- 
carregaran de guanyar més i més diners i fer gran el país 
(país, el seu, el país de la seva butxaca). 

El seu sistema, però, continua tenint un petit problema, 


i és que necessita treballadores i treballadors. I nosaltres, tot 
i que fan tot el possible perquè no sigui així, continuem te- 
nint, a dins del cap, cervell per pensar i, al voltant del cor, cos 
per actuar. 

Els amics del Guillermo a Barcelona podran aprovar el 
que vulguin —o no—, però el moviment contra l'Europa del 
capital continua creixent i la globalització del capitalisme 
cada cop troba més resposta allí on vol fer exhibicions. A 
Barcelona, també serà així. 

Guillermo, en el seu breu article, parlava de la segure- 
tat de la macroeconomia i nosaltres parlem de la seguretat 
en la vida de totes les persones. La seguretat de no passar 
gana, la seguretat de no dependre de l'humor de l'amo per 
treballar, la seguretat de menjar menjar i no especulació ali- 
mentària, la seguretat de no morir si no es viu en segons 
quins llocs del planeta, la seguretat de tenir casa si en so- 
bren, la seguretat que els ingressos no condicionin ni la salut 
ni l'educació ni la vida mateixa, la seguretat que demà no 
serà pitjor que avui... Perquè la seguretat ha de ser per a les 
persones, per a totes les persones, no per als beneficis de les 
multinacionals, i cada cop som més els que ho pensem, mal- 
grat ens intentin robar les paraules, malgrat ens vulguin arra- 
bassar la vida, malgrat ens vulguin fer viure només per 
treballar i per mirar la tele. 


12 de març del 2002 

Hi ha un altre sindicalisme: CGT 


EN L'EDICIÓ DEL Diari de Tarragona del passat dimarts 25 
de juny, un senyor que signa Alberto Vicente Colomer es- 
criu una carta amb el títol dDesengafio de los sindicalistas). 
A la primera part de la carta no hi tinc res a dir, perquè a 
banda de l'anècdota, penso gairebé el mateix: UGT i CCOO 
són part necessària del sistema de dominació, del sistema ca- 
pitalista. Amb la segona, no hi estic d'acord. El Vicente diu 
que darrerament ha vist moltes banderes de la CNT, i jo el 
rectifico que les banderes a què es refereix no són de CNT 
sinó de CGT, una organització que té el mateix origen que els 
que es diuen nacionals amb la seva N però que té una tra- 
jectòria diferent i diferenciada, tot i coincidir en moltes coses 
i també en els colors. 

Diu que lluitem durament pel nostre patrimoni sindical 
a la Rambla Nova de Tarragona i vull dir-li que això només 
ha estat el començament i que ara Sí que anirà de bo, tot i 
que el que defensem és la concessió d'una cosa 4material). 
Diu l'Alberto Vicente que no ens ha vist lluitar pels drets 
dels immigrants, per la Safiya ni per Saro VViva, assassinat 
per Shell... doncs jo li diria que obrís els ulls i potser ens 
veuria, perquè hi som. De la mateixa manera que el Vicente 
no ha vist que la lletra del mig de les nostres sigles és dife- 

rent de la de CNT, tampoc ha vist el que és evident. En els 
darrers anys, cada lluita per la dignitat, per la igualtat i la 
justícia ens ha tingut a nosaltres, dones i homes de la CGT, 
al mig. Moltes vegades sense les nostres sigles (perquè no 
ens agraden els altars ni els Sants), com en la lluita dels im- 
migrants, però sempre donant tot el nostre suport a les llui- 
tes per la igualtat, la llibertat i la justícia (les reals, no les 
d'anunci de la tele). 

Ja ho sap, a vostè no el volem veure a cap manifesta- 
ció fins que no obri una mica més els ulls i trií. I quan trii no 
cal que trii un sindicat, però faci-ho, encara que sigui anant 
per lliure. Trii i passi a la resistència, que allà ens trobarà a 
nosaltres, al costat, donant-li tot el suport de què som capa- 
ços, estimulant el pensament crític, construint un futur que, 
no ho dubti (tot i la cançó de Neil Young), serà millor i no in- 
clourà sindicalistes de parar la mà i cobrar, un futur que no 
inclourà lladres d'il-lusions de la classe obrera que li han fet 
associar (equivocadament, crec) sindicalisme a les sigles de 
CCOO i UGT. 


25 de juny del 2002 


Lear és una presó 


SEGONS DIUEN LES AGÈNCIES de notícies, a més dels 1.200 tre- 
balladors de què parlen tots els mitjans informatius del país, 
un total de 102 persones tancades a les presons de Lleida i 
Tarragona es veuran afectades per l'anunciat tancament de la 
planta que Lear Corporation té a Cervera. Els presoners estan 
treballant actualment per a la multinacional Lear a través del 
Centre d'Iniciatives per a la Reinserció, ja que la descentra- 
lització de l'empresa comporta precisament això. 
L'exemple dels presos és un extrem, però el més fotut 
és que és real i, malgrat tot, no es tracta d'una situació que 
passi en una república bananera ni res d'això. És la Cata- 
lunya pujolista —no crec que canviés massa la situació si 
aquest fos un país maragallià—, que utilitza els presos per a 
incrementar la producció de les multinacionals que volen fer 
del país la seva terra de provisió. Tot i així, finalment, la mul- 
tinacional acaba decidint que se'n va a Polònia o a qualsevol 
altre país on els drets sindicals, socials i els nivells de vida 
no permetin als treballadors i a les treballadores de plantejar- 
se si volen o no treballar a canvi de sous de misèria (de nor- 
anta mil pessetes al mes es parlava quan la multinacional va 
decidir tancar a Cervera). L'empresa, ja se sap, sempre és 
més radical i demana sous més baixos i condicions pitjors 

—no importa quines siguin les que hi hagi de referència—, 
perquè voler contractar algú amb menys drets que un pres a 
l'Estat espanyol de l'any 2002 equival a demanar esclaus. 

Potser els estats s'haurien de replantejar les normes de 
l'Organització Mundial del Comerç, que no posa traves als 
productes produits sota règims d'esclavitud encoberta o real. 
I que consti que l'Estat és, per a mi, només una part del pro- 
blema, però per a la realitat que se'ns va destapant, el món 
que dibuixa el món de l'Imperi de les multinacionals és pit- 
jor que qualsevol de les previsions que les utopies socials de 
totes les èpoques es van atrevir a dibuixar com a enemic a 
batre. La realitat del capitalisme global supera, sempre per la 
dreta, totes les previsions que els que s'imaginaven el futur 
es van atrevir a fer... i continua fent-nos retrocedir cada cop 
més a totes i a tots. 

Hem d'acabar amb la fàbrica-presó que sempre s'ha 
posat com a enemic, però cal acabar també amb la presó-fà- 
brica real que els pitjors malsons ens han construit com a re- 
alitat ara mateix. Els 102 interns que actualment fan treballs 
per a la Lear de Cervera no estan contractats per l'empresa 
però deixaran de rebre les comandes de la multinacional 
nord-americana i això és, diuen, un gran problema, no fos 
cas que es posessin a pensar i pensessin que la presó només 
mereix, com a futur, l'abolició. Quin problema, llavors, no2, 
per als abanderats de la llibertat formal... de mercats i de trà- 
fic d'esclaus, no2 


14 de febrer del 2002 

Diari de Tarragona, dissabte 16 de febrer del 2002 
El Punt, diumenge 24 de febrer del 2002 

El Triangle, número 572, 25 de febrer del 2002 


Port Aventura: destruir la realitat per 
crear parcs temàtics 


VIURE EN UN MOMENT alguna cosa que passi realment és, i 
serà cada dia més, una de les experiències més reconfortants 
que podrem experimentar els éssers humans en el temps pre- 
sent. Reconfortant perquè ens ajuda a creure o pensar (mai 
amb la total seguretat que ens agradaria a les persones més 
curioses) que vivim i no només ho estem simulant. I és que, 
ja ho diuen els diaris i les cadenes de televisió, vivim o estem 
en el temps de la realitat virtual. Allò que passa ho sabem 
massa sovint a través de mitjancers que treballen per mani- 
pular (i aquesta no és necessàriament una paraula negativa) 
la informació que ens arriba sobre fets, esdeveniments i mo- 
ments que altra gent ha viscut. Alguns cops, aquesta virtua- 
litat ens afecta molt més de prop i encara ens confon més, ja 
que la realitat que nosaltres hem viscut se'ns presenta com a 
informació sobre ella mateixa que acaba transformant o can- 
viant el sentit de la nostra pròpia realitat. I en el regne de la 
confusió, mana qui té més mitjans de control de l'explicació 
de la realitat. Mitjans d'incomunicació-desinformació2 Sí, 
però no només, cal parlar també d'altres 4amos de la reali- 
tat). 

La cultura és la simulació 


Fa uns mesos, es va fer pública una notícia (i només per això 
ja ens caldria dubtar que el que s'hi explicava fos cert) que 
deia que un dels llibres de text dels utilitzats en els instituts 
de Catalunya havia estat denunciat perquè feia propaganda 
del parc temàtic Port Aventura. Segons sembla, el llibre en 
questió, adreçat a explicar els continguts de l'assignatura 
(Civilitzacions del món), coincidia en els seus apartats amb 
les grans àrees temàtiques de Port Aventura. Així, les grans 
civilitzacions del món haurien estat, segons el llibre, la Po- 
linèsia, la Mediterrània, la Xina, Mèxic i el Far VVest, les cinc 
àrees temàtiques del parc citat. 

No, no us cregueu que es tracta d'una mentida o d'una 
exageració. He tingut el llibre a les mans i realment existeix. 
Les noies i nois de Catalunya han d'estudiar una assignatura 
als seus instituts que quan parla de civilitzacions oblida totes 
les cultures africanes, les cultures europees del nord, les d'A- 
mèrica del Sud, bona part de les asiàtiques i tot allò que els 
ideòlegs del parc temàtic en questió es van deixar d'incloure 
dins del seu negoci. Realment, fa esgarrifar. El mercat, les 
entrades i el consum que es produeix a Port Aventura han 
engolit tot allò que no generava negoci immediat, és a dir tot 
allò que no cabia al parc, però alhora han transformat la visió 
de milers i milers de noies i nois a través d'un llibre que 
conté una informació sobre la realitat mediatitzada a través 
d'uns interessos de mercat concrets, els d'Universal Port 
Aventura, res més que una empresa. 

La realitat d'allò que expliquen també està esporgada, 
només faltaria. Perquè un parc d'atraccions utilitza l'excusa 
de la realitat per tal de crear la fantasia de creure que amb els 
diners la diversió ens és assegurada a tots els indrets del món 
que estan sota control, dins del nostre imaginari restringit, 
reduit i, sobretot, petit i esquifit de les poques hectàrees que 


han condicionat per tal que consumim a gust. 

No obstant això, la menjada de cap és tan considerable 
que les treballadores i treballadors que venen la seva força de 
treball i les seves hores de vida a canvi de diners al parc ho 
fan, en una majoria de casos, amb un somriure d'orella a ore- 
lla (així ho exigeix el contracte de treball que signen per co- 
mençar a treballar, això sí, sense que es vegi massa forçat, 
—això també ho diu el seu contacte). Cal estar contenta per 
treballar a la 4fàbrica de somnis i d'històriax, al parc temà- 
tic de Port Aventura o a qualsevol altre. Les sol-licituds de 
trobar-hi un treball fan munts de paper i molta gent hi busca 
una feina pensant que hi viurà en un somni constant, en una 
felicitat prolongada en el temps. La realitat, amb jornades 
esgotadores, un control constant tant d'indumentàries com 
de posats, el sou baix i les condicions en general supervisa- 
des per CCOO i UGT com a garantia d'explotació demo- 
cràtica, aviat canvien les percepcions que a priori s'havia fet 
molta gent. Això sí, no val a queixar-se, el Departament de 
Premsa treballa vint-i-quatre hores al dia per cuidar la imatge 
de la felicitat. 


Volen els somnis 


Sense anar massa lluny en l'espai, ara mateix s'està presen- 
tant la possibilitat (molt avançada) de construir un altre parc 
dins de la demarcació de Tarragona, concretament a la Conca 
de Barberà, a Montblanc. En aquest cas, no es reconstruirà 
el món sense impureses que no facin bonic sinó que els agra- 
ciats seran uns milers d'aus salvades del diluvi universal del 
desarrollisme en una macroinstal:lació que reproduirà els hà- 
bitats de milers i milers de moixons dels cinc continents. Cu- 
riosament, el parc temàtic de les aus (molt ecològic diuen els 
diaris que es publiquen a la zona i les televisions que tot ho 
saben i ens ho fan saber), a part d'ocupar una extensió con- 
siderable, estarà ubicat a la mateixa comarca que està a punt 

de ser devastada pel pas de la via del Tren d'Alta Velocitat 
amb l'únic inconvenient aparent que el traçat no sigui ben 
bé del gust dels alcaldes dels municipis afectats (o agraciats 
segons la premsa). El parc temàtic farà, doncs, la seva fun- 
ció recarregant el cinisme amb què des del poder se'ns acos- 
tuma a tractar a les persones que no ens pleguem als seus 
desitjos completament. 

Sembla com si el seu discurs, des dels llocs de co- 
mandament, digui que la Conca de Barberà és una merda i 
per a això no importa massa la destrucció a què l'aboqui la 
línia recta, rectíssima, del traçat del TAV perquè el seu pai- 
satge no pot reportar beneficis a cap multinacional. En canvi, 
els moixons del món bé es mereixen un racó on els poguem 
anar a veure abans no els eliminem totalment dels seus hà- 
bitats naturals a causa d'alguna part dispersa del progrés i el 
creixement: un lloc, evidentment, on es pugui cobrar entrada. 
A més, la concentració impedeix i evita els incòmodes viat- 
ges a paisos que el màxim que se'ns ocorre dir-ne és que són 
exòtics, tan exòtics, com a mínim, com se'ns mostren a Port 
Aventura. 

La natura, per ella mateixa, no és prou productiva. Cal 
fer-ne un negoci perquè prengui consistència i ens sigui in- 
teressant, perquè mereixi la pena de pagar una entrada per 
veure-la. Un cop fet això, als tòpics cal saber-los fer jugar el 
seu paper. Si la gent vol far vvest, que prengui far vvest, si 
Mèxic, que prengui Mèxic, això sí, sense gaires complica- 
cions, no fos cas que s'acostumessin a pensar. Els pistolers 
són tots John VVaine i els mexicans dormen sempre davall 
del seu barret a l'entrada de la cantina. 

Estendre els tòpics com a realitat, mercantilitzar la na- 
tura i negar-ne cap utilitat més enllà de l'econòmica, més 
enllà del mercat. Construir un mirall de realitat perfecta, 
sense problemes ni tensions: 4per a això ja hi ha la realitat). 
Aquesta és la intenció de les multinacionals, aquesta és la 
intenció de qui detenta el poder. 


Encara que només sigui per termes i conceptes tan pas- 
sats de moda com la veritat, cal lluitar contra ells i treure a 
la superfície la realitat que substitueixen per parcs temàtics, 
sinó acabarem creient que la realitat virtual és la vida, i això 
sí que no. 


La Lletra A, número 57, juny del 2000 

Aznar 1 Cabré toregen a la plaça 


DONCS Sí, ENGUANY ELS empresaris del Camp de Tarragona 
i de les Terres de l'Ebre (de la província de Tarragona que 
diria el seu cap —i mai més ben dit— Sebastià Cabré) han 
decidit anar a afartar-se a la plaça de toros de la ciutat en la 
que per a ells és la nit més important de l'any: la Nit de l'Em- 
presari. 

Així, entre canapè i canapè, les instal-lacions de la Di- 
putació de Tarragona (estaria bé que algú ens informés dels 
tractes que la institució pública ha fet amb aquesta organit- 
zació privada per deixar-los-les) acolliran la crema de la 
crema de l'empresariat de la zona per, entre altres coses, aca- 
bar de convèncer-los a qui han de votar... Entre elles i ells es 
repartiran premis i distincions sobre quin ha aconseguit V'e- 
xercici més 4brillanty, quin ha estat el més demprenedora, 
quin ha estat el més 4ecològic) i fins i tot —que en són d'en- 
rotllatsl— quin ha estat el que ha reduit més els accidents a 
la seva empresa. 

Enguany, a més, demostrant una magnífica sensibili- 
tat amb la ciutat de Tarragona i la majoria dels seus ciuta- 
dans —que vam sortir al carrer encara no fa un any per dir 
no a la guerra de l'Iraq en la manifestació més gran de la 
història de la ciutat— el Cabré ha convidat el senyor, per 
anomenar-lo d'alguna manera, José María Aznar. Visca la 

coherència i la sensibilitat exquisida del cap dels acumula- 
dors de plusvàlua i mésl 

Si la celebració empresarial fa riure per no dir-ne una 
de més grossa —i disculpeu-me però és que tinc el riure 
fàcil— la invitació al màxim responsable de la participació 
d'aquest tros de món en una de les barrabassades més fasti- 
goses dels darrers temps: la invasió, destrucció, ocupació i 
privatització de l'Iraq, fa plorar. 

Cabré i Aznar coincideixen en tantes coses que entenc 
l'alegria del primer quan diu que finalment han aconseguit 
que el màxim representant de l'Estat (el rei no té decisió ni 
veu pròpia, segons la Santa Constitució), el més dretà, ul- 
traliberal, espanyolista, autoritari, militarista i fonamenta- 
lista catòlic des que Franco va morir, visiti la nostra ciutat per 
sopar davall d'una carpa que algú ens hauria de dir, també, 
qui pagarà. 

El dimecres dia 5, la plaça de toros s'omplirà de gent 
que viu de la feina dels altres, de gent que parla de drecur- 
sos humansa i de eflexibilitzacióx per parlar de la vida de 
les persones que no necessitem tant per viure però a qui tam- 
poc ens agrada que ens prenguin el pèl. Que els vagi de gust 
el sopar i la Nit, tot i que no estaria de més que algun toro 
despistat els fes pair bé el tec amb una bona correguda... fins 
i tot alguns potser ho trobarien 'fashion" o alguna altra pa- 
raula d'aquestes que no vol dir res i es coben a la dreta de qui 
mana, sempre a la dreta. 

A l'altra punta de la ciutat, la mateixa nit a la mateixa 
hora, una convocatòria no subvencionada per cap ens públic 
amb l'única premissa de la dignitat com a moneda de canvi 
i amb el suggeridor títol 4Per sopar no cal ser ric) posarà els 
punts damunt les is sobre què en pensem, els i les altres, 
sobre la nit, el sopar, el Cabré i l'Aznar, que per sopar no cal 
ser ric. 


Diari de Tarragona, 11 de novembre del 2003 


Reconeixement a la sindicalista Teresa 
Fortuny 


A LA TERESA FORTUNY el Ple de l'Ajuntament de Reus li va 
atorgar, el passat divendres 3 de desembre, una menció ho- 
norífica municipal. Teresa Fortuny ha estat la secretària ge- 
neral de Comissions Obreres al Baix Camp durant els darrers 
anys i és una lluitadora íntegra, constant i tenaç, allunyada de 
les martingales que altres dirigents del seu sindicat han con- 
vertit en els darrers anys en 4una altray marca de la casa. 

Però la concessió de la distinció no va comptar amb 
l'aprovació total dels grups de la casa gran. Així, els mem- 
bres del Partit Popular es van absentar durant la votació per- 
què diuen que la Teresa va ser una de les participants en els 
aldarulls del Centre de Lectura durant la visita del Fernàndez 
Díaz en els moments que el Partit Popular ens volia portar, 
petés qui petés, a la guerra. Els altres discordants, els de CiU, 
es van abstenir en la votació perquè la gestió de la sindica- 
lista al capdavant de CCOO ztenia ombres) i en algunes oca- 
sions la Teresa havia fet protestes davant de cases privades 
de membres del mateix grup municipal. 

És lògic que la dreta no reconegui la lluita contra la 
guerra perquè són uns militaristes fins al moll de l'os i per a 
ells la mort de milers de persones en defensa de qualsevol 


123 


124 


bestiesa és justificable i fins i tot heroica quan els morts ves- 
teixen uniforme militar. És lògic que la dreta no reconegui la 
lluita sindical més enllà dels mínims que un estat de dret 
qualsevol atorga als sindicalistes i els amoinin que els con- 
flictes es visualitzin malgrat els crein ells i les seves conse- 
quències siguin l'atur i l'exclusió. Ens voldrien callats, ben 
callats i amb les mans plegades, però en som molts que, com 
la Teresa Fortuny, lluitem per un món sense guerres i sense 
opressió de classe i per això trobem lògic que la dreta s'a- 
magui o s'abstingui quan del que es tracta és de distingir qui 
ha lluitat per aquests objectius. 

Des d'aquí, la meva més sincera felicitació a la Teresa 
Fortuny i als qui des de l'Ajuntament de Reus han apostat 
per reconèixer la lluita sindical d'una dona exemplar en el 
seu àmbit. I als altres, que s'hi posin fulles. 

I la setmana que ve parlarem de l'Ortiz. 


Dilluns, 29 de novembre del 2004 
El Punt, dimecres 1 de desembre del 2004 


Depurar les responsabilitats a Expert 


A LES TRES DE LA TARDA del dimarts 20 de juliol, el Govern Za- 
patero podria haver fet pols un altre rècord d'igualació amb 
l'extrema dreta del PP. En només uns mesos, el pitjor talant del 
nou govern de l'Estat —per implicació en els fets o per por a 
buscar-ne els culpables— pot haver tret la seva pitjor cara en 
forma de Guardia Civil amb les porres a la mà pegant les tre- 
balladores i els treballadors indefensos per trencar una protesta 
informativa contra un Expedient de Regulació d'Ocupació a 
Expert de l'Arboç i, de pas, qui es posés per davant. 

Les companyes i companys de CGT d'Expert estaven 
concentrats davant de la seva empresa impedint que els amos de 
la fàbrica s'emportessin les màquines a un altre lloc i deixessin 
més de trenta persones sense feina estable i un munt més sense 
feina precària al Baix Penedès, alhora que informaven altres tre- 
balladors d'ETT de la situació de l'empresa. Set números de la 
Guardia Civil van entrar envoltant dues treballadores d'ETT 
que es van entestar que volien treballar (i el seu dret tenien, però 
ningú no els l'havia negat), un munt més de treballadores i tre- 
balladors també d'ETT havien girat cua en veure el galdós paper 
que els traficants de mà d'obra els volien fer jugar. 

Però dues treballadores d'ETT es van fer 4protegin per 
la Guardia Civil. I els números van entrar al tancat de la fà- 
brica trencant la resistència pacífica dels treballadors i treba- 

lladores a cops de porra, sense utilitzar ni una sola paraula, 
amb l'únic llenguatge dels cops, uns cops que es van concen- 
trar preferentment en el company Pedro Duque, secretari ge- 
neral de la CGT del Baix Penedès. El van encerclar i es van 
dedicar a pegar-li tant com van poder, això Sí, per acusar-lo 
posteriorment de resistència a l'autoritat i agressió contra 
aquests números. Hi havia més de trenta testimonis i cadascun 
em va donar la mateixa versió: els guàrdies civils no han dit 
res, han pegat sense ni tan sols preguntar, semblava que te- 
nien els objectius molt clarsy. Duque se'n va anar sagnant i 
emmanillat i dos companys més en ambulància, alhora que 
una colla d'ells eren atesos als centres sanitaris del voltant. 

La Subdelegació, a preguntes del nostre sindicat, va 
deixar clar que no havia donat l'ordre de carregar i que a les 
quatre de la tarda ni tan sols sabia el que havia passat. La di- 
recció de la fàbrica, a preguntes del Comitè d'Empresa, 
també es va rentar les mans. 

Aquesta agressió no es pot consentir. Això és violència 
pura i dura contra treballadores i treballadors desarmats i in- 
defensos i si la Subdelegació del Govern socialista vol tenir 
un mínim de credibilitat a partir d'ara ha de depurar respon- 
sabilitats, buscar qui va donar l'ordre, apartar-lo del servei i 
iniciar una investigació que aclareixi qui ha estat el coman- 
dament que ha decidit acabar amb la violència de l'exèrcit 
una lluita sindical, com en els pitjors temps de la dictadura 
franquista, com en els pitjors temps del malson feixista. 


Dimecres, 21 de juliol del 2004 
El Punt, divendres 23 de juliol del 2004 
Més Tarragona, dilluns 26 de juliol del 2004 


El sopar de l'Empresari de Reus, 
presidit pels prínceps d'Espanya, 
una mostra del que no volem —Qui 
deia que les classes ja no existien 2 


DIVENDRES 4 DE NOVEMBRE, la ciutat de Reus va viure una 
festa monàrquica i empresarial com feia anys que no es veia 
per aquestes terres. I és que aquestes, de terres, que van ser 
tripartites abans d'hora, sembla com si ara ja es projectessin 
en el 'posttrip" i tornessin a avançar-se al món principatí 
agermanant poder públic i privat a major glòria de la mo- 
narquia successora de Franco. 

La festa, de fet, havia començat al matí a Tarragona, 
als jutjats de l'eterna competidora, que per no quedar-se en- 
rere en la celebració va acollir les acusacions que gent de 
mal viure —de la CGT, és clar— havien fet contra gent de 
bon viure —de la Cepta, també és clar— per haver-se que- 
dat els mobles que els treballadors tenien al seu local quan, 
ajudats per la Policia Nacional i el seus amics del Sindicat 
Vertical modern, els empresaris van decidir oEupar-lo legal- 
ment i ampliar el seu patrimoni al centre de la capital. Fi- 
nalment, els patrons no van acudir al-legant que estaven molt 
enfeinats amb el sopar reial. Un suggeriment: el dia que us 

cridin a declarar acusant-vos d'haver-vos embutxacat alguna 
cosa que no és vostra, no hi aneu dient que teniu sopar amb 
un amic qualsevol o molt noble i ja veureu com també 
anul-len el procés fins que us vagi bé... ja ho veureu. 

Donada la seva transcendència informativa, els rics 
van retransmetre el seu acte privat per la tele i jo m'hi vaig 
abonar l'endemà per veure què deien. 

Depriment, patètic, lamentable, caspós i, per què no 
dir-ho, una mica trist també. Els discursos, més aviat flui- 
Xets i amb poc contingut. El Pérez i el Maragall encara, tot i 
que la història de Reus que va explicar el primer obviava el 
caràcter avançat i progressista de la ciutat més enllà de la re- 
ferència puntual a Bartrina, de forma que la seva dhistòriay 
va semblar treta de la que va dirigir el Pere Anguera fa un 
temps: només apta per a rics, la d'Anguera pel preu i la del 
Pérez per la tria. El Maragall va ser breu i concís, va dema- 
nar l'Espanya plural i de passada va felicitar els empresaris 
i les majestats... i poca cosa més. 

El president de la Cepta, Sebastià Cabré —ara enso- 
pego ara m'aixeco—, va fer el mateix discurs que cada dos 
o tres setmanes escriu a la premsa tarragonina: els empresa- 
ris són tan imprescindibles i esforçats que s'ho mereixen tot 
i més, Són tan bons i treballen tant... i tot en espanyol, és clar, 
perquè per això estem a Espanya i per això han vingut els 
prínceps —d'Espanya. Per cert, els diaris de la zona no li 
van fer massa cas tot i ser l'organitzador del sopar, potser 
pel tracte dispensat als periodistes, reclosos en una habitació 
una bona estona perquè no entorpissin la posada en escena 
dels figurants. 

L'Antoni Pont, cap de Borges i molt estimat pels olxu- 
pes de la Hamsa per demanar-ne el desallotjament i aconse- 
guir així el solar gris que va deixar l'enderrocament de 
l'històric centre social barceloní, va deixar anar el seu mas- 
clisme interior —respectable com totes les desviacions dels 
qui xerren amb la butxaca plena— felicitant el seu príncep 


per haver triat tan bés la seva dona. Ella es veu que no va 
triar res, que només es va deixar dtriar,... El públic va dei- 
Xar anar un somriure discret. 

I el Príncep... i el Príncep... El Príncep dels espanyols, 
el príncep dels empresaris, protagonista de milers i milers de 
pàgines de la premsa pel sol fet de ser fill d'un senyor a qui 
Franco va triar per succeir-lo en la cara de les monedes de 
duro i cinc duros, va xerrar en català i els va tornar a lloar. 
(Que Si patatín, que si patatany, que si són tan imprescindi- 
bles que no sé què faríem sense ells... vaja, que divendres a 
Reus donava gust ser empresari i sentir-se tan imprescindi- 
ble. 

Fa uns mesos, el president de la Cepta, en la seva co- 
lumna a la premsa local, escrivia que les classes socials no 
existeixen i insistia sobre el fet que els que reivindiquem el 
contrari estem fora de la història. Nosaltres, que mirant-nos 
la realitat que vivim cada dia tenim ben clar que les classes 
existeixen i hi ha gent que s'esforça dia sí i dia també per 
mantenir-les amb organitzacions com, per exemple, la Cepta, 
vam tenir una molt bona ocasió, divendres a Reus, de visua- 
litzar-ho. Les classes socials existeixen i els de la classe bur- 
gesa, els empresaris que viuen de la plusvàlua que els genera 
la nostra feina, tenen al seu costat tot el poder de les admi- 
nistracions, tot el poder de la policia, tot el poder de la 
premsa... 

Són aquí entre nosaltres però, tal com diu Llach, di no- 
saltres on som)...y. Mil cinc-cents empresaris es van reunir 
al Palau de Congressos, mil persones més els van anar a en- 
sumar el perfum i a aplaudir-los i només 400 vam menjar 
coca amb recapte de la Serra d'Almos i vi de Batea a la plaça 
del Prim en un acte contra el formol d'adhesió antimonàr- 
quica. Ens toca a nosaltres, els que vivim del nostre treball, 
els que no especulem amb el sòl, els que volem la vida plena 
que la precarietat que ens ofereixen ens nega, els que prefe- 
rim la fraternitat a la violència estudiada dels professionals 

de la porra, de canviar-ho. Ens toca a nosaltres no ser només 
convidats de pedra o cambrers en el banquet dels rics i po- 
derosos, ens toca a nosaltres dir-los que som la majoria i que, 
a més, ho sabem. L'any que ve ells hi tornaran i nosaltres 
també, fent créixer l'organització de les treballadores i els 
treballadors, fent créixer la xarxa per la democràcia real, fent 
créixer la societat sense classes i tenint clar que un altre món 
és possible, ara i aquí. Que som multitud i no només massa. 

A part: per cert, algú em podria explicar a quin sopar 
van anar els secretaris generals de CCOO i UGT divendres 
a la nit i quins dels seus afiliats ho van decidir2 


Dimecres, 10 de novembre del 2004 
Més Tarragona, dijous 11 de novembre del 2004 

La vaga del metall, una lliçó d'unitat de 
classe 


DES DE LA CONFEDERACIÓ General del Treball donem ple su- 
port i participem amb totes les nostres forces, que evident- 
ment no són les mateixes que les dels majoritàriament 
subvencionats, en la vaga del sector del manteniment i mun- 
tatge a la demarcació de Tarragona. Les seccions sindicals 
de la CGT, les afiliades i afiliats anarcosindicalistes, des de 
les assemblees de delegats, de treballadores i treballadors, 
van deixar sentir la veu de la CGT els dies abans de la vaga 
i ara mentre aquesta es desenvolupa. 

Com era previsible, davant l'èxit rotund de la convo- 
catòria, alguns mitjans de comunicació —no tots, per sort— 
han començat a fer valoracions en titulars i articles dient que 
les pèrdues per al sector són milionàries en euros i serien 
multimilionàries si fos la pesseta la moneda en què s'ex- 
pressessin. 

(Les pèrdues són multimilionàries, però per a qui tre- 
balla, també ho han estat durant molts mesos). 

Això és així, les pèrdues ara són multimilionàries, però 
les pèrdues, per a qui treballa, també ho han estat durant 
molts mesos i fins ara mai cap mitjà de comunicació ha fet 
un titular en el sentit de dir que les treballadores i els treba- 

lladors del metall han tingut pèrdues multimilionàries en el 
total dels seus salaris com a consequència de la tancada en 
banda de la patronal Apemta a negociar. 

Quan una vaga aconsegueix el cent per cent de segui- 
ment, amb la totalitat de les representacions sindicals impli- 
cades i l'absoluta majoria de treballadors a favor, la patronal 
s'hauria de preguntar, més enllà de comptar les pèrdues i om- 
plir les redaccions dels mitjans de comunicació amb amena- 
çes i amb advertiments contra els organitzadors, què és el 
que ha fet tan malament perquè la part del treball se li giri de 
banda. 

Segurament, la vaga portarà a reflexionar l'empresariat 
(o potser no), però a qui de ben segur que ha portat a refle- 
xionar ha estat a la part obrera, a la nostra classe. Un cop 
més, s'ha demostrat que continuem sent imprescindibles per 
fer funcionar les fàbriques, que som els únics necessaris per 
tirar endavant la producció, que quan ens unim les nostres lò- 
giques reivindicacions han de ser escoltades, fins i tot per les 
orelles que no hi volen sentir. 

I un cop sentit el missatge, el que cal és rectificar per 
part de la patronal ara que ja hi ha hagut vaga però encara 
s'hi és a temps. 


Més Tarragona, dilluns 23 de juny del 2004 
El Punt, divendres 25 de juny del 2004 


Vergonya pública, Correos a Tarragona 


L'EMPRESA PRIVADA CORREOS —cal puntualitzar-ho perquè 
molta gent continua pensant que es tracta d'una empresa pú- 
blica— ha acomiadat el seu treballador al centre de Tarra- 
gona Carles Icart Jordà. L'ha acomiadat sense cap mena 
d'excusa, per la cara que es diu, sense cap mena de raó. Bé, 
de draonsy sí que n'hi ha però són repugnants per conside- 
rar-les 4raonsy del seu acomiadament. El Carles Icart ha in- 
terposat tres demandes, que ha guanyat, contra l'empresa 
perquè li reconeguin la seva qualitat de treballador indefi- 
nit-fix i encara una quarta demanda per a participar en un 
concurs de trasllats, en la seva qualitat de delegat sindical de 
la CGT. El Carles, doncs, no és un treballador callat que ac- 
cepta qualsevol mena de pressió per part de l'empresa, sinó 
que vol i demana que els seus drets democràtics es respectin. 
Prou que han costat d'aconseguir per deixar que ara quatre 
estudiants d'Empresarials o cosins dels amos de les empre- 
ses els apliquin restrictivament o els neguin per la caral 
Aquesta actitud coherent, que hauria de ser premiada en un 
país amb un mínim de decència, a Catalunya es paga amb 
un acomiadament contra el qual només es pot recórrer a l'ac- 
ció directa (no violenta sempre, és clar): la denúncia explí- 
cita d'aquesta injustícia. 

Quan l'empresa pública es va privatitzar i es va con- 

vertir en la Societat Anònima Estatal de Correos, diversos 
agents socialsy ja van advertir el que ha acabat passant. Per 
a la ciutadania, el deteriorament del servei, amb barris on el 
repartiment necessita fins a tres dies per a completar un ser- 
vei que abans era diari. Per als treballadors i les treballado- 
res, un abús de contractacions temporals, enduriment del 
règim disciplinari i despreocupació total per la salut laboral 
excepte pel que fa a les baixes, penalitzant-les cada vegada 
més (ni que fos un acte voluntari posar-se malaltl). 

Quan algú intenta denunciar aquests fets, el fan fora. 
És una vergonya i cal restablir la normalitat amb la read- 
missió del Carles. O això o tancar Correos per no respectar 
la mínima expressió de la democràcia: els drets sindicals, el 
dret a l'autodefensa davant l'agressió empresarial. 


Divendres, 7 d'abril del 2006 


Són tan bons els empresaris 


EL TIÀ, EL SEBAS O, tal com es diu, el Sebastià Cabré (presi- 
dent de l'associació empresarial Cepta) ens va obsequiar, di- 
vendres 8 d'agost, amb un altre dels seus impagables articles 
a El Punt sobre la importància transcendental dels empresa- 
ris —en aquest cas els turístics, que no fan ni vacances, sem- 
pre amatents als desitjos de la humanitat sencera. 

Deia Cabré que, ara que sembla que mig país és de va- 
cances, cal recordar que no tothom hi és, que els empresaris 
del sector turístic treballen com mai en aquestes dates. Té 
raó. Es lleven a les sis, preparen milers d'esmorzars, netegen 
les taules, escombren, reben una esbroncada del seu cap per- 
què sí o perquè no, netegen les habitacions, recullen les tau- 
les de l'esmorzar, preparen les del dinar, fan els llits, fan 
bona cara, serveixen els dinars que prèviament han fet amb 
els productes que abans han comprat, saluden, netegen, aco- 
miaden els turistes que se'n van, parlen cinc idiomes, reben 
els nous, serveixen el sopar que abans han fet... 

El pobre Cabré ha equivocat el nom. Els que no fem 
vacances som les treballadores i els treballadors del sector, 
que a més a més ho fem sense robar plusvàlues a ningú — 
vivim del salari, saps què és aixòP— i patim els convenis 
més miserables que hi ha. Són tan bons els empresaris, que 
a més d'atribuir-los les seves virtuts, el Sebas els atribueix 

les dels altres que tenen al voltant i els atorguen part de la 
seva vida perquè puguin fer aquests quinze dies escassos de 
vacances... Són tan bons els empresaris... 

Per cert, Tià, ens veiem en la inauguració de la nova 
seu empresarial que heu fet enmig de la rambla, a l'edifici 
del patrimoni sindical que amb el suport de CCOO heu 
(robat no es pot dir) rebut del cel. 


El Punt, dissabte 9 d'agost del 2003 

Els accidents laborals segons el 
president de la Cepta 


EL 10 D'AGost, el president de la patronal tarragonina, Se- 
bastià Cabré, escrivia un article al Diari de Tarragona per 
exculpar l'empresariat dels accidents laborals, que no paren 
de créixer a les nostres comarques i a tot Catalunya. 

Després d'unes generalitzacions sobre l'assumpció de 
les culpes que toquen i l'acusació contra els accidents i les 
imprudències, Cabré xafa terra parlant de dos casos espe- 
cialment escabrosos. Per un costat, els accidents in itinere, 
que proposa o suggereix que no caldria comptar-los com a 
accidents laborals perquè 4a Europa, no s'hi compten. 
Cabré, no jugueu a enganyar els lectors, digueu clarament 
que zen alguns paisos europeus no s'hi compten i en d'altres, 
sí) i trieu després entre equiparar-vos als més avançats en 
protecció social (els que inclouen els accidents laborals per- 
què després qui en resulta afectat es veu afavorit en un tràn- 
gol no precisament divertit) o els més precaris (entre els 
quals evidentment no crec que ens vulguem situar). O parleu 
del munt d'avantatges socials més que tenen alguns dels que 
els compten i que a nosaltres ens caldrien. 

L'altre és parlar d'un cas per fer-ne una generalització 
especialment insultant per a qui ha patit un accident a la feina 


137 


138 


i més per a qui hi ha perdut la vida. Parla Cabré d'una sen- 
tència exculpatòria a un conductor que havia begut massa. 
No hi ha dubte sobre el cas, el conductor no n'hauria d'ha- 
ver sortit exculpat, ni molt menys. Ara bé, utilitzar aquest 
cas per treure responsabilitats a una part de l'empresariat dels 
accidents laborals que del 15 de juliol al 15 d'agost havien 
costat la vida a 15 persones al Principat i milers i milers de 
ferits, suggerint que una de les causes d'aquestes morts i fe- 
rits sigui la ingesta d'alcohol és, permeti"m la paraula, im- 
moral i gairebé m'atreviria a dir que indecent. No m'estranya 
venint de qui ve l'articlet i de les seves darreres accions en 
defensa del robatori organitzat del patrimoni sindical dels 
treballadors a Tarragona, però reblar el clau d'aquesta ma- 
nera ja és massa i algú li ha de dir prou. 

I si vol propostes per acabar amb l'alta sinistralitat, 
acabem amb les subcontractes, prohibint-les d'una vegada i 
acabem amb l'especulació en el treball. I darrere d'ells, tan- 
quem les ETT i totes les possibilitats de precarietat laboral. 
Segurament els que treballem, totes i tots, ens prendrem molt 
més seriosament les mesures de prevenció de què parla vostè 
i que són impossibles d'aplicar en moltes empreses per dles 
pressesy que asseguren sempre un benefici immens per als 
empresaris tot i el perill per als que treballem. 


Diari de Tarragona, dijous 22 d'agost del 2002 


Les veus obreres al Consorci del Camp 


FA MESOS I MESOS que corre la brama que multinacionals 
agrupades, polítics amb voluntat de servir-les i sindicats ma- 
joritaris (entengueu CCOO-UGT) estan junts en una entitat 
que es diu Consorci del Camp i que, entre les coses més im- 
portants que ha fet fins ara hi va haver la d'atiar una miqueta 
la guerra de campanar entre Reus i Tarragona quan es va arri- 
bar a la mare de tots els ous en el procés de constitució de 
l'entitat: qui en seria el president2 Resulta que al final la par- 
tida la va guanyar el Nadal davant del Pérez i així va acon- 
seguir acumular un càrrec més mentre transigia fins i tot 
davant del seu inefable Mallol i deixava que la capital del 
Consorci es proposés i s'acceptés a Vila-seca. Un bon indi- 
cador que la institució no li interessava més que la marca 
d'aigua de colònia que es posa cada matí per passejar cos i 
gràcia camí de l'Ajuntament. 

Ia partir d'aquí què més2 Doncs punt i final. Un altre 
càrrec, una altra foto d'homes mudats al voltant d'una taula 
i passen els mesos. Ara, sembla que els dos secretaris gene- 
rals de CCOO-UGT s'han queixat i en el balanç de l'any 
2005 han demostrat una certa inquietud sobre la poca ope- 
rativitat que el Consorci mostra i té. Poca7 Jo més aviat diria 
cap, però ja està bé que algú digui hache. 

Anem a pams, però. Algú es pensava que un mòmio 

d'aquestes característiques que no organitza ni tan sols so- 
pars de Nadal per als seus treballadors funcionaria) I és que 
l'entitat no té ni tan sols treballadores i treballadorsi De mo- 
ment, el Consorci només té fotos retrospectives del que s'ha 
fet, és a dir reunions i trobades. I la cosa està ben clara, mal- 
grat el que digui la Cepta (i crida tan bé i fort que cada dia 
en té més de convençuts), els únics imprescindibles som els 
que treballem i el Consorci no en té d'això. No té qui faci es- 
tudis i prepari el camí a les inversions sobre què ens falta al 
Camp de Tarragona, sobre què cal protegir, què cal canviar, 
que cal replantejar, què cal plantejar... i sobre com es pot mi- 
llorar la regió per tal que els qui hi vivim ho fem millor i en 
més bones condicions. I un cop fets els estudis, tampoc hi 
ha qui els apliqui i contracti aquesta o aquella empresa i els 
seus treballadors i treballadores per tal que apliquin el que 
s'ha previst en matèria d'obres o del que sigui. Un Consorci, 
doncs, inoperant, amb molts manaires i ningú que treballi. 
Però cal estar preparats, perquè un dia o altre els sin- 
dicats majoritaris hauran de presentar el que volem les tre- 
balladores i els treballadors a aquesta taula de mudats 
(perquè a nosaltres, a la CGT, suposo que quan arribem al 
1020 de representativitat ens apujaran el nivells fins al 15 i 
quan arribem al 15 ens el pujaran fins al vint...). I aleshores 
jo em pregunto d'on sortiran les propostes dels sindicats pre- 
sents, representants (no ho oblidem) de totes i tots els treba- 
lladors de la regió. Quin tipus d'assemblea oberta o reunió 
restringida faran CCOO-UGT per decidir les propostes que 
la part obrera farà a una entitat que hauria de ser una peça im- 
portant per articular el territori i la gent que hi vivim2P M'ho 
pregunto i no acabo de veure quin tipus de comici faran 
aquestes organitzacions per posar la nostra veu, la de la 
classe obrera de les comarques del Camp de Tarragona, a la 
mateixa altura de veu dels empresaris representats per la 
Cepta. I estaria bé que públicament se sabés, perquè malgrat 
que alguns no hi estiguem d'acord, els mitjans diran que ells 


representen les treballadores i els treballadors (així, totes i 
tots) i a nosaltres ens interessa saber què defensen dels nos- 
tres) a les taules on s'asseuen amb dels altresy, a proposar, 
negociar i acceptar. Més que res per fer-nos un mapa de si- 
tuació i obrar en consequència, tot i que no cal ser massa 
llestos per especular, apostar i guanyar, vistos els prece- 
dents... 


Dimarts, 18 de gener del 2005 

El robatori del patrimoni sindical a 
Tarragona 


A MADRID, LES EXECUTIVES dels sindicats CCOO, UGT i 
USO i les patronals CEOE i CEPYME, juntament amb el 
Ministeri de Treball, han decidit repartir les restes del patri- 
moni sindical acumulat a la ciutat de Tarragona entre tres or- 
ganitzacions sindicals (350 m2 per a CCOO i 400 per a UGT, 
més un soterrani de 130 per a la USO) i la patronal la de- 
marcació, la Cepta, que ens en vol robar 200 m2. 

Fins ara, la totalitat del patrimoni sindical a la ciutat 
estava en mans de CCOO i UGT, que en el seu moment van 
saber aprofitar la potència dels seus partits de referència du- 
rant la transició, PCE i PSOE respectivament. Ara, quan hi 
havia l'oportunitat de repartir una mica més un espai que 
compta amb altres sol:licitants de diverses organitzacions de 
la classe obrera, els que es creuen únics representants d'a- 
questa classe a tot l'Estat han pactat donar una part de patri- 
moni de les treballadores i els treballadors de la ciutat als 
membres de la patronal. És lògic, són els seus amics i amb 
ells organitzen fires, trobades i, sobretot, moltes encaixades 
de mans. Són tan amics que, fins i tot quan aquests sindicats 
no estan d'acord amb les seves condicions d'explotació més 
extremes (promogudes sempre en forma de llei per l'adim- 

parcialy Ministeri de Treball), els amenacen amb una vaga 
general, que no serà vaga perquè sona massa fort ni serà ge- 
neral perquè les subvencions que asseguren la seva existèn- 
cia (en forma de cursos, programes de formació, etc.) no es 
poden posar en perill així com així. És més fàcil callar i co- 
brar en diners o en immobles, i perdre la poca vergonya que 
encara els queda als seus dirigents. 

Mentrestant, molts afiliats de base s'escandalitzen de 
pràctiques com aquesta però continuen cotitzant per mante- 
nir la jerarquia panxacontenta que decideix per ells, els uns 
perquè les hores sindicals van molt bé per lligar ponts i pseu- 
dovacances, els altres perquè pensen que estructures putre- 
factes com aquestes encara es poden reformar, o encara uns 
altres perquè 4fa peresa) després de tants anys deixar orga- 
nitzacions que han ajudat a créixer amb suor i esforços... fins 
que s'han fet massa grans. Als primers vull dir-los que ja 
estan bé a on estan: als segons, que no calen estructures je- 
ràrquiques que siguin difícilment controlables perquè no els 
passi el que els passa, i no es pot dependre de l'Estat ni d'un 
partit per defensar els interessos dels treballadors i de les tre- 
balladores, i als tercers, que cal ser valents i convertir les pa- 
raules en realitat, que la història no s'ha acabat i cal fer un 
tomb a aquesta situació apostant decididament per qui prac- 
tica el sindicalisme sense delegació, sense professionals que 
en visquin, que és l'únic que ens pot fer amos del nostre 
futur. 

A la CGT, una de les consequències directes de la CNT 
dels anys 30, un dels sindicats 4dminoritarisy que els dmajo- 
ritarisy veuen amb més por perquè creix contínuament, els 
càrrecs no són executius i no cobren —i per tant no els ser- 
Viria com a casa de descans si se'ls trenqués la seva actual 
(xupopteria). 

No acceptarem aquest robatori que s'ha produit a 
Tarragona i és per això que hem ocupat quatre vegades 
l'actual edifici de l'INEM pertanyent al patrimoni sindi- 


cal acumulat. És per això que pensem que aquest espai de 
les treballadores i els treballadors és nostre i no permetrem 
que l'ocupi la dreta o la patronal. Ni tan sols si els que els 
(doneny la nostra part són els seus amics de les executives 
de CCOO i UGT. 


Diari de Tarragona, dissabte 18 de maig del 2002 
El Punt, diumenge 19 de maig del 2002 


145 


146 


La CGT i la Cepta, una història de 
porcs i de senyors 


ENCARA NO SABEM PER fonts contrastades si l'ocupació del 
nostre local de la Rambla Nova a Tarragona (la nit del 18 de 
juliol) respon a una provocació per part de l'associació que 
agrupa els lladres de plusvàlua de les nostres comarques (es 
diuen Cepta) o bé a una estranya celebració —estranya però 
adequada a la sensibilitat de qui la presideix— del cop d'Es- 
tat feixista que Franco va protagonitzar ara fa seixanta-sis 
anys. No seria estrany que la presència als locals de CGT, 
recuperats fa dues setmanes per les treballadores i treballa- 
dors però reivindicats des de fa anys i permanentment fa més 
de dos mesos al carrer, fos conseqiència de la intenció del 
Senyor Cabré —Sebastià es diu— de festejar l'arribada del 
règim feixista amb què, segons ell mateix diu en els seus edi- 
ficants i interessants articles, els empresaris van contribuir a 
crear un patrimoni que, tot i anomenar-se sindical, estava bà- 
sicament dotat pels seus esforços, els quals van poder gau- 
dir de quaranta anys de tranquil-litat mentre feien les 
aportacions necessàries per tal que, un cop acabada dla 
feinay, el seu gran pare benefactor reclamés aquests locals i 
continués escanyant-nos organitzadament i democràtica. 
Així ha estat. Els de la Cepta van entrar de nit —com 

els lladres— i qui diu que la CGT som una dbanda)y ens va 
fer fora d'un espai que estàvem construint amb la força de 
centenars de persones... I ens l'ha pres per fer-hi el que tant 
els agrada als de la seva colla (no patiu, Senyor Cabré, que 
no explicarem en públic les intencions que teniu per al nos- 
tre local, de moment). Ens han robat, a la CGT i a tot el mo- 
viment social de la ciutat, un espai que potencialment no feia 
cap mena de gràcia al poder que estigués a les nostres mans, 
a les mans del poble..., però el local és nostre i no hi renun- 
ciem. 

En només tres dies, els moviments socials de les co- 
marques del Camp hem perdut dos espais que defineixen 
dues formes de fer llibertàries adequades a dos contextos his- 
tòrics diferents. D'una banda, l'incendi a l'Ateneu Llibertari 
de Reus, mític però ara inactiu, i de l'altra, el nou local de la 
CGT a Tarragona a la Rambla Nova. El primer potser no tin- 
drà continuitat, perquè en els darrers temps el seu projecte 
social s'havia anat apagant, però el segon és segur que no 
acaba aquí el seu camí, ni molt menys. CGT creix a tot arreu 
i Tarragona no n'és l'excepció, de la mateixa manera que 
creixen les formes d'explotació i les ganes de les treballa- 
dores i els treballadors de fer-hi front. L'expulsió del nostre 
local és només un petit pas enrere, però un pas enrere que 
servirà, sense cap mena de dubte, per prendre l'impuls ne- 
cessari per trencar les barreres que els senyors de la Cepta 
ens volen posar. 

Diuen que de porc i de senyor se'n ve de mena i vostè, 
Senyor Cabré, no hi ha dubte que tots sabem què és: un Senyor. 
Nosaltres som els porcs, no hi ha dubte, però ho portem amb 
molt d'orgull perquè, tal com deia Porco Rosso, aprefereixo ser 
un porc a ser un feixista). 


Divendres, 26 de juliol del 2002 
No publicat a El Punt ni al Diari de Tarragona 


Cabré 1 la Cepta, joc brut i partit comprat 


COM QUE ELS ARTICLES escrits en el to que m'és propi no 
me'ls publiquen perquè suposo que la direcció d'El Punt 
pensa que em podrien portar problemes —a mi i a ells ara 
que la patronal està abonada a les querelles criminals (deu ser 
per contagi del nom)—, utilitzaré la paràbola que el senyor 
Sebastià Cabré proposa en el seu article publicat el 26 de ju- 
liol en aquest diari. Parlem de futboll 

Sí, senyor Cabré, la situació és Xaflciana, tan Rafliana 
com la que vostè mateix explicava en anteriors articles seus, 
en què volia fer creure als lectors que la Llei del Patrimoni 
Sindical es va fer per repartir entre empresaris i Sindicats el 
patrimoni de l'antic sindicat vertical franquista (quin 
morrol). Entenc que per a vostè la història deu començar el 
18 de juliol del 1936, i abans del cop d'estat feixista a Cata- 
lunya no hi devia haver sindicats ni, evidentment, patrimoni, 
ni hi va haver espoli... 

D'això se'n podria dir començar el partit a la segona 
part i amb el resultat a favor. Però és que, a més, vostè no es 
preocupa d'explicar les dnegociacions, que han portat a 
aquesta situació. No ho fa perquè hi ha coses que no es poden 
explicar. No es preocupi, nosaltres ho farem, però ens guar- 
dem el trumfo, perquè encara no és l'hora, tot i que el tenim. 
És a dir que el partit no durarà els 90 minuts reglamentaris 

perquè vostè ha començat a comptar passada la primera part, 
i això és fer trampa. Així doncs, la pilota té molta estona per 
ser jugada i, tot i que vostè es pensa que ja té el resultat com- 
prat (i d'això se'n diu ser un brut en el joc) li asseguro que des 
de la CGT tenim clar que qui no respecta ni ha respectat el joc 
és vostè (tramposetl) i la Cepta, que tot i que té diners per fit- 
xar jugadors de nivell per fer-nos la vida impossible, no en té 
ni punyetera idea de què som capaços de fer (sempre seguint 
les regles del Joc, perquè sinó vostè ja s'hauria encarregat d'a- 
plicar tot el pes de la llei contra la Confederació, que té amics 
i diners suficients per fer-ho) per guanyar un partit que s'ha 
convertit ja, amb actituds prepotents i anorreadores com la 
seva, en un conflicte llarg, molt llarg, amb quaranta-cinc mi- 
nuts de joc que, si cal, tindran pròrroga i penals. 

No faci més trampes, Cabré, que se us veu el llautó i, 
tot i que tingueu el partit comprat, els millors jugadors fitxats 
amb diners i la premsa 4aconselladay, nosaltres tenim la 
il'lusió i, evidentment, la raó. Ah, i el local és nostre. Tarra- 
gona ho sap i ens dóna la raó. 


El Punt, dilluns 29 de juliol del 2002 


Els locals sindicals 


EL CONSELLER DE TREBALL tripartit va beneir, el divendres 19 de 
març, el robatori per part de la patronal Cepta del local de la 
Rambla Nova de Tarragona a les treballadores i els treballadors 
del Camp de Tarragona i les Terres de l'Ebre. La injustícia del 
repartiment dels locals sindicals a Tarragona l'únic que ha fet ha 
estat reforçar la Confederació General del Treball i amb ella la 
classe obrera organitzada que no creu en els aprofessionals de 
la pastisseria) ni de la claudicació, alhora que ha dibuixat una 
perillosa manca total d'espai polític d'esquerra més enllà dels 
quatre convençuts de sempre quan del que es tractava —aquest 
cop sí— era de demanar que abans que la patronal hi havia d'a- 
nar la CGT. Divendres dia 19 s'ha passat una pàgina més de la 
claudicació de la classe obrera a Tarragona. Però no ens hem de 
preocupar massa, perquè divendres 26 se n'escriurà una altra 
—de pàgina—, però aquest cop de la dignitat. Perquè el proper 
dia 26, cinc companys de la CGT seran jutjats a la mateixa ciu- 
tat acusats d'haver pintat la porta, del local que ara ocupa la 
Cepta, dels colors roig i negre, els colors de la classe obrera. 
Divendres 26 a les nou del matí, al jutjat d'instrucció número 1 
de Tarragona hi hauríem de ser totes les que pensem que ni ara 
ni mai no ens deixarem trepitjar, d'aquesta manera, mani qui 
mani, es vesteixi com es vesteixi qui ens vulgui aixafar. 


El Punt, dimecres 24 de març del 2004 

Allò que ningú no explica sobre Repsol 


HA APAREGUT EL LLIBRE La recolonización. Repsol en Amé- 
rica Latina: invasión y resistencia, a Icaria Editorial, del reu- 
senc Marc Gavaldà. Es tracta d'un volum escrit i sentit des 
del doble compromís de l'autor, que és llicenciat en Cièn- 
cies Mediambientals per la UB i alhora ha viscut a les po- 
blacions afectades pel que ell qualifica, amb bon criteri, de 
recolonització. Una recolonització que s'estén per diveros 
paisos d'Amèrica Llatina on Repsol (i altres) porta a la pràc- 
tica la part menys coneguda de les seves polítiques econò- 
miques al voltant de l'energia: aconseguir el màxim benefici 
amb el mínim cost peti qui peti. Així, la mateixa multina- 
cional que a l'Estat espanyol ha tingut accidents tan lamen- 
tables com el de Puertollano, a l'Amèrica Llatina, lluny de 
molestos ecologistes amb accés als mitjans, fa i desfà sense 
miraments, causant no només un desatre ecològic sinó també 
humà i econòmic. 

Davant les barrabassades de les quals ens informa el 
llibre podem fer poca cosa més que indignar-nos i cridar 4as- 
sassinsy, assenyalant amb el dit el nom de Repsol i de quals- 
sevol altra multinacional que estengui els seus tentacles a 
llocs fora dels objectius de les càmeres, on l'opinió pública 
no existex i Si tracta d'existir és silenciada amb els mètodes 
violents de sempre, siguin policials o paramilitars. Aquí, a 

Europa i concretament a Tarragona, on Repsol té una de les 
seves grans factories, el dbon rotllo mediàtic) es busca amb 
anuncis a tota pàgina que, paradoxalment, no anuncien res, 
sinó que només pretenen donar sensació de benestar. 

La recolonización tracta d'apropar els consumidors del 
nord (que anem en automòbil mentre sentim per la ràdio com 
està d'endreçat el món amb tanta ONG i Fòrum subvencio- 
nats) a les poblacions que viuen i moren a la boca del pou del 
qual s'extreu el combustible que, després d'un llarg procés, 
4arriba als consumidors amb aparença de verds. És per això 
que ens hem de felicitar de la seva publicació i del fet que hi 
hagi cada cop més gent que no es deixi convèncer per la dic- 
tadura dels diners, que aprengui a ser cada dia més crítica i, 
per tant, més lliure. 


El Punt, dimecres 14 de gener del 2004 
El Triangle, núm. 668, 2 de febrer del 2004 


Novartis: la cara oculta dels benefactors 


L' AJUNTAMENT DE REUS ha signat un conveni de quatre anys 
amb l'empresa farmacèutica Novartis per col-laborar en el 
desenvolupament empresarial i d'investigació del Tecnoparc. 
L'alcalde de Reus, Lluís Miquel Pérez, fins i tot va declarar 
que Novartis 4serà l'agent tutor per tirar endavant el parc). 
Una notícia com una altra, en una ciutat on l'Ajuntament 
s'autoproclama progressista i catalanista (qui no s'ho diria 
avui dia2). Però el fet que sigui Novartis l'empresa triada per 
fer-hi la col-laboració aporta arguments més aviat rebutja- 
bles que no em puc estar d'esmentar. Novartis és una em- 
presa amb seu a Basilea, a Suissa, amb 67.000 treballadors i 
treballadores i amb una implantació en 142 paisos, producte 
de la fusió de dues empreses suisses el 1996, Ciba Geigy i 
Sandoz. Una empresa capdavantera en comercialització de 
fàrmacs que executa diferents programes d'investigació 
sobre biomedicina, biotecnologia i ciències de la salut. Això 
ens diuen els diaris de la demarcació i els gabinets de pro- 
paganda (perdó, de comunicació) de la companyia multina- 
cional. Hi ha un altre cantó de la realitat, però, que resta 
amagat en aquestes informacions. Així, la multinacional ha 
estat repetidament denunciada en els darrers anys des de di- 
verses organitzacions del moviment antiglobalitzador arreu 
del planeta, acusada de fer assajos clínics no ètics i de posar 

traves a la fabricació i comercialització de medicaments vi- 
tals en paisos en vies de desenvolupament. Aquests senyors 
endiumenjats que donaven la mà amablement al bo del Pérez 
en les fotografies que acompanyaven la notícia tenen una 
altra cara, la cara de la cobdícia més extrema que l'any 2001 
els va portar, junt amb 38 empreses més de la indústria far- 
macèutica, a demandar el govern sud-africà acusant-lo de 
violar el dret de patents, quan el que volia fer era produir 
medicaments genèrics que fossin accessibles a la totalitat de 
la població i lluitar, entre d'altres, contra la sida. 

Aquests senyors són els mateixos que van promoure, 
a l'Hospital Nyiró Gyula de Budapest i aprofitant-se de les 
necessitats econòmiques d'Hongria en aquell moment, assa- 
jos clínics en humans amb una substància experimental ano- 
menada iloperidona (Zomaril). Durant els assajos, molts 
pacients esquizofrènics van ser tractats amb placebo (és a 
dir, amb un medicament inert) i se'ls va retirar la medicació 
provadament beneficiosa que ja prenien, una pràctica prohi- 
bida per la Declaració d'Hèlsinti, subscrita per l'Associació 
Mèdica Mundial. 


La globalització permet més informació 


Que el Tecnoparc anirà bé amb aquesta gent al capdavant, 
ningú no ho dubta, però també és evident que qui fa disba- 
rats a l'altra punta de món i bona cara a casa nostra no es 
mereix tanta propaganda ni tants copets a l'esquena. La glo- 
balització que permet situacions com les descrites no ens 
agrada, però tampoc hem de renunciar a les coses bones que 
té, entre d'altres, la possibilitat d'informació. Per això, si 
voleu aconseguir més informació sobre la companyia i els 
seus beneficiosos programes, podeu consultar el vveb de la 
campanya Bulo Pharma, que segueix des de fa 15 anys les 
activitats desenvolupades per la indústria farmacèutica al 


Tercer Món: o la revista alemanya Arznei-telegramm, que 
informa permanentment de les pràctiques pernicioses de la 
indústria farmacèutica. Allí, els tutors del Tecnoparc hi sur- 
ten retratats a totes les fotos. 


El Punt, diumenge 20 de juny del 2004 

Un dels que creen pobresa diu que la 
combat a "la Caixa" 


EL DIMECRES 17 D'OCTUBRE, vaig anar a escoltar una confe- 
rència a l'Obra Social de 'la Caixa". Hi parlava Luis Servén, 
doctor en Economia i director del Programa de Recerca 
sobre Macroeconomia i Creixement del Banc Mundial. 

La xerrada portava per títol 4Creixement i reducció de 
la pobresa i era la primera del cicle de pensament contem- 
porani Reptes de la globalització econòmica que l'Obra So- 
cial de 'la Caixa' ha organitzat a Tarragona. 

Arribava tard i baixant per la Rambla Nova em vaig 
trobar l'Amadeu i la Sònia que plegaven la parada de Qui 
deu a Qui, mentre jo em dirigia a la xerrada d'un dels mem- 
bres del Banc Mundial, curiosa la coincidència. 

Hi vaig arribar tard, però el que vaig sentir no tenia 
palla, tot el contrari, teca i de la bona per pensar-hi llarga- 
ment. Servén es va dedicar a explicar les virtuts de la 4feinay 
que el Banc Mundial realitza arreu del món per tal de man- 
tenir l'estabilitat del sistema, deixant clara la bondat del crei- 
xement econòmic per combatre la pobresa i negant cap altra 
possibilitat que no sigui el capitalisme en la seva actual fase, 
que jo anomeno ultraliberal. Vaja, que explicava com els del 


159 


160 


Banc Mundial posen pegats perquè els seus col-legues del 
FMI no ens estrangulin abans d'hora... i com després els co- 
bren. I també, com s'ha de reduir la despesa pública perquè 
(s'ha demostrat que pot ser font de corrupció, com la pri- 
vada pensava jo, però si la primera va destinada a sanitat, es- 
cola, habitatge o transports ajuda a deixar de ser pobre i de 
quina manera, mentre que la reducció d'impostos per redis- 
tribuir les rendes mai no afavoreix ningú més que els que ja 
són fics. 

El col-loqui va tombar sobre aspectes concrets de la 
seva intervenció i les preguntes interessants que hi va haver 
les va desviar amb desimboltura. El Servén tenia taules, no 
se li pot negar, i domini del llenguatge. 

Ara bé, la defensa que ell i l'entitat per a la qual tre- 
balla fan de l'establert, de l'estabilitat, té trampa, ja que in- 
clou fer impossible cap canvi que avanci per fer desaparèixer 
la pobresa que ell ens volia convèncer que el creixement 
ajuda a combatre. Intocables eren el capitalisme multinacio- 
nal, la propietat privada, els terratinents, les multinacionals... 
I és clar, si res no es pot tocar ja és lògic que el Banc Mun- 
dial pagui algú com ell per explicar, tot i que els números 
tampoc siguin per fer volar coets, que el creixement farà des- 
aparèixer la pobresa. 


El Punt, 17 d'octubre del 2007 


Per què sóc neoconservador 
Article de Javier Hurtado Mira 


SÓC NEOCONSERVADOR PERQUÈ ESTIMO la llibertat. I estimar la 
llibertat implica estar sempre vigilants per defensar-la, fins 
i tot recorrent a la guerra quan cal. La dreta liberal-conser- 
vadora creu en la democràcia i en els valors morals univer- 
sals, i per això no vol la llibertat i la democràcia liberal 
només per a occident, sinó també per a les persones oprimi- 
des actualment per dictadures d'esquerres. 

Els neoconservadors som realistes amb principis. No 
creiem en el relativisme moral, les esquerres sí, és per això 
que molts accepten l'ablació del clítoris per respecte a zal- 
tres culturesv, l'Islam radical i el comunisme. Sóc un euro- 
peu conscient que gràcies als Estats Units vivim ara en un 
règim de llibertats. Sí, foren els americans i un conservador 
britànic —Churchill— els qui van lluitar contra Hitler. De- 
fensem Israel perquè és l'única democràcia a l'Orient Prò- 
xim. Qui ataca Israel ataca els jueus i això es diu 
antisemitisme, com feien els nazis. Els qui ara ens critiquen 
són els mateixos progres que insultaven Reagan, Thatcher i 
Joan Pau II —conservadors—, gràcies als quals va caure el 
Mur de Berlín. L'extremisme en la defensa de la llibertat no 
és cap Vici. 


Diari de Tarragona, 20 de febrer del 2007 

Contesta: 


Per què no sóc neoconservador 
Article de Jordi Martí Font 


NO SÓC NEOCONSERVADOR PERQUÈ estimo la llibertat. I esti- 
mar la llibertat implica estar sempre vigilants per defensar- 
la, fins i tot oposant-nos a la guerra quan cal. La dreta 
liberal-conservadora creu en la dictadura dels diners i en els 
valors retrògrads que vol universals, i per això no vol la lli- 
bertat ni per a occident ni per a les persones oprimides ac- 
tualment per democràcies ultracapitalistes. 

Els neoconservadors són materialistes sense principis. 
No creuen en la llibertat moral, les esquerres Sí, és per això 
que aquestes no accepten l'ablació del clítoris ni per respecte 
a zaltres cultures), l'Islam o el Catolicisme radical ni el ca- 
pitalisme. 

Sóc un europeu conscient que malgrat els Estats Units 
vivim ara en un règim que pot caminar cap a la llibertat, però 
encara no hi és. No van ser els americans ni un conservador 
britànic —Churchill— qui van lluitar contra Franco. Ens 
oposem a l'actual estat de coses a Israel i a la seva política 
militarista a l'Orient Pròxim, malgrat alguns que es diuen li- 
berals ens diguin antisemites. Els qui ara ens critiquen són 
els mateixos retrògrads que lloaven Reagan, Thatcher i Joan 


Pau II —conservadors—, gràcies als quals l'estat del benes- 
tar cada dia és més feble i més gent viu al món en la misè- 
ria. L'extremisme en la defensa de la llibertat és un mal vici, 
malgrat el practiqui Javier Hurtado Mira, que ahir publicava 
una carta al Diari, de la qual n'he agafat alguns paràgrafs, 
espero que no li sàpiga greu. Salut. 


Diari de Tarragona, 21 de febrer del 2007 

Els veritables motius dels 
acomiadaments a Clariant2 


LA MULTINACIONAL CLARIANT, DEDICADA a la fabricació de 
productes químics, anomena 4col-laboradorsa els seus tre- 
balladors i treballadores. Als directius, però, els anomena 
amb el nom que els escau: directius. Així que si ets 4col-la- 
borador, de Clariant ni has de plantejar-te els drets sindi- 
cals, per exemple, que són atributs de treballadores i 
treballadors i no de col-laboradors. Aquest principi bàsic de 
funcionament el coneixen bé la majoria de zcol-laboradorsy 
de la planta tarragonina de l'empresa. Així, si volen ser vis- 
tos amb bons ulls per l'empresa poden associar-se, fer ex- 
cursions, anar de viatge i fins i tot muntar un equip de futbol 
sala, però mai fer allò que és propi de les treballadores i els 
treballadors conscients de ser-ho, mai organitzar-se Sindi- 
calment per defensar els seus drets col-lectius. Per això ja hi 
ha els esindicats) domèstics —CCOO i UGT— que quan 
fan fora un treballador de l'emprsea són capaços de treure 
notes de premsa assegurant que l'acomiadament ha estat 
(correctey. Vergonya per al sindicalisme i vergonya per a la 
classe obrera que diuen defensar i que en cada una de les 
seves accions s'encarreguen de maltractar. 

A Clariant Tarragona han fet fora dos treballadors acu- 


165 


166 


sats d'una mala manipulació dels productes que fa l'empresa 
i a dos més els han expedientat, una mesura disciplinària exa- 
gerada es miri per on es miri si no fos que entre aquests hi ha 
el secretari general de la Secció Sindical de CGT a l'empresa 
i simpatitzants del sindicat. 

Sí senyores i senyors, diguem-ho clar, ser de la CGT 
està mal vist i si no ho sabeu els encarregats ja s'encarrega- 
ran de fer-vos-ho saber. Si voleu ser bons nois i bones noies, 
feu-vos del vertical groc, en qualsevol de les seves sigles, 
però mai d'una organització que anomena obrers i treballa- 
dors els qui l'empresa només vol que siguin drecursos hu- 
mans) i ecol-laboradors). 

La CGT s'ha mobilitzat per establir la possibilitat del 
diàleg amb l'empresa, trencat unilateralment i sense cap 
mena de raó per part de Clariant. Per establir un diàleg que 
porti a la recomposició del clima adequat per al bon funcio- 
nament de l'empresa, perquè la por no és una bona manera 
de 4fer empresa), ni de treballar ni de viure. 

Ara bé, si la intenció de l'empresa és fer fora bona part 
de la plantilla, tal com els rumors apunten, amb un pla de re- 
ajustament a nivell mundial, aleshores ja ho entenem. La 
CGT amoina perquè nosaltres mai no pactarem l'acomiada- 
ment de ningú i, és clar, aquí del que es deu tractar és d'això, 
no, senyors directius de Clariant2 És el proper acomiada- 
ment de bona part de la plantilla d'acord amb els altres sin- 
dicats de l'empresa el que els ha portat a voler netejar el 
panorama fent fora els únics que els podien plantar cara Es- 
perem que no i que els treballadors acomiadats siguin read- 
mesos el més aviat possible i les sancions retirades. 


LA REVOLTA MEDIAMBIENTAL 

Mireu a on mireu, tot seran molins... 


EL DÉU MERCAT, PARE Omnipotent, sembla que finalment 
s'ha fixat en aquesta terra ignorada per tothom i hi ha des- 
embarcat amb totes les lluentors i vestint les millors gales. 
Ors i vestits plens de brodats per anunciar-nos la bona nova: 
a partir d'ara, el Priorat, la Terra Alta i qualsevol altre racó 
de món oblidat per la societat industrial durant anys i panys, 
es reintegrarà a la modernitat de la mà del vent. 

—Però, com voleu dir del vent2, si de vent sempre 
n'hem tingutl 

—Doncs per això mateix, sempre n'heu tingut però 
mai no l'heu utilitzat. Ara és l'hora d'omplir tots els horit- 
zons que veieu de molins de vent, dels quals les grans em- 
preses de l'energia n'extreuran precisament això, energia, 
se'n necessita tanta per fer anar tants milers de màquinesl 
Totes les muntanyes són bones per comprar-les a preu de 
saldo si ho comparem amb el que se'n treurà: llum per a 
165.000 famílies (segons els periodistes ben informats, per 
qui2) només amb el Parc Bòlic de la Torre de Fontaubella 
(rebatejada popularment com Torremolinos). Amb aquesta 
dada sola ja podeu entendre que la proposta només busca el 
bé de la humanitat, la bondat de l'ànima de qui vengui les 
terres i l'aprovació de totes les tertúlies que es puguin fer als 
bars de tots els pobles de la zona. 

Les línies d'alta tensió també alegraran la vista del nou 
paisatge, perquè és clar, les 165.000 famílies són de molt 
lluny i cal fer-los arribar l'electra com sigui i les línies d'alta 
tensió és mentida que provoquin càncer... i quines bestiesesl 
A més, no hi ha cap estudi seriós sobre això i, per tant, com 
que la gent hi viu i hi passa pel costat i no li passa res —com 
a mínim quan hi passa— no cal preocupar-se'n. Molins i lí- 
nies d'alta tensió. 

Del paisatge ni parlar-ne, perquè Si a Tarragona tots els 
grups polítics de l'Ajuntament d'aquella ciutat es van esva- 
lotar com gallines en un galliner davant la rabosa quan un 
d'ells, enmig de la campanya electoral, va incloure en el seu 
programa la construcció d'un miniparc (els grans, els més 
grans d'Europa, són per al Priorat i la Terra Alta) entre grues 
i ferros al Port de la ciutat perquè els malmetria el 4pai- 
satge), a les terres afortunades el paisatge mai ningú no l'ha 
lloat i, com que no serveix per a res i ara el que no es pot 
comprar no val, el millor que es pot fer és vendre'l als vol- 
tors industrials de l'energia. I que ningú es queixi que, si 
voleu veure paisatges, ja teniu la tele, una, dues o tres a cada 
casa i amb un munt de canals per triar. 

Ahl, per si tot això fos poc, no podem oblidar que l'ob- 
jectiu secret de posar seixanta, vuitanta o cent pals amb hè- 
lixs plantats dalt d'alguna serra és tancar les centrals nuclears, 
aquells monstres de l'energia que fa tants anys que fan el bé 
a les nostres contrades i a les veines en nom de les indústries 
no contaminants. O no sabíeu que les radiacions tampoc no 
es noten fins que els metges diagnostiquen càncer a qualse- 
Vol part del cos2 Doncs si els parcs eòlics permetran tancar les 
centrals nuclears, benvinguts siguin els parcs i el que sigui 
(les enquestes asseguren que aquesta darrera rucada ja no se 
la creu ningú, ni tan sols els desinformats). 

Si hi ha animals que perden el seu pas migratori o 
moren estavellats contra algun molí, doncs mala sort... cel 
progrés humà consisteix a vèncer la natura), diuen els lli- 


bres de text. Si els camins per accedir a les zones on es cons- 
trueixen els parcs obren noves vies de penetració dels hu- 
mans en les poquíssimes zones de les nostres muntanyes 
d'on encara no hem expulsat els animals... també és el pro- 
grés humà que ho demana TOT. Si el xantatge dels polítics 
que defensen amb el seu poder els interessos particulars d'u- 
nes empreses privades resulta tan evident que ens remena 
l'estómac... doncs per a qui us penseu que treballen els qui 
tenen poder decisori de veritat tot i la pantomima democrà- 
tica2 Si la construcció, manteniment i vigilància dels parcs 
eòlics dóna molta feina a gent dels pobles que atenen la sorty 
que els triin... Mentida, mentida i mentida, perquè l'aplica- 
ció dels mateixos diners invertits d'una altra manera crearia 
molts més llocs de treball i no destruiria l'entorn. 

Tot plegat és consequiència del manteniment de zones 
econòmicament dèbils, com són la Terra Alta i el Priorat, al 
costat d'altres on es concentra tota la producció de la gran in- 
dústria i dels serveis dins d'un mateix país, una manera de 
funcionar que cada dia es destapa més com una estratègia 
que vull qualificar i qualifico de aterroristay per part de l'ac- 
tual govern de la Generalitat (recordeu, CiU) i per qualsevol 
altre que no organitzi un canvi més enllà del candidat i de 
les sigles (parlo del Maragall, és clar). 

I és que al Govern català de Pujol li cal una zona per- 
manentment en crisi que no aixequi el cap de cap de les ma- 
neres. És el seu disseny de país: Girona per passar-hi les 
vacances, Barcelona per a la indústria, Lleida per a l'agri- 
cultura i Tarragona per a la merda... i turistes a tot arreu. És 
una simplificació i com qualsevol simplificació és falsa, però 
l'he sentida tantes vegades per boca de tanta gent i em ve 
tantes vegades al cap que no me la vull estalviar. I dintre d'a- 
quest desglossament principatí, la merda són petroquími- 
ques, nuclears i, ara, centrals eòliques. Ja sé que torna a ser 
apressat qualificar-los de dmerday, així sense més, però ju- 
guem per un moment a imaginar-nos Barcelona amb un 

complex petroquímic com el que hi ha a Tarragona a costat 
i costat de la Diagonal. Evidentment, ningú ho veu creible i 
és que no ho és. Però, encara més, imagineu-vos Montserrat, 
la muntanya santa per als catòlics catalans practicants i no 
practicants, amb uns quants molinets donant tombs dalt de 
cada turó d'aquests per fer-hi un palau... Impossiblelll 

Doncs tan impossible com els ho posarem als que 
volen omplir els quatre punts cardinals d'aquestes comar- 
ques de pals amb ventiladors. 


El Punt, 28 d'agost del 1999 

Diari de Tarragona, 2 de setembre del 1999 

El Triangle, número 451, 1 de setembre del 1999 
Diari de Tarragona, 25 de juny del 2000 


La dignitat de qui no calla 


DIVENDRES PASSAT, ELS MEMBRES de la Unió de Pagesos te- 
nien bloquejats els accessos a la planta de distribució de 
CLH a diverses ciutats de Catalunya. Demanaven un preu 
especial per al carburant dels seus tractors, un gasoil profes- 
sional per a les persones que viuen de la seva feina amb el 
seu vehicle, per a les famílies que treballen la terra i que, ara 
encara, el Neoliberalisme no ha aconseguit expulsar de la 
seva feina substituint-los per multinacionals amb milers de 
treballadores i treballadors precaritzats i sotmesos a l'escla- 
vatge del salari a canvi de vuit, deu o més hores encara. 

La policia es va apropar als concentrats a Tarragona i, 
sempre obeint ordres, els va atonyinar amb una afició que 
només pot ser qualificada de violenta i salvatge. El Joan Sal- 
vador Vernet (que és del meu poble —de Marçà— i dirigent 
de la Unió de Pagesos) i el Pere Guinovart (també de la per- 
manent del sindicat agrari i alcalde del Morell) van rebre de 
valent mentre eren drets i van continuar rebent quan eren al 
terra. Als qui pegaven, el governador civil (rebatejat com a 
subdelegat) Raúl Navarro diu que els va saber greu el fet de 
pegar-los, però el cert és que s'hi van posar amb dedicació 
tant com van saber —sempre obeint ordres perquè per a poca 
cosa més serveixen— i després els van detenir. 

Fa uns mesos, el Joan Salvador, l'Enriqueta, el Pere 

(el mestre de Marçà, no el Guinovart), la Neus, l'Àngel i jo 
mateix vam organitzar una jornada de debat sobre aquests 
anys que els dhistoriadorsy han volgut anomenar 4'Transi- 
ció) dins d'unes Jornades Culturals al nostre poble. El Joan 
Salvador va participar en el col:loqui que es va plantejar 
dient que hi havia una sensació entre certs sectors —diguem- 
ne d'esquerres— sobre que després de la mort de Franco la 
gent esperava molt més del que s'havia aconseguit, que les 
expectatives no anunciaven que ens quedaríem en això que 
ara estem. L'Andreu Mayayo, en el seu vessant d'historiador, 
va dir que potser Sí, però que calia entendre d'on veníem i on 
estàvem. 

En aquell moment vaig discrepar de l'exalcalde de 
Montblanc i, vistos els darrers fets —i molts altres que dia a 
dia van passant però que potser no tenen tanta premsa—, la 
meva opinió cada dia està més clara. La Transició va deixar- 
ho tot lligat per als mateixos que manaven aleshores. Mireu 
la nòmina de membres destacats del Partit Popular i de Con- 
vergència i Unió (amb excepcions notables, és clar, però 
també amb nou cadells que segueixen el mateix camí, com 
per exemple l'home de l'aordre a copss Artur Mas). No vull 
acusar-los de franquistes perquè no cal, però és evident que 
entre els mateixos i uns quants afegits dels que fa trenta anys 
movien els fils s'ho han fet venir bé per repartir-se el pastís, 
entre privatitzacions i direccions generals, entre 'pelotazo' i 
compra-venda d'accions. I qui es posa al mig, qui no entra 
dins dels paràmetres de la seva dmodernitats organitzada al 
voltant de les multinacionals de les telecomunicacions, dels 
inversionistes de borsa, de les compres per Internet, dels es- 
peculadors immobiliaris i de la societat de l'espectacle, cal 
treure'l del davant. Ni pescadors, ni pagesos ni assalariats 
pinten res en aquest camí cap a la modernitat. Els dos pri- 
mers van camí de la desaparició ofegats per una economia 
que els ha substituit per les importacions i el control del mer- 
cat alimentari per les multinacionals i els tercers van camí 


de la dissolució com a classe i de la precarització. 

En això ha consistit la Transició, en un ajustament del 
sistema per facilitar la dominació dels de sempre, la riquesa 
—cada dia més escandalosa— dels de sempre més algun nou 
espavilat —d'alguna jove promesa—, en un pas de dictadors 
a reis de plàstic que no poden ser criticats i tampoc a ningú 
se li acudeix fer-ho, en una llibertat de manifestació sempre 
que no sigui res més que representació... I si es passa la rat- 
lla, ja tenen la policia 4democràticay convenientment ves- 
tida amb un nou color i que fins i tot parla català. 

Què ens queda a la gent2 Com ens podem mantenir ín- 
tegres davant de tanta putrefacció2 Què els podem mostrar 
que encara no hagin pogut comprar2 Doncs el mateix de 
sempre, la dignitat de persones com el Joan Salvador o el 
Pere, com els trenta mil de Lleida del diumenge, com qual- 
sevol de les persones que continuem dient 4Proul), que con- 
tinuem dient-los a la cara el que són i que el seu món no és, 
malgrat les disfresses que li han posat, el nostre. 


Retallat, Diari de Tarragona, dissabte 7 d'octubre del 2000 
El Punt, diumenge 8 d'octubre del 2000 

A les companyes i companys 
de la Plataforma en Defensa de l'Ebre 


LLEGEIXO LA NOTÍCIA DE la no compareixença de l'alcalde de 
Tarragona, Joan Miquel Nadal, en qualitat de president del 
Consorci d'Aigúes de Tarragona, a una reunió on havia d'ex- 
posar els seus arguments per explicar els suposats beneficis 
que el minitransvasament ha aportat a les Terres de l'Ebre 
des que es va fer. El compromís de Nadal va sortir en la pro- 
testa que la Plataforma va organitzar a Deltebre fa unes quan- 
tes setmanes, on van coincidir amb l'alcalde. Allí, el 
president del CAT, fent ostentació de la seva fama de poll 
ressuscitat, va plantar cara als manifestants i els va 4dreptan 
a parlar públicament de les seves posicions enfrontades, su- 
posem que en defensa de les terres i la gent de l'Ebre els uns 
i al costat dels rics i especuladors de sempre l'altre. 

Nadal, ara, ha exposat que no es reunirà amb els de- 
fensors de l'Ebre perquè les seves posicions són 4massa ra- 
dicalsx. Ja hi soml Ja ha tornat a sortir el millor xèrif de la 
pitjor pel-lícula de l'oest, el Nadal perdonavides que insulta, 
blasma i agredeix de paraula qui vol sense que ningú li planti 
cara, sense que ningú li pugui parlar de tu a tu. Bé, vosal- 
tres, companyes i compays de la Plataforma ho heu fet, i des 
de Tarragona estant us felicito públicament, tot i que també 

us adverteixo que us prepareu, perquè si se li heu entraves- 
sat us arribarà la seva ira de totes les formes possibles. 

En aquesta ciutat en comencem a estar fartes i farts de 
tanta prepotència, de tanta mala llet en forma de govern au- 
todenominat edemocràtics. Sense anar més lluny, fa unes 
setmanes, sis membres de la coordinadora Tarragona Patri- 
moni de la Pau hem estat repressaliats per la nostra actitud 
bel-ligerant davant la intenció de Nadal i dels seus de con- 
vertir Tarragona en port permanent dels vaixells de guerra i 
nuclears de la sisena flota nord-americana. En els tres anys 
que hem fet pública la nostra veu, Nadal ha seguit el mateix 
procediment amb què us ha despatxat a vosaltres, ens ha in- 
sultat públicament, ens ha dit dmasclistes) (tenim un recull 
de premsa que cada cop que l'ensenyem fora de Tarragona 
ens cau una mica la cara de vergonya de tenir-lo com a al- 
calde), però nosaltres no ens hem aturat: i la veritat és que 
cada dia en som més, la qual cosa vol dir que la seva propa- 
ganda no té les consequències que a ell li agradaria que tin- 
gués. 

A Tarragona, però, a més, la pressió d'una part de la 
premsa és encara més gran que a l'Ebre. Nadal també 
compta amb un grupet que li riu les gràcies i una cort d'a- 
duladors que només esperen que el seu cap els ho digui per 
saltar a mossegar si cal. Companyes i companys de la Plata- 
forma en Defensa de l'Ebre, no ens hem d'atemorir, no ens 
hem de deixar vèncer per les seves pressions ni per les pa- 
raules sense consistència que ens llancen. Aquí, l'únic radi- 
cal és qui ni escolta ni deixa parlar, qui només dóna la cara 
quan sap que et pot xafar, qui fa les coses 4per collonsy tot 
i que no se li escapi l'expressió davant de cap càmera de te- 
levisió. 

El vostre moviment en defensa de la vida a l'Ebre és 
bàsic per al futur d'aquest país i personatges com Nadal són 
només una anècdota que, amb el temps, la gent, en la seva 
immensa saviesa popular, convertirà en un mal record i aca- 


barà oblidant (potser per això els darrers anys s'ha dedicat a 
omplir Tarragona de plaques d'un mal gust insultant amb el 
seu nom, perquè se'l recordi pels segles dels segles). 

Però tornem al present... El Pla Hidrològic Nacional 
no es pot aplicar perquè va en contra del sentit comú —no 
per cap radicalisme inventat— i Tarragona no es pot con- 
vertit en port militar ni pot allotjar centrals nuclears flotants 
dintre seu perquè això seria anar en contra del futur i el futur 
és nostre, de les persones —totes— que ens estimem la vida, 
la ciutat i la terra, més enllà del benefici que ens puguin 
donar, senzillament perquè som humans i la humanitat es de- 
mostra així, exercint-la. 


El Punt, dijous 25 de gener del 2001 

Joan Miquel Nadal demana diàleg... ara 


EL NADAL ALCALDE ÉS bonic com ell sol. D'actitud dialo- 
gant, obertament democràtica i conseqient amb la llibertat 
d'expressió, sempre el trobaràs al costat de la defensa dels 
interessos de Tarragona SL, la seva. Però, malgrat això, el 
Joan Miquel es va emportar el divendres 12 una bronqueta, 
discreta —quaranta cridaners no són massa ni aquí ni en- 
lloc— però alhora contundent. 

Es veu que primer, quan va arribar al lloc de concen- 
tració dels antitransvasistes a la Rambla Nova, fins i tot li va 
fer gràcia el nus de sal a terra. Hi havia el Mallol (que es me- 
reixeria un article només pel que va dir en els moments de 
més tensió), el Mariné (el de la central eòlica a Puigcerver 
patrocinada i promocionada per un munt d'amics que té a 
l'esquerra i dreta mediàtiques i algun poll ressuscitat) i l'Es- 
padaler (que sembla que s'ha encomanat de la malaltia es- 
cagassadora que ja patia el seu antecessor Felip Puig, 
feliçment recol:locat allà on sempre havia treballat, a la Con- 
selleria del Ciment). Doncs es veu que a l'alcalde el som- 
riure se li va transformar en ganyota quan va sentir que una 
colla de zpesatsy i dintolerants reclamaven polítics dig- 
nesy (quina contradicciól). Davant dels càntics, els crits i la 
poca distància que els separava, el Joan Miquel va treure tot 
el que té de bo i va apel:lar al diàleg. Va dir que els mani- 

festants no sabien parlar ni dialogar mentre el Mallol assen- 
tia i li donava la raó. 

Curioses paraules venint de qui vénen. Ell, que un cop 
que va ser convidat a Tortosa —com a president del Con- 
sorci d'Aigues de Tarragona— per la Plataforma en Defensa 
de l'Ebre i una altra a la Universitat Rovira i Virgili per la 
CGT per debatre civilitzadament en una taula, sense tensions 
ni empentes, sobre els motius del suport del seu partit al 
PHN, no hi va anar, excusant-se en una agenda tan plena com 
té. Divendres, l'alcalde va parlar de diàleg... perquè la 
premsa estava a prop seu. 

Mentre el Delta continua afonant-se sense que el PHN 
encara s'hagi començat a aplicar, és una salvatjada donar su- 
port a la destrucció d'aquesta part de territori per motius d'a- 
ritmètica política. Som a temps d'aturar-lo i l'aturarem. 


El Triangle, núm. 580, 22 d'abril del 2002 
El Punt, dimecres 1 de maig del 2002 


Llancem-los al riul 


DIVENDRES 12 DE GENER del 2001, el conseller de Medi 
Ambient de la Generalitat de Catalunya, Felip Puig, va ser 
a Tarragona per fer-hi una roda de premsa per explicar els 
perquès, de les questions que ens afecten com a éssers 
humans a la gent que vivim i patim les seves polítiques a 
les comarques de Tarragona. La convocatòria de premsa va 
servir per al que serveixen les convocatòries de premsa: va 
convèncer els qui parlen de les coses que passen (els pe- 
riodistes) que el Pla Hidrològic Nacional, les centrals eòli- 
ques en espais migprotegits, la central d'Enron a Móra, la 
cimentera al costat de Campclar i tota la merda que calgui 
costi poquet de produir, tant per oposició com per preu del 
terreny, i produeixi molts però que molts beneficis per a 
qui mai no surt a la foto (multinacionals i xupòpters en ge- 
neral). 

Puig va convèncer qui calia convèncer i va donar ar- 
guments als periodistes lliuresy que es van desplaçar fins a 
on explicava les seves veritats. Tot estava tan bé —deien— 
que fins i tot hi havia informes favorables de les empreses 
dindependentsy habituals i noves, totes amb més que dubto- 
sos passats i presents de 4paradors de mà). 

Dissabte, a les nou de la nit, vaig aparcar el cotxe a 
l'esplanada davant del poliesportiu de Falset. S'hi havia de 

desenvolupar una assemblea per explicar, parlar i discutir 
sobre el PHN, les centrals eòliques i l'Enron a Móra. Vaig 
baixar del cotxe i, tot i arribar-hi mitja hora abans, ja hi havia 
gent esperant. Van obrir les portes i em vaig posar a repartir 
exemplars d'4 Vent, la revista que la Plataforma en Defensa 
del Priorat treu per explicar els seus arguments científics, 
econòmics i filosòfics perquè les serralades de la comarca 
no acabin plenes d'aspes de molins. Van anar passant els mi- 
nuts i, a poc a poc, va anar arribant gent, gent de pobles i 
més pobles: de Falset, de Porrera, de Bellmunt, de Marçà, 
del Lloà, de Miravet, de Gandesa, de la Torre, dels Guiamets, 
de la Serra, de Cornudella, de tots i de cada un dels pobles 
del Priorat, de la Ribera i fins i tot de Tortosa i de Tarragona 
que venien a sentir arguments, a preguntar i a trobar-se. Cada 
un venia amb les ganes de saber allò que els mitjans d'in- 
formació dnormalsy els havien amagat. Per això, una de les 
darreres intervencions de l'assemblea va preguntar 40n és la 
TV3 i què en dirà de tot el que ha passat aquí demà). La pre- 
gunta portava aparellada la resposta: 4No resy, o 4no tant 
com va dir quan es van anunciar cada un d'aquests projec- 
tes). 

L'assemblea va començar amb arguments, va con- 
tinuar amb arguments i va acabar la seva part inicial amb 
més argumentacions. Hi van parlar representants dels 
productors de vi, del turisme rural (sectors econòmics 
amenaçats pels projectes debatuts), de la Unitat de Geo- 
grafia de la Universitat Rovira i Virgili, biòlegs, del 
Gepec, de la Plataforma en Defensa de l'Ebre... Tothom 
va coincidir en alguns punts bàsics: cal aturar els projec- 
tes energètics que amenacen de destruir l'entramat eco- 
nòmic actual de les comarques de l'Ebre i del Priorat, cal 
fer-ho com a moviment, deixant de banda els polítics par- 
lamentaris com a motor però alhora pressionant-los per- 
què s'hi pronunciin, i cal fer-ho com una agressió i un 
problemea conjunts, no separant cada projecte en un 


compartiment a banda sinó interrelacionant-los i fent un 
front comú. 

Dues mil persones, dues mil veus aplaudint i cridant 
van fer posar la pell de gallina als qui hi érem... i més quan 
parlen per fer front a unes agressions que, d'altra banda, han 
estat qualificades com a 4progrésy per qui, a les nostres co- 
marques, representa el poder (econòmic, polític i social). 
Això és la societat civil, una força que al Priorat és capaç de 
bellugar el 1570 de la població un dissabte a la nit, durant 
gairebé tres hores, mentre juga el Barça i en un indret que no 
és especialment militant. 

L'èxtasi dels presents va arribar quan es va obrir el mi- 
cròfon al públic, com en qualsevol acte realment democràtic. 
Les intervencions van ser especialment dures amb l'alcalde 
de Móra, Sabanza, amb la majoria de polítics de la comarca, 
que no saben ni han sabut estar a l'altura ni de la sola de la 
sabata de la gent: i de qui es pensa que tot es pot comprar. En 
acabar l'assemblea, la gent, cridant i amb els ulls encesos de 
l'emoció, en petits grups que s'anaven formant, tenia ben 
clar què calia fer: 4dLa Conca és l'exemple que hem de se- 
guir). La lluita guanyada contra el Pla de Residus omplia la 
boca dels presents. I el cert és que ara tenim la gent, tenim 
les raons, tenim la potència i, realment, només ens falta un 
conseller o un president per escenificar la lluita que es dóna 
a les nostres comarques contra la imbecil:litat d'un govern 
cec que ens vol només com a complement al seu disseny del 
país excloent i profundament injust. 

Així que, senyor Puig, la propera vegada, quan vingui 
a explicar als seus portaveus els motius de tants disbarats, 
apropi's al Priorat, a la Ribera o a qualsevol altra comarca 
damnificada per aquest munt d'anys d'oblit i per aquest re- 
cord sobtat en forma de porqueria —que merda és una pa- 
raula massa forta i hi ha mitjans en què encara s'exerceix la 
censura en funció de qui parla i del que diu— perquè pu- 
guem aplicar un dels crits que es va poder sentir a Falset amb 

més intensitat: (Al riu, al riuls. Si ve al Priorat, Si no en raja 
cap, no pateixi, que encara que sigui amb xapo i galledes, 
n'omplirem un per poder complir la voluntat popular. 

Us hi esperem. 


Diari de Tarragona, 20 de gener del 2001 
El Triangle, número 517, 24 de gener del 2001 

Manifestació 


EL DIUMENGE 4 DE FEBRER del 2001, les comarques de l'Ebre 
i el Priorat vam sortir al carrer a veure'ns, a descobrir-nos 
en la nostra força: la unitat contra les agressions col-lectives. 

El dia abans, al bar de Marçà, passant les pàgines de la 
premsa, la sensació es feia gairebé angoixant, com Si anes- 
sin per nosaltres. Pàgina sí, pàgina també, el diari en ques- 
tió parlava d'un conflicte mediambiental: la rebuda del 
conseller Puig a Tortosa amb sal i timó per al mal de panxa 
que diu que li va agafar mentre havia d'anar a signar la sen- 
tència de mort per a les Terres de l'Ebre, el Pla Hidrològic 
Nacional. En la millor tradició convergent, el polític profes- 
sional es va dindisposars, per no dir una paraula impublica- 
ble però que va de boca en boca. En la millor tradició 
convergent, ni amb uns ni amb els altres però tot el contrari. 
L'estratègia de la confusió que permet dir al Mas del Pujol 
que (Aturarem el projecte d'Enron... tres mesosy unes pàgi- 
nes més enllà. O les vint mil al-legacions contra el mapa 
eòlic, la recollida de signatures contra el macrodipòsit de gas 
a Reus, les 2.000 persones contra la cimentera a Campclar i 
les amenaces del xèrif Nadal, i més. 

Un munt de conflictes derivats de la política de la 
Conselleria de Medi Ambient, que consisteix a justificar les 
barrabassades més grans amb estudis d'impacte ecològic 

que, curiosament, sempre s'aproven. Una política al servei 
de les multinacionals que només té en compte les possibili- 
tats de fer una instal-lació industrial agressiva amb el medi 
i la gent en un lloc depenent de l'oposició que suposi el pro- 
jecte. 

On farem cap per aquest camí2 Mas ja ho ha dit: en- 
lloc. El que ell vol són alternatives i per això diu que han 
congelat tres mesos el projecte d'Enron a Móra. Tres mesos 
que volen que siguin desmobilitzadors però que tenim ben 
clar que no ho seran, perquè cada dia que passa tenim més 
dades i cada cop corroboren la impressió que el projecte cada 
cop s'aguanta menys. Hi ha veus que asseguren que el pro- 
jecte d'Enron és només una cortina de fum perquè el que 
acabi ecolants sigui el mapa eòlic i cal estar atents a aquest 
fet. Les plataformes han demostrat que es pot lluitar, que es 
poden sumar esforços i que sumant agressions i respostes a 
aquestes agressions, la lluita ja la tenim guanyada al cin- 
quanta per cent. 

Mas vol alternatives i li donarem, tot i que potser no les 
entendrà. Perquè l'economia de les nostres comarques té més 
a veure amb el emicroy que amb el 4dmacro), i qui només hi 
veu en gran xifres és lògic que perdi la visió de prop, tal com 
han fet els convergents ja fa bastant temps. 


Visca la terra, mori TOT governl 


D'aquestes terres que el Govern central en diu 4província de 
Tarragonay i la Generalitat de Catalunya, dcomarques meri- 
dionalsy, els especuladors, les multinacionals i els polítics 
que paren la mà en diuen 4paradís). Paradís perquè qualse- 
vol animalada que els passi pel cap, qualsevol bogeria que 
consisteixi, sobretot, a destrossar com més espai millor i acu- 
mular més riquesa a les mans que ja en tenen, és benvinguda 
per la cort d'aduladors i paràsits polítics que administren el 
territori. 

Quan necessitaven espai per al negoci nuclear, aquí en 
van trobar, i no per a una sinó per a quatre centrals. Quan a 
algú se li va ocórrer fer el polígon petroquímic més gran 
d'Europa al costat d'una ciutat habitada i en constant crei- 
xement, a Tarragona hi va faltar gent, i ara anuncien una fà- 
brica de ciment a tocar de les cases. Quan l'aigua se l'havien 
polida amb la contaminació que ells mateixos generaven 
amb les inexistents o precàries mesures de depuració, l'Ebre 
era a la vora per sagnar-lo amb el minitransvasament. Quan 
l'energia atòmica havia demostrat la seva ineficàcia i peri- 
llositat abastament, les centrals eòliques indiscriminades en 
zones naturals protegides van aixecar el crit de dei, que som 
aquí) de les comarques que fins aleshores havien quedat al 
marge de la dmodernitaty destructora: Terra Alta, Ribera, 

Priorat, etc. O la central d'Enron a Móra, un projecte 4eco- 
lògicament integrats dins l'infern que provocarà. Quan el 
servei públic ferroviari ja no els convenia, es van inventar 
el pas del Tren d'Alta Velocitat per la Conca, el Tarragonès 
i per on fes falta: la modernitat, ja se sap. Quan els camps 
de golf se'ls assecaven i el ciment els sobrava, Pla Hidrolò- 
gic Nacional i endavant les atxes. Si amb Port Aventura no 
n'hi havia prou, farem venir els militars americans al Port de 
Tarragona a fer-hi turisme. Si la brossa pot donar beneficis, 
encara que destrossi la vida de qui hi viu al costat, incine- 
radora de residus... i així podríem seguir fins a omplir tot 
aquest número del Tramuntana i uns quants més. 

Hem de reconèixer que d'imaginació per empescar-se 
negocis a indrets on hi viu gent que va sobrevivint —però 
també, sobretot, vivint—, no els en falta. I mentre els polítics 
mudats i arreglats deixen anar somriures i bones paraules per 
no caure malament a qui van fotent a poc a poc, la premsa 
d'ordre —que a Tarragona té un lloc destacat entre les pàgines 
de la fulla de l'Opus Dei, el Diari de Tarragona— va arre- 
glant-ho tot. Totes les inversions són bones perquè creen tre- 
ball, diuen els periodistes adoctrinats... i busquen les dades per 
demostrar-ho. Això Sí, Si qui parla és un sindicalista o un eco- 
logista (dels de veritat, no dels finançats amb diners públics), 
llavors cal deixar clar que el que diu és només una 40pinió). 
I després tenen la barra de dir que hi ha llibertat d'expressiólll 

La situació podria semblar fosca i preocupant, però 
no és així. Al Priorat, la Ribera d'Ebre i la Terra Alta, la gent 
ens hem organitzat per plantar cara als especuladors dis- 
fressats de 4verdsy. A les Terres de l'Ebre, vint mil perso- 
nes vam cridar a Amposta que no volem que es malmetin 
més el riu amb el PHN i un nou transvasament. A Tarragona, 
hi ha qui diem que no als projectes militaristes del govern 
de la ciutat i no pensem callar, malgrat la repressió. Copal- 
tay és un altre exemple de resistència als megaprojectes des- 
tructors del territori venuts com a dmodernitat). A Reus i a 


la capital de la demarcació la resposta contra la globalitza- 
ció econòmica creix cada dia i les darreres accions al Pryca 
i els McDonalds amb motiu de la cimera del Banc Mundial 
i el Fons Monetari Internacional a Praga, o davant la patro- 
nal tarragonina dins els actes contra la cimera de Niça, van 
ser contundents. I en totes aquestes mogudes hi ha hagut 
gent del nostre sindicat, sense imposicions ni ganes de diri- 
gisme, però amb la ferma voluntat de saber que lluitar con- 
tra qualsevol d'aquestes barbaritats és també lluitar per una 
societat sense classes, sense jerarquies, llibertària. No ens 
volem posar medalles, que odiem profundament, però tam- 
poc cal que callem que hi hem estat i hi continuarem sent. 

Cal unir esforços perquè tot el que he apuntat abans 
no passa perquè sí. La globalització és el problema i l'ene- 
mic a batre, tenint clar que el sistema neoliberal que la pro- 
voca és només l'actual fase del capitalisme, el sistema 
econòmic més assassí dels que s'ha dotat la humanitat i que 
només pot tenir una destinació: la desaparició. 


La Tramuntana, número 4, febrer del 2001 

Així he vist l'anomenada revolta de 
l'Ebre" 


Menys corbates 1 més coneixementlll 


EL CAPITALISME GLOBAL CONDEMNA tres quartes parts de la 
humanitat a la mort, més ràpida o més lenta segons el tros de 
planeta on s'ha nascut, però a la mort al cap i a la fi. Entre 
els perdedors d'aquest model econòmic, polític, social i cul- 
tural, també s'hi troben alguns guanyadors (és evident, són 
els arrossegats que trobem a tot arreu) i entre els guanyadors, 
també en podem trobar de perdedors, molts cops sense cons- 
ciència de ser-ho però perdedors al cap i a la fi. 

Les Terres de l'Ebre i el Priorat som part dels perde- 
dors entre els guanyadors. Allunyats dels centres de poder, 
amb estructures socials en alguns casos arcaiques que més 
que per defensar-nos han servit durant molt de temps per es- 
tendre més encara el domini dels cacics reconvertits en caps 
locals de CiU i PP, ignorats pels diversos imaginaris dna- 
cionalsy que campen per aquest país, amb una economia ba- 
sada en l'agricultura —cada cop més menystinguda— i 
acompanyada per la petita indústria de transformació agrà- 
ria i la gran indústria de producció energètica, i una impres- 

sió compartida de 4No hi ha res a fer... Les terres del sud de 
la Catalunya convergent han estat sempre menystingudes pel 
poder: etan poca gent és de bon acontentar si toquem les te- 
cles adequadesy, pensaven de sempre a la plaça de Sant 
Jaume. Ara, però, tot ha canviat... 

En el que portem del 2000 al 2001, les Terres de l'E- 
bre i el Priorat han esdevingut el centre d'un moviment so- 
cial d'un abast i una intensitat com no s'havia vist a la 
Catalunya postfranquista des dels anys immediatament pos- 
teriors a la mort de l'anterior dictador i com no es coneixia 
a les nostres terres des de mai, i reconec que, tal com diu 
Sànchez Cervelló en el seu llibre Conflicte i violència a l'E- 
bre, aquestes han estat unes comarques que no s'han distin- 
git precisament per veure-les passar i no prendre part en les 
lluites que han anat sacsejant el racó de planeta on vivim, 
sinó tot el contrari. 

Les mobilitzacions —diverses, constants i multitudi- 
nàries— han aparegut com a contesta a una sèrie de projec- 
tes que el poder polític presentava i presenta —per 
descomptat— com a progrés i que la gent ha entès com a 
noves agressions a la gent i al territori. Els despropòsits te- 
nien forma de Pla Hidrològic Nacional de canonades i ci- 
ment armat, el projecte de la central tèrmica més gran 
d'Europa de la multinacional americana Enron a Móra la 
Nova i un mapa eòlic que suposava a la pràctica la prolife- 
ració indiscriminada i sense cap altre condicionant que l'in- 
terès de l'empresa instal:ladora de desenes de centrals 
eòliques per la majoria de muntanyes de la zona amb l'ex- 
cusa mil cops utilitzada (i en aquest cas fins i tot defensada 
per alguns autodenominats ecologistes) que l'eòlica és una 
energia verda fins i tot quan s'implanta de forma massiva i 
indiscriminada. Aquest munt de projectes agressius s'unien, 
a les Terres de l'Ebre, a una realitat ja nociva de per si com 
són la presència de dues de les tres centrals nuclears catala- 
nes (l'altra és a tocar, al Baix Camp) i les hidroelèctriques de 


Flix i Riba-roja, que arriben a produir gairebé el vuitanta per 
cent de l'energia elèctrica que es consumeix a Catalunya. 
Aquesta acumulació d'energia no ha servit d'estímul ni per 
a les administracions a l'hora de fer noves aportacions in- 
fraestructurals ni per a l'empresa privada per instal-lar-s'hi, 
pel que durant molts anys les comarques del sud de Cata- 
lunya han malviscut amb una producció agrícola que a poc 
a poc s'anava devaluant i una emigració forçada que enve- 
llia la població i impossibilitava alhora qualsevol mena de 
canvi. Als anys noranta, aquest procés de despoblament ge- 
neral i accentuat i de caiguda de preus de l'agricultura — 
cada cop més ofegada i dependent de les subvencions 
europees— s'ha anat frenant amb una producció agrícola 
adreçada més a la qualitat que a la quantitat, per la lògica sa- 
turació dels nuclis urbans receptors i per la fugida cada cop 
més de la massificació. Davant de tot això, els mateixos ha- 
bitants de la zona han entès que cal preservar el territori per- 
què aquest és l'única garantia de futur que hi ha. 

Enmig d'un panorama desalentador per la suma d'a- 
gressions que suposaven el PHN, Enron i el mapa eòlic, els 
habitants de l'Ebre i el Priorat han establert un sistema d'or- 
ganització basat en l'assemblea, la lluita en tots els fronts (al 
carrer, pel costat cientític, davant les administracions, en 
l'àmbit cultural i mediàtic...) i han aconseguit obrir escletxes 
en els discursos que el poder els volia vendre darrere parau- 
les com 4modernitats, aprogrésv, cecològicy, egenerador de 
riquesa), etc., les mateixes de sempre però aquest cop amb 
resposta des de la base dels suposats vassalls. Durant mesos, 
s'han fet assemblees a tots i cada un dels pobles d'aquestes 
comarques, donant argumentacions de tot tipus per replicar 
i fer entendre a la gent que Enron a Móra acabaria amb les 
possibilitats que l'agricultura estava fent despuntar, que V'al- 
tíssima concentració de centrals eòliques acabaria amb les 
possibilitats de desenvolupament d'altres indústries —com 
la del turisme rural— molt menys agressives per a l'entorn 

i integrades i que el Pla Hidrològic no serviria per a cap dels 
seus suposats propòsits i, en canvi, SÍ que condemnaria el 
Delta de l'Ebre a la desaparició i a la salinització, alhora que 
destrossaria un dels indrets més singulars de tota la costa me- 
diterrània. 

D'arguments no en faltaven, però ara no els vull re- 
produir. Per llegir-los podeu mirar-vos, si voleu, la pàgina 
de la Plataforma per la Defensa del Patrimoni Natural del 
Priorat, que no és l'única, però sí la que tinc més a mà. Ja se 
sap, els fills dels pagesos han anat a la universitat i allí hi 
han après un munt de coses que, a més de servir per fer grans 
les empreses per a les quals treballen, han possibilitat una 
lluita científica de primer nivell, en què la primera derrotada 
ha estat la mentida amb què els polítics han vestit la neces- 
sitat de ecreixements, de les cimenteres i de la indústria ener- 
gètica transnacional. Les assemblees han proliferat i han 
arribat a punts esborronadors, com les que es van fer a Fal- 
set, Móra d'Ebre o Gandesa, amb més de dues mil persones 
participant-hi, en comarques en què això representa un per- 
centatge altíssim de la població, a micro obert, amb un sen- 
tir compartit de: 4ja n'hi ha prouls. Les assemblees han 
portat a les manifestacions més multitudinàries de les que ha 
vist aquest país i l'Estat que el conté sense comptar les que 
organitza el Ministeri de l'Interior. I tot fet per la voluntat 
d'una gent que teníem clar que, aquest cop, ens hi jugàvem 
el futur i fins i tot una cosa més important, ens hi jugàvem el 
ser o no ser. En contextos com aquest és quan apareixen els 
grans temes i, de cop, un dissabte a la nit, et sorprenies veient 
una carnissera cridant que (Aquí no mos la farants, un jove 
dient que 4La nostra unitat és la victòriay o un pagès de la 
Ribera d'Ebre parlant de l'exemple de Jose Bové. Al-luci- 
nant7, no, real, real tot i no sortir per la televisió i ser igno- 
rats fins i tot pels que lluiten a ciutat. I tot amb paraules que 
recobraven el seu sentit original en boca de la gent que no en 
fa el seu sistema de vida sinó que les sent seves i les fa anar: 


democràcia, dignitat, justícia... Les mateixes que fan anar els 
qui manen per estafar-nos la vida que ens deixen viure, però 
recuperant, com ja he dit, el seu sentit original. 

I, tot i que a molta gent encara li sembli impossible, 
les mobilitzacions han servit de molt, bé, de molt no, de 
moltíssim. L'Enron no es farà a Móra i el mapa eòlic s'ha re- 
tirat i se n'està fent un altre de consensuat amb qui ha tre- 
ballat el tema durant tot aquest temps, i és que la gent ho 
tenia clar: denergia eòlica, Sí, però no aixb). I el Pla Hidro- 
lògic Nacional continua endavant però també s'aturarà, per- 
què no es pot fer una cosa que totes les universistats de 
l'Estat han rebutjat com a científicament inadmissible, que 
la gent de les Terres de l'Ebre veu com una agressió a vida 
o Mort i que, a sobre, necessita els diners de la Unió Euro- 
pea tot i que incompleixi la majoria de normatives europees 
sobre l'aigua. Í si el comencen, de ben segur que ara s'haurà 
d'aturar, si no volen haver de treure l'exèrcit al carrer i tren- 
car el seu propi miratge democràtic. 

Em podria estendre molt més sobre motius, debats i 
posicions diferenciades o coincidents que s'han anat escol- 
tant durant aquest temps, sobre les pressions que s'han vis- 
cut des del poder (les noticiables i les que no es poden 
demostrar però que han existit), però el que em sembla més 
important és que, si les Terres de l'Ebre i el Priorat tenien 
alguna cosa per dir l'han feta sentir arreu i la gent ha entès 
que teníem i tenim raó. 

A les nostres terres ja no s'escolta el derrotisme i to- 
thom sap que la victòria és possible, que els que manen no 
són intocables, que la gent digna no es ven i que quan el 
poble lluita junt contra el poder representat per qui estigui 
representat, guanya, i això passa encara avui, al 2001. Els 
partits polítics han estat uns altres dels grans derrotats en tot 
aquest procés, tot i que és evident que n'hi haurà que en treu- 
ran una bona tallada. Les Plataformes (repeteixo, obertes a 
tothom, sense caps, assembleàries i per tant indestructibles) 

han passat per davant de qualsevol organització 4clàssica) i 
això vol dir, ni més ni menys, que la societat civil existeix i 
és capaç d'organització i de victòria, fins i tot aquí i ara. Hem 
d'entendre-ho i prendre consciència d'això perquè la lluita 
de les Terres de l'Ebre i el Priorat no s'ha acabat ni s'acabarà 
mentre l'organització social continui en mans de gent que 
només pretén acumular riquesa a qualsevol preu, passant per 
sobre de tot i de totes i tots, i d'aquests encara en queden un 
munt i continuen tenint el poder a les mans. 


Polèmica, número 73, juny del 2001 

S'ha acabat el bròquil, tu ja m'entens 


EN NOMÉS TRES DIES DE diferència, l'Artur Mas (que més que 
(masy és 4caseta de trosy) ens ha possibilitat la visualitza- 
ció del conflicte entre passat i futur que viu Catalunya, la 
cruilla en què ens trobem, el passat que se'n va, com el líquid 
per l'aiguera —per la lògica unió de la força de la gravetat 
amb el forat que dóna pas al desguàs—, i el futur que arriba 
i ja és aquí, de moment dificil de dibuixar però amb els re- 
ferents cada cop més establerts i precisos. 

Dijous 17 de gener, el Centre de Lectura de Reus va 
acollir una conferència sobre la Catalunya del segle XXI del 
conseller en cap i futur candidat de la Catalunya que se'n va, 
la regionalista i conservadora. Mas hi va arribar dues hores 
abans del previst perquè s'havien anunciat mobilitzacions. 
Va entrar a la sala de conferències, envoltat per un núvol de 
policies, vint minuts més tard del previst perquè dla seva) 
TV3 no tingués temps de treure'ns al TN Vespre i no se sen- 
tissin els crits contra la LOU, el PHN i tots els etcèteres que 
CiU ha votat i justificat i que no són res més que agressions 
contra la gent i el territori, però que a uns quants els genera- 
ran dun munt de ralsy, com diu l'himne dels Segadors del 
Sud. Mas, diguin el que diguin els que ens van acusar d'in- 
tolerants, va parlar i va dir el que va voler, però abans, les 
cent persones que no érem de la seva corda vam fer-nos sen- 

tir dient-li que n'estem farts. Els convergents no hi estan 
acostumats i alguns es van posar nerviosos, tant que fins i 
tot ens van arribar a acusar de ser 4enviats de Maragall: 
miopia política, i de voler una guerra civil (1): psicodèlia 
mental. 

Hi érem la gent de la Plataforma en Defensa de l'E- 
bre, un dels moviments populars més impressionants dels 
darrers anys, per una nova cultura de l'aigua, que ha dotat de 
plena dignitat les Terres de l'Ebre. Els ecologistes del Gepec, 
consequents fins al final en la seva crítica constant als efec- 
tes devastadors del "desarrollismo' i en la vigilància de les 
continuades agressions especulatives al Camp de Tarragona. 
El Casal Despertaferro, una de les associacions independen- 
tistes de les moltes que omplen els Paisos Catalans de les 
reivindiacions que els polítics professionals han abandonat 
perquè algú diu que 4no tocay. La CGT, anarcosindicalistes 
que no responen als copets a l'esquena dels empresaris ni a 
ser zgestorsy de la nova economia que diu recursos humans 
a les persones. Í molta altra gent tipa de tanta imatge i tan 
poca substància. 

Diumenge, en horari del Telenotícies cap de setmana, 
on els Francinos de torn no hi poden treure el nas, els profes- 
sionals de la seducció publicitària ens oferien un espectacle 
digne de les grans ocasions, aquest cop a la Vall d'Ebron. El 
gestor polític responsable de l'increment de les desigualtats 
socials a Catalunya els últims deu anys (això de l'increment no 
ho dic jo sinó l'informe de la Universitat de Girona coordinat 
per Cristina Sànchez, per exemple), Jordi Pujol, passava el 
ceptre del poder polític a qui la seva dona ha triat com a con- 
tinuador de la seva tasca excelsa. Mas, sempre somrient i afa- 
ble, va repetir tòpics i més tòpics, dels que el seu mestre ha fet 
anar a tort i a dret per tenir content tothom qui ho volia estar. 
Que si la Catalunya empresarial amb pes propi a Espanya, que 
si Dautogovern autonòmic sempre es pot ampliar, que si la co- 
hesió social, que si Catalunya ha d'anar endavant... 


Autocars 


Els que hi eren van aplaudir a rabiar, perquè per a això hi ha- 
Vien anat amb una flota d'autocars llogats des de tots els ra- 
cons del país. La imatge resultant va tornar a oferir la impressió 
del suport total al continuador de la tasca lloable de fer Cata- 
lunya un país capdavanter... en privatitzacions, precarietat la- 
boral, grans infraestructures al servei de les multinacionals... 
No siguem dolents, no siguem dolents, que segurament també 
hi havia gent de bona fe. 

Bé, el que dèiem, que la presentació del cadell que va 
camí de ser gran va resultar entretinguda i, sobretot, constata- 
dora que s'ha acabat el bròquil. Però el que ve i es dibuixa par- 
teix de la base, té futur, no es reconeix en els líders i, sobretot, 
vol canvis de veritat, a millor per a totes i tots. Vaja, el que ve 
era a Reus el dijous, a la sala del Centre de Lectura i fins a dos 
quarts d'onze als carrers del voltant, plens de policies per ga- 
rantir l'ordre. Els joves que envoltaven Mas a la seva presen- 
tació pública eren només escenari i, en canvi, els de dijous a 
Reus són actors de les seves propostes. Amb un escenari en- 
carcarat i uns protagonistes d'anunci publicitari, CiU ha acabat 
de definir el seu projecte de país: estètica, imatge i policia sem- 
pre a punt (això sí, catalana, que en vint-i-tants anys alguna 
cosa sí que ha canviat). 

Amb gent que creu en el territori, que es fa protagonista de 
la seva defensa i l'assumeix com a propi, es pot construir un altre 
país, el que volem, per a totes les persones sense excepció, no 
agressiu per a la vida ni la terra, lliure i solidari en el significat 
primigeni de les paraules, lluny d'aquest anunci pubicitari amb 
els resultats que totes i tots ja coneixem del dtot és en venda). 


El Punt, diumenge 27 de gener del 2002 

Golf sostenible a Deltebre2 


LLEGEIXO, PER CASUALITAT A Internet, les declaracions sobre 
el nou POUM de Deltebre del regidor de Medi Ambient de la 
localitat, Gervasi Aspa, cap d'ERC a les Terres de l'Ebre i 
possible nou alcalde del municipi ebrenc si els pronòstics no 
estan equivocats. 

Aspa explicava fa poc a la premsa local que la Cava 
comptarà amb un dpulmó verd de 85 hectàrees que allotjarà 
al seu interior un camp de golf), per tal d'ordenar el creixe- 
ment urbanístic de la localitat del Baix Ebre. Hi deia també 
que des tracta d'un projecte totalment sostenible al qual 
ningú no es pot oposar. 

Doncs miri, senyor Aspa: un camp de golf a la Cava 
no té res a veure amb del creixement que s'espera), Si no és 
que es refereix al creixement especulatiu i desaforat. Tam- 
poc sé què té a veure un camp de golf amb la nova cultura 
de l'aigua que el seu partit i jo mateix defensàvem i defen- 
sem: bé, sí que ho sé, res de res. La sostenibilitat no té res a 
veure amb promocionar el golf en una zona on ningú no hi 
juga, al golf, i de fer una despesa d'aigua immensa per això, 
fa riure que digui que el reg en gasta més, perquè la gespa 
no és d'aquest territori i, com sap vostè, cal regar-la ben so- 
vint tot l'any. I, per acabar, serà la societat civil de la Cava, 
de les Terres de l'Ebre i de tots els Paisos Catalans qui de- 


203 


cidirà Si dningú s'hi pot oposars o si dalgú s'hi vol oposar. 
Sé d'alguns que no s'hi haguessin oposat: els del PP d'An- 
dratx i els amics de Marbella, però sé també de molts altres 
que s'hi poden oposar, inclosos alguns dels membres del par- 
tit en què vostè milita. Perquè vostè era d'ERC, no2 O pot- 
ser estic confós2 


La Veu de l'Ebre, divendres 9 de febrer del 2007 

QUE NO ENS TAPIN LA BOCA, 
NI ELS ULLS, NILES ORELLES... 

Prohibir P'sha"2 
Que prohibeixin la Guardia Civill 


CARLES SALA, EXERCINT COM a regidor de Festes de l'Ajun- 
tament de Tarragona, ha dit que per evitar incidents i en- 
frontaments entre espectadors i policia com els de la Riera de 
Gaià o Santa Margarida i els Monjos, el consistori ha dema- 
nat als Xiquets de Tarragona que incrementessin dla segure- 
tabs en un concert d'"sha' previst per al 3 d'agost a la plaça 
del Fòrum de la ciutat. La consequència d'aquesta demanda 
ha estat la suspensió del concert i el seu possible ajornament 
fins a Santa Tecla o la suspensió indefinida, encara no està 
clar. 

I què passa, doncs, que l'sta' s'ha tornat perillós2, que 
la gent es trastoca sentint-ne el ritme i l'emprèn a pedrades 
amb els militars disfressats de policia que són la Guardia 
Civil2 Potser si les notícies sobre aquests dos esdeveniments 
esmentats no haguessin passat per la batedora del periodisme 
d'agència, que tria i informa però no es questiona la notícia, 
Carles Sala no tindria la imatge tan desenfocada del que va 
passar en aquestes dues localitats que esmenta per posar la 
por al cos de suposades batalles campals entre brètols i l'or- 
dre. Potser si hagués llegit les notícies aparegudes dies des- 
prés quan els protagonistes de la notícia sense oficina de 

premsa (els joves agredits, vexats, pegats i insultats) van ex- 
plicar la seva versió, tan lliure d'expressar i de ser tinguda en 
compte com la de la Subdelegació del Govern, entendria que 
els fets de la Riera i de Santa Margarida són una mica més 
complexos i, si ens ho mirem amb ulls democràtics, més pre- 
ocupants. 

En tots dos casos, la Guardia Civil, responent a una 
agressió anterior (acceptem això) a càrrec d'un reduit grup 
de gent, va reaccionar desproporcionadament i aplicant la 
seva violència indiscriminadament, pegant a qui va poder i 
detenint en funció de l'aspecte de qui va trobar-se davant. 

Calia deixar contents els qui demanen més i més poli- 
cia i més guàrdies civils i es van aplicar amb contundència, 
professionalment diria jo, perquè és per a això per al que els 
entrenen i els ensinistren. 

Potser el que caldria demanar és la dissolució d'aquest 
cos militar després de disculpar-se pels anys i panys de fer la 
seva feina ben feta. Però això no és feina d'un regidor de 
Festes, aquest el màxim que pot fer és prohibir un concert 
d'sha' adduint motius de seguretat ciutadana o qualsevol 
altra enredada prou convincent per fer-nos pensar que estem 
cada dia més segurs... i més manipulats. 


El Punt, dimecres 14 d'agost del 2002 
Diari de Tarragona, dijous 15 d'agost del 2002 


Per la llibertat d'expressió, Fermín 
Muguruza al Morell 


FERMÍN MUGURUZA ÉS UN dels músics residents a l'Estat es- 
panyol més respectats a nivell internacional, tant pel seu 
compromís polític com pel risc musical que suposa cada 
nova passa que dóna, cada disc que fa, i la qualitat dels re- 
sultats que se'n deriven. De Rortatu a Negu GorriaX i de 
Negu GorriaX a la banda que l'acompanya ara en solitari, 
cada disc seu és un autèntic desafiament als seus seguidors 
ja que l'experimentació i la novetat són la tònica de la seva 
música, sempre al voltant del risc que suposa la novetat. Fer- 
mín no es conforma reproduint èxits o embolcalls musicals 
que li resultarien fàcilment copiables. No, l'autor de la banda 
sonora de molts d'una part de les vides dels joves dels di- 
versos pobles de l'Estat espanyol que no es creuen que ' Ope- 
ración" Triunfo sigui només un programa musical continua 
apostant pel risc també en el seu darrer disc i l'àlbum de re- 
mescles que l'acompanya, Jn tomunihazioa. I tot i això Fer- 
mín no ha sortit mai pels canals estatals o privats de les 
televisions espanyoles, mai no li han dedicat ni un minut en 
programes com Música Sí o coses per l'estil. Per què2 Doncs 
perquè la seva aposta vital i política és trencadora, en basc, 
anticapitalista i internacionalista... i això no quadra en els 

programes musicals que només aspiren a perpetuar l'actual 
ordre polític, social i econòmic i que sovint s'autoqualifi- 
quen d'apolítics (quin tip de riure). 

Fermín té la gràcia i la adesgràciay (això darrer ho vol- 
drien alguns, però no ho aconseguiran) de ser basc, inde- 
pendentista i d'esquerres. No és membre d'ETA ni tan sols 
simpatitzant, i per veure-ho clar només cal visionar la mag- 
nífica La pelota vasca de Julio Medem, víctima també de la 
intolerància dels ultres totalitaris de dretes que en van voler 
impedir la projecció als cinemes de tot l'Estat i que al final 
només van aconseguir que es convertís en un dels petits èxits 
de la temporada passada. 

Fermín actuarà dijous que ve, dia 22, al Morell, i V'As- 
sociació de Víctimes del Terrorisme (que és una associació 
que té més interessos que el que el seu nom mostra) ha co- 
mençat una campanya de descrèdit del músic basc que no és 
nova. Aquesta campanya, junt amb amenaces dels ultres fei- 
xistes d'Espatia 2000 en diverses ciutats de tot l'Estat, han 
aconseguit impedir actuacions seves a València, Osca, Ma- 
drid, Borriana... D'això se"n diu censura, pura i dura, perquè 
Fermín no fa apologia del terrorisme, no mata ningú ni és 
tan sols 4instigador morals, que dirien alguns, dels assassi- 
nats d'ETA. Però és basc, és independentista, és d'esquerres, 
és internacionalista i és, sobretot, lliure i parla clar. Mireu 
La pelota vasca sinó... i escolteu-lo, perquè si avui callem 
davant la censura que s'estén per tot l'Estat amb aquest Go- 
vern del PP demà serà massa tard. Ja ho sabeu, dprimer van 
vindre a buscar els jueus i com que jo no era jueu no vaig fer 
TES...). 


El Punt, dissabte 17 de gener del 2004 


Disfressats de censura per Carnaval 


ALGUNS CATÒLICS DE LA zona, del Camp de Tarragona, estan 
esvalotats. Ara que tenen bisbe de l'Opus, les seves postures 
integristes han ressorgit amb força i, esperonades per la ca- 
verna que viu dins la dreta del PP i voltants i a la Conferèn- 
cia Episcopal Espanyola, han sortit al carrer i han volgut 
tornar a intervenir en la vida de totes i tots. El Carnaval els ha 
portat a vestir-se de censors i s'han pres tan a la valenta la 
seva feina que fins i tot han arribat a l'auto de fe, això sí, ade- 
quat al talant que ara es porta. 

Primer han fet arecapacitano els del FRAC de Reus 
(els organitzadors del Carnaval local) i aquests, per boca de 
la seva presidenta, han rectificat el cartell de Carnaval per- 
què enmig d'un munt de complements de disfresses que pen- 
javen d'unes cordes d'estendre la roba hi havia el mantell de 
la Mare de Déu de Misericòrdia. Com que als fidels no els 
agradava, el mantell en questió ha estat substituit per una irò- 
nica màscara demanant la llibertat d'expressió. I com que 
amb això no en tenien prou, a Valls, que tampoc es moquen 
amb mitja màniga, tampoc els ha agradat el seu i, més expe- 
ditius, han denunciat una il'-lustració que canviava el cap de 
Jesucrist en un sant sopar pel del dimoni i a dos dels apòs- 
tols els posaven la cara de dos regidors vallencs. No contents 

amb la denúncia i per tal que ningú s'escapés de la crema 
—mai més ben dit— el rector de la parròquia Mare de Déu 
del Lledó va cremar públicament a la missa, dissabte 22 de 
gener i l'endemà a les dotze del migdia, la portada del diari 
El Punt que reproduia el cartell blasfem. 

Mentrestant, des de Roma Moribúndia, el papa de torn 
s'ha pronunciat contra els condons, les parelles gais, el PHN 
i a favor de la unitat d'Espanya... com no podia ser d'una 
altra manera. Contra això només2 No, la principal crítica del 
que porta la franquícia del Déu aquest a la Terra ha anat di- 
rigida contra el laicisme que diu que promou el Govern de 
Zapatero. És lògic, en una societat laica aquest protagonisme 
que donem a una de les religions que es viu aquí (la que té 
més socis però no per això l'única) no es donaria i les cremes 
de diaris quedarien relegades al que són, actes d'incontinèn- 
cia i intolerància de persones que ni tan sols tenen sentit de 
l'humor l'únic dia de l'any que quan cremaven més coses 
que diaris ens deixaven riure del Poder. 


Dimecres, 26 de gener del 2005 
El Punt, dissabte 29 de gener del 2005 


Una resposta: Em plau, respecte per a 
totes 1 tots 


COMPANY JESÚS DE GIRONA —que no de Natzaret—, entenc 
que et sentis atacat per qui l'únic que ha fet ha estat dema- 
nar precisament el que tu vols, respecte. Respecte per l'espai 
públic laic, respecte per la llibertat d'expressió i respecte per 
una de les opcions artístiques —la de Leo Bassi— que és tan 
legítima com qualssevol de les altres que hem vist aquestes 
passades festes de Sant Pere a Reus, incloses les processons, 
a les quals no he anat però que no he demanat que es prohi- 
bissin. Respecte et demano, company. 

Respecte que jo tinc per tot el que tu creguis, sempre 
que no ens ho vulguis imposar. Penso que no assumir una 
crítica com aquesta és un deix de les imposicions totalitàries 
que l'Església que tu segueixes ha fet al llarg dels darrers se- 
gles i que espero que acabi ben aviat. Aprofito per demanar 
públicament que es deroguin les relacions de privilegi d'una 
religió sobre les altres que encara es mantenen. Del que va 
succeir a la passada Festa Major se'n diu censura pura i dura, 
i així ho van entendre els reusencs i reusenques que van es- 
broncar l'arquebisbe de Tarragona, Jaume Pujol, membre de 
l'Opus, mentre encenia la darrera tronada. L'alcalde Pérez 
va mostrar, en aquest acte, un sotmetiment més, en forma de 

disculpes públiques a la institució de l'Església, després de 
la polèmica de la Festa Major. I la gent va reaccionar en con- 
seguiència. 

Des del meu punt de vista, les esglésies no haurien de 
vehicular cap celebració cívica al nostre país, tot i que ca- 
dascú pot pensar el que vulgui i venerar el que li vingui de 
gust. M'agradaria saber que tu també respectes els altres. Jo 
als musulmans els respecto de la mateixa manera, però no a 
aquells que volen imposar el seu concepte religiós damunt la 
vida de la col-lectivitat, així que el tòpic —ho sento— de tan 
simple no et serveix. 

Per acabar, només et convido a exercir la sana crítica 
en aquesta organització de què formes part. La crítica i l'au- 
tocrítica, que són dos coets que sempre ens fan avançar. Una 
crítica que inclouria el fet, per exemple, que sense ser-ho, 
sense sentir-m'ho i sense poder-me'n desapuntar de forma 
senzilla jo sigui comptabilitzat com a membre de la teva as- 
sociació —Església Catòlica— com si en formés part. Per 
tant, company Jesús de Girona, espero que m'ajudis a des- 
apuntar-m hi. 


El Punt, dissabte 8 de juliol del 2006 


Que no ens tapin la boca, ni els ulls, ni 
les orelles... 


LA CENSURA JA NO s'articula, almenys en aquests rodals im- 
mediats del Camp, a partir del poder municipal. Els seus ca- 
mins són ara amplis i els tentacles que utilitza per fer diana, 
llargs i complexos. 

En aquesta Festa Major de Sant Pere es va posar en 
dubte la participació del grup Sociedad Alcohólica a les 
Barraques després que quatre neonazis ultraespanyolistes 
amenacessin l'Ajuntament de Reus seguint les consignes 
de boicot a aquest grup musical enviades des de l'Asocia- 
ción de Víctimas del Terrorismo. Un dimpediments que 
s'ha superat gràcies a l'empenta de la Coordinadora de Ba- 
rraques. 

Però no n'hi havia prou. Els integristes de casa nostra, 
els capellans de la idea que no cal pensar i només creure en 
un Déu únic i crucificat, ressuscitat i pujat al cel, han estat els 
segons a dir què ens cal veure, què ens cal mirar, què ens cal 
sentir i què ens cal presenciar. Després de l'exitosa cam- 
panya per canviar el cartell de Carnaval de l'any passat a la 
capital del Baix Camp, ara han decidit prohibir la represen- 
tació que l'actor Leo Bassi farà dilluns a les vuit de la tarda 
a la plaça del Teatre de Reus. 

Es veu que amb humor, Bassi es dedica a esbudellar el 
poder eclesiàstic i el que diu deu tocar os perquè a Madrid els 
feixistes li van voler clavar fins i tot una bomba. La inquisi- 
ció es va acabar fa segles tot i que la censura no en fa tants i 
cap capellà de cap església ens ha de dir què podem presen- 
ciar o no. Però, la societat civil reusenca s'ha organitzat per 
no callar davant les amenaces. 


Dilluns 26 de juny del 2006 

Rubianes 1 La guarra de tu hija 


L' AJUNTAMENT DE TARRAGONA, per boca del Carles Sala, ha 
ofert el Teatre Metropol per acollir la representació censu- 
rada de la darrera obra de Pepe Rubianes al Teatro Espatol 
de Madrid. Fins aquí coincidim que la iniciativa és bona i 
tracta de fer front a un tipus de censura que és del tot intole- 
rable. El Partit Popular, que a Tarragona fa possible que Val- 
calde sigui Joan Miquel Nadal de CiU, ha fet una queixa 
suau del fet, però no ha passat d'aquí. Fins aquí res d'es- 
trany: un govern democràtic intenta que es mantingui la de- 
mocràcia. 

Res d'estrany si no fos perquè aquest mateix govern 
municipal democràtic fa uns mesos va censurar una exposi- 
ció de l'artista Lídia Pérez perquè, segons el conseller de 
Cultura, Albert Vallvé, admolta gent podria sentir-se ofesa). 
Feia dos anys que l'exposició, amb el títol de Mira lo que 
hace la guarra de tu hija, estava programada i l'equip de go- 
vern tarragoní la va censurar per pura ideologia fanàtica. 

En aquell moment la censura no va transcendir els lí- 
mits del nostre Camp de Tarragona, i com que aquí s'entén 
que qui mana, mana, —i en els darrers anys Nadal i com- 
panyia s'han encarregat de mostrar-ho i demostrar-ho— to- 
thom o gairebé tothom va callar. Ara que la censura es 
produeix lluny s'han afanyat a donar suport al represaliat. 

Quan la van exercir ells, els censors no van rectificar de cap 
manera. Í és que a Tarragona els censors governen a l'Ajun- 
tament, i malgrat que riguin molt i beguin Chartreuse per 
Santa Tecla, quan han de picar, piquen i fort. I que ningú no 
digui res que l'excomulgaran. 

Solidaritat amb el Rubianes, la Lídia Pérez i totes les 
víctimes de la intolerància i la rància censura, aquí a Tarra- 
gona i a Madrid. 


Més Tarragona, dimecres 13 de setembre del 2006 
El Punt, divendres 15 de setembre del 2006 
Avui, dijous 21 de setembre del 2006 

UN MÓN ON HI CÀPIGUEN TOTS 
ELS MONS 

Aquest sol que menstrua no es vol 
pondre" 


Cròniques de la II Trobada Intercontinental a la Serra d'Al- 
mos (Priorat), Taula de Catalunya, juny del 1997 


1.- Menja t una cama 


Crònica atabalada de la que no és, però compta, com la pri- 
mera jornada d'infructuoses desvariacions. 


LA MATINADA DEL DILLUNS 28 de juliol del 1997, un grup de 
cotxes de les proximitats de la Font Vella i la Serra d'Almos, 
a l'administrativa comarca de la Ribera d'Ebre i a les terres 
indòmites del Priorat, han començat a caminar, carregats de 
peres i bones intencions en direcció a l'estació de Móra la 
Nova. A les cinc i quaranta minuts de la matinada, hi ha arri- 
bat, gairebé alhora que el comboi, l'immens tren que por- 
tava les i els zapatistes a la seu de Catalunya. Zapatistes de 
cases ocupades de Roma, de col'lectius antifeixistes de 
França, de grups pels Drets Humans de Colòmbia, de valen- 
cianes i valencians ecologistes, de tarragonins anarquistes, 
de calabresos, gallegues, mexicans, gent dels Estats Units i 
dels indrets més allunyats del món, amb la sana voluntat de 

fer fora el sistema de la guerra i de començar a crear una 
cosa que sense ser la perfecció s'assembli cada cop més a la 
llibertat. Boges i bojos que no creuen que l'amor al diner 
sigui l'únic tipus d'amor possible, ben al contrari, és l'únic 
impossible. L'amor cal fer-lo entre homes, dones i qui con- 
vingui en totes les combinacions possibles... 

Arribaven trinxats i trinxades de l'immens viatge, 
sense saber molts d'ells que la Serra els esperava amb la llet 
preparada i el cafè i el te calents. I després, a dormir... Men- 
trestant, arribava el cuiner de Manresa, tornàvem al tren en 
direcció a Barcelona gent que havia decidit baixar en un lloc 
que no els tocava i altres coses que no cal mencionar perquè 
ningú no se'n recorda. 

Assemblea informativa i arriba el nostre primer escull: 
tenim immensos problemes per definir l'organització de la 
taula i avancem a poc a poc cap a l'hora de dinar. Mengem, 
encara amb poca obertura d'ulls i de cap, arròs amb pollas- 
tre, fruita, vi i mil coses més mentre les converses es co- 
mencen a semblar al que el seu nom indica. 

A la tarda, entre els moixonets que omplen el bosc de 
la Font Vella, la gent es presenta i es parla. Comencen a coin- 
cidir les mirades i els cors es fonen amb les paraules. Avança 
el dia i mentre la gent retorna de la piscina de la Trobada 
(l'aigua hi manté una excepcional temperatura temptadora a 
qualsevol hora) els ànims es crispen una miqueta mentre 
avancem a poc a poquíssim. Cal decidir com ens ho farem 
demà per obrir les discussions i no hi ha manera. Mans i mà- 
nigues i mil i una negociacions aconsegueixen donar un sen- 
tir antiautioritari a les tres sub sub sub taules que s'han 
proposat, que s'obriran sense títol l'endemà i amb unes im- 
menses ganes, això sí, d'omplir-les de veus. Unes veus que 
ja han coincidit i que es retroben al voltant de la taula i del 
sopar... excel-lent, un altre deu per al Roger de la cuina —i 
per al seu equip. 

Sembla que hagi de ploure, tot i que tothom sap que 


només seran quatre gotes que ens refrescaran els bancals i la 
nit. El grup d'acció directa teatral Situacionavegal (ja sé que 
no es diu així però s'hi assembla) prepara un taller de teatre 
a la Serra, al local del cinema. La Bolera acull la reunió dels 
Aigua pel Secà, una gent de la comarca que toquen La Cla- 
vellinera mentre pico això. Just ara s'ha acabat. Aigua pel 
Secà fa dos anys que no tocaven junts i s'han reunit per a 
aquesta ocasió, ells també s'han trobat. La gent balla, el 
temps refresca i la son crida en veu alta que encara no s'han 
atrevit a fer-nos pagar per somiar. 4 Todo se andarà...y. I no- 
saltres hi serem davant. 

La taula del Priorat envia una abraçada a totes les al- 
tres taules de la seu de Catalunya i de la resta de la Trobada, 
de forma especial i amb tot l'afecte de qui es veu més còm- 
plice, als companys i companyes de La Vahleria. Salut. 


2.-Teoria dels cossos 


Del dia que van començar les paraules que poden portar a 
l'acció o de les accions, explicades, que poden portar a la 
paraula. Nusos i més nusos a les sabates. 


La nit d'ahir va ser llarga, segurament potser massa per a qui 
ha de treballar de matí però no mai prou per a qui parla, 
parla, etc. La bassa-piscina convertida en platja d'estiu, la 
música sonant fins i tot sense electricitat, un cel negre ne- 
gríssim i els estels somrient enlaire. 

Avui, la gent s'ha aixecat no massa a l'hora però des- 
prés del cafè i de l'esmorzar corresponent s'han obert tres 
taules: la primera a l'espai del menjador, la segona al garatge 
del Mas de Pena (cal no oblidar que era la més concorre- 
guda, segurament per la temperatura fresca que s'hi respi- 
rava) i la tercera a sota del tendal de l'era del Mas de Pena 
—quina calorl Al menjador es parlava d'alguna cosa sem- 

blant a ccultura de la resistència), al garatge de dl'art i l'au- 
togestióy i a l'era de dla cultura i el medi ambients. És una 
forma d'anomenar els forats on es poden trobar les veus que 
al món parlen i viuen dins o al voltant de la paraula cultura. 

T'imagines que un dels nostres somnis es fes gran, s'i- 
naugurés i prengués camí sense dreceres, a poc a poc i se- 
guint la línia més segura que hi ha, és a dir la que tomba a 
dreta i esquerra, o bé de cap quan el que es vol no és super- 
flu. 

A mig camí ens ha arribat la notícia que La Valeria no 
es desallotjarà. Perfecte, però al setembre el jutge diu que en 
tornaran a parlar. Ja se sap, la mala justícia dels rics sap es- 
perar per colpejar. La gent se n'ha alegrat però tothom ho ha 
Vist com una mala maniobra per netejar la cara al poder da- 
vant la premsa. 

El dinar ha estat un altre cop dels bons, si bé una mica 
tard. Pollastre amb xampinyons, pasta i de tot. La cuina sí 
que té les idees clares, acció directa per contentar l'estómac. 

Les discussions donen els seus fruits i, a més, hi ha 
coincidències i no coincidències. Només faltaria que esti- 
gués tothom d'acord. Continua arribant gent i més gent que, 
a vegades, passa a saludar, altres a parlar i altres a quedar-se. 
A totes i tots, benvingudes i benvinguts. 

De nit, Picarols amb animació infantil, el grup belga de 
teatre Chiltalx, el romancer Jordi Ribes i molta més gent que 
no podem sumar ni anomenar perquè no en tenim els noms. 

Que el cansament no ens cansi, que la nit ens acom- 
panyi i que els astres no s'apaguin ni la lluna deixi de fer 
llum. Que no es confongui ningú de camí cap a la Font Vella. 
Petons i abraçades a totes i tots els qui es perdin, dpunyete- 
rO9). 


3.-Dimecres dia 30 de juliol 
El ponent excessiu 


Aquest sol que menstrua no es vol pondre 
Mira la folla roja com rebutja 

el llençol de muntanya que l'acotxa 

Un altre dia exagerat. Un altre 

dia se't mor cregut que el seu color 

no tornarà mai més, no tornarà 

com la sang que es podreix. Eixuga llum, 
llença cotons de núvols, renta't, gira't, 
beu el més límpid gin de lluna i mar 


GABRIEL FERRATER 


Surt el sol tan aviat que ningú té temps de llevar-se i veu- 
re'l, una autèntica vergonya. Demà intentarem no perdre'ns- 
el. Més que res perquè la posta la seguim expectants, com si 
no l'haguéssim vista mai i segurament que la sortida deu ser 
tant o més impactant. Estem tan enfeinades i enfeinats que 
gairebé no podem veure ni el cel ni el sol i per això ens fixem 
en poemes i coses per l'estil. D'aquí ve que avui us enviem 
un poema del Gabriel Ferrater, a través del qual demà om- 
plirem una de les parets de la Bolera de llum i de color. La 
Bolera és l'espai on la gent fa festa a l'estiu i es relaciona 
durant la festa major aquí a la Serra d'Almos. 

Al matí, després de l'esmorzar i d'una assemblea tèc- 
nica, han recomençat les discussions de les taules. La taula 
de l'era, per la calor i pel fet que el seu nombre de membres 
és el més reduit —que no poc important—, ha decidit tras- 
lladar-se a la segona planta del Mas de Pena. 

El dinar, al migdia, com sempre, avui l'hem fet acom- 
panyats de gent de l'Associació de Veins de la Serra, que ens 
han explicat la seva lluita per la rehabilitació del municipi i 
per l'autogestió dels seus espais de poder, sempre horitzon- 
talment. La sintonia ha estat total entre la gent del poble i els 

diferents assistents a la nostra taula (novament, felicitats a 
l'equip de cuina). Més piscina, sol, visites i parlar i parlar i 
parlar... 


Petita escena nocturna 


—Potser val més no anar al poble per no amoinar més els 
veins que resisteixen la nostra música i festa fins ben entrada 
la nit. Demà ells s'aixequen a les sis a treballar, abans no 
surti el sol, i nosaltres ja els hem destorbat dues nits de son. 

— D'acord, podem fer una festa petitona al menjador. 

—Sí, tothom d'acord. 

(Passats uns minuts i uns quants viatges a la Serra, la 
gent d'allí diu que si no hi anem ens vindran a buscar). 

—Tothom cap al poble... 

—Només faltarialll 

—Aquí a la Serra tot sembla anar d'una altra manera. 

Arriba gent d'acreditacions de Barcelona. El poble és 
al carrer i comença un correfoc amb diables i festa. La gent 
en pantalons curts i els petards cremant i explotant. S'atura 
la crònica però no la nit. 

